
U svojim analizama političke stvarnosti i kapitalističke demokracije, Noam 
Chomsky, najpoznatiji suvremeni lingvist i najznačajnije ime suvremenog 
anarhizma, često polazi od glasovitog paradoksa kojeg je definirao škotski 
filozof David Hume - od "paradoksa vlasti". Prema Humeu, jedan od 
većina, nad kojom se vlada, uvijek prepušta manjini koja ima moć. 
"Potčinjavanje je implicitno." Kako je, doista, moguće da manjina, koja ima 
samo monopol nad mišlju, vlada većinom koja raspolaže silom? Humeov 
zaključak glasi da svaka vlast mora počivati na "kontroli misli". Chomsky 
ovome suprotstavlja nekoliko primjedbi od koji se najznačajnija odnosi na 
Humeovu tezu po kojoj kategorija sile pripada isključivo većini nad kojom se 
vlada. Chomsky tu tezu odbacuje jer smatra da svaka država i svaka vlast, 
kao oblik institucionaliziranog nasilja, "počivaju na maču", odnosno sili, a to, 
opet, znači na principu klasne organizacije. Jedan od povijesnih primjera 
predstavlja Centralna Amerika gdje se, pod pokroviteljstvom SAD-a, u 
organizaciji državnih "odreda smrti", kroz "internalizaciju terora" i "kolektivnu 
generalizaciju straha" kontroliraju sindikati, studentske organizacije i seljačke 
udruge. Sve to, međutim, ne umanjuje originalnost Humeovog paradoksa: 
svaka država, pa i otvoreno totalitarna, ne može postojati bez određene 
"proizvodnje pristanka" i kontrole misli, kojom se javno mnijenje pretvara u 
"zbunjeno stado pasivnih promatrača" (W. Lippman). Chomsky rado citira 
misao [Aleksandra Gersenkrona] da je "bez obzira na snagu vojske i vještinu 
tajne policije, naivno vjerovati da su ovi sustavi fizičke prinude dovoljni, 
neophodno je indoktrinacijom osigurati i pristanak naroda". Humeov 
paradoks se, dakle, odnosi i na otvoreno totalitarne i na demokratske države. 


Kategoriji sile, imanentnoj osobini svake države (ako prihvatimo radikalnu 
političku semantiku Chomskog), posvećena je knjiga "The Washington 
connection and third world fascism: The political economy of human rights" 
(suautorstvo s Edwardom Hermanom), dok su ovoj drugoj, manipulativnoj 
osobini državnog nasilja, "kontroli misli", posvećene knjige "Manufacturing 
consent: political economy of mass media" (također u suradnji s Hermanom) i 
"Necessary lilusions" koja se, u ovom tematskom kontekstu, u krugovima 
kritičara smatra najzrelijim i najuspjelijim radom Noama Chomskog. 


Potreba za "proizvodnjom pristanka" i "nužnih iluzija" zanemarena je tema u 
proučavanju suvremene povijesti ideja. Ona se javlja zajedno s prvim 
demokratskim —prevratom u povijesti, s engleskom revolucijom u 
sedamnaestome stoljeću, kada se "radikalni demokrati" suprotstavljaju 
uvriježenom stavu po kojemu "ne može biti prave vlasti bez odgovarajućih 
misterija", pomoću kojih se, opet, stvaraju "odgovorni pojedinci", posve u 


duhu Lockeovog aksioma po kojemu "obični ljudi moraju biti isključeni iz 
javnih poslova". 


Ovaj Lockeov aksiom je, mutatis mutandis, usvojio i Henry Kissinger, po 
kojem su za "implicitnu potčinjenost" zaduženi intelektualni menadžeri koji 
oblikuju konsenzus elita. Kissinger nipošto nije usamljen: sličan stav 
formulirala je čitava plejada liberalnih i konzervativnih intelektualaca od kojih 
ćemo spomenuti samo one najpoznatije, Waltera Lippmana i Reinhold 
Neibuhr. Oni su zdušno zastupali tezu da "odgovorni ljudi" moraju "proizvoditi 
pristanak" i "nužne iluzije" kako bi "Zbunjeno stado" štitili od demokratskog 
dogmatizma. Ova svojevrsna politička teologija postala je obilježjem 
intelektualnog diskursa, korporativne prakse i geopolitičke strategije. 


Teško je, zaista, izbjeći usporedbu s lenjinističkom koncepcijom avangardne 
partije koja usrećiteljski vodi "neprosvjećeni narod" prema eshatološkoj 
predstavi istinske demokracije. Lenjinov entuzijazam i rječnik današnjih 
državnih intelektualaca je zapanjujuće sličan. Chomsky navodi predviđanje 
Mihaila Bakunjina - jedino koje se u povijesti društvenih znanosti pokazalo 
točnim - prema kojem se moderna povijest neizbježno kreće k uspostavljanju 
pseudo-socijalističkih i kapitalističko-menadžerskih birokracija. 


Tehnike "proizvodnje pristanka" su se najsavršenije iskristalizirale u SAD-u, 
najrazvijenijoj kapitalističkoj demokraciji. Tu je službeni diskurs obilježen 
traganjem za najefikasnijim vidom kontrole i neutraliziranjem "partikularnih 
interesa". Tako je Trilateralna komisija, savez liberalnih elita Europe, Japana i 
SAD-a, suočena s "krizom demokracije" do koje je došlo uslijed 
"demokratskog izgreda" i neumjerene demokracije u nemirnim 1960-ima, 
ponudila program za jednu "umjerenu demokraciju", u kojoj bi, u potpunosti u 
ciničnom duhu takove demokratske kulture, nekoliko korporacija kontroliralo 
sustav informacija, štiteći, naravno, stanovništvo od demokratskog 
dogmatizma. 


Chomsky, u doista iscrpnoj analizi, identificira pet filtera kroz koje vijest, da bi 
to uopće postala, mora proći: filter korporativnog vlasništva nad medijima, 
filter reklamiranja i medijskog oglašavanja, filter "stručnih" izvora koji pružaju 
samo "prave informacije", filter privilegiranih demanata i filter autocenzure ili 
pragmatičnoga usvajanja službenoga diskursa. Ovakav diskurs, kako nas 
upozorava Chomsky, ne proizvodi samo država koja predstavlja tek jedan 
segmet u kompleksu moći. Kontrolu nad bitnim aspektima socijalne politike u 
kapitalističkoj demokraciji ima privatna moć, ona ista moć koja kontrolira i 
ekonomsku politiku. Nevidljivo prisutstvo korporacija nalazi se u samoj 
strukturi "nužnih iluzija". Ideološki i kulturni menadžeri pažljivo definiraju 
različite strategije oblikovanja mišljenja, pri čemu elite imaju monopol nad 
tržištem ideja, oblikujući tako cjelokupnu percepciju političke realnosti. 


Uspostavljeni sustav indoktrinacije, koji Chomsky lucidno razotkriva, ima 
mnoge fasete. Ipak, glavnu ciljnu grupu predstavlja "neobrazovana masa", 
većina stanovništva. Ona se mora - kako glasi jedna popularna menadžerska 
floskula - neutralizirati pomoću "emocionalno potentnih simplifikacija". To 


znači da je idealna društvena jedinka pojedinac zaokupljen nečim 
besadržajnim - ideološkom konotacijom ga snabdijevaju televizija i obrazovni 
sustav, kroz neprestani trening za poslušnost i potrošnju. 


Razrješenje Humeovog paradoksa i krize suvremene demokracije sastoji se, 
prema Chomskom, u prihvaćanju Bakunjinovog stava da je suštinski element 
čovjekove prirode "instinkt za slobodom", odnosno mišljenje Bertranda 
Russella po kojem je "anarhizam konačni ideal kojemu se društvo treba 
pokušati približiti". Anarhizam je za Chomskog tendencija "koja identificira 
prinudne i autoritarne hijerarhijske društvene strukture, dovodeći u pitanje 
njihov legitimitet: ukoliko one ne mogu odgovoriti ovom izazovu, što je 
uglavnom slučaj, anarhizam postaje nastojanje da se moć suzi, a prostor 
slobode prošiti". 


Chomsky, međutim, kao originalni intepretator suvremenog anarhizma, koji bi 
se mogao nazvati "etičkim", ne nudi gotov recept ili jednoznačnu formulu 
socijalne promjene. On upozorava na teškoću predviđanja najpravednijih 
oblika socijalne organizacije, kao i na opasnost "statičnih, idealnih 
alternativa". Samo oprezno, znanstveno iskustvo stečeno brojnim društvenim 
eksperimentima može pružiti jasnu sliku jednoga pravednog društva, 


temeljenoga na etičkim principima čiji je izvor ideja anarhizma. 


Robert Posavec 
UVOD 


U razvijenim demokracijama, objašnjava Chomsky, narod se najefektivnije 
može kontrolirati kontroliranjem misli. Misli su one koje mogu odvesti do djela 
te ih je stoga potrebno držati na uzici. U svome dugogodišnjem radu, 
Chomsky razotkriva ulogu medija u cjelokupnome sustavu kontrole i 
nadziranja, kojim upravljaju megakorporacije, odnosno privatno bogatsvo. Po 
njemu, mediji imaju presudnu ulogu u sustavu indoktrinacije, zajedno s 
obrazovnim ustanovama, sveučilištima i koledžima, počevši već od najranijih 
dana, od samoga vrtića. Sustav indoktrinacije jest taj koji nas uči kako se 
trebamo ponašati, što trebamo misliti i zastupati. 


Takve stvari, kaže Chomsky, se mogu lako otkriti pratimo li medije te 
pokušamo otkriti njihovu strukturu. "Struktura medija je vrlo slična ostalim 
institucijskim strukturama", čiji je cilj proizvodnja intelektualne i poslovne 
elite koja će podržavati interese moćnih. Dakle, proizvodnja "odgovornih 
ljudi" koji trebaju stvari preuzeti u svoje ruke. Ti "odgovorni ljudi" posjeduju 
određenu moć, aktivno sudjeluju u političkome životu, dogovaraju kandidate 
za izbore, te, duboko indoktrinirani, kontroliraju, ili barem pokušavaju 
kontrolirati, "Zbunjeno stado pasivnih promatrača" koji nisu sposobni 
odlučivati sami za sebe, te, zbog tog razloga, kontrolu nad njihovim životima 
moraju preuzeti "odgovorni pojedinci". 


Da bi određene stvari bile otkrivene potrebno je mnogo rada i ustrajnosti te 
povezanost s određenom grupom — (formalnom ili — neformalnom), 
organizacijom, pokretom. Chomsky naglašava da je određene istine teško 
otkriti kao "usamljeni pojedinac" jer pojedinac "nema pristup alternativnim 
izvorima informacija". Alternativni izvori informacija su vrlo važni u 
današnjemu svijetu, u kojemu vlada nekoliko korporacija i u kojemu mediji, 
uglavnom, pripadaju određenome lancu. Slika stvarnosti koju ti mediji 
prikazuju je vrlo često u suprotnosti sa stvarnim problemima i teškoćama. 
Probleme malih ljudi mainstream mediji redovito izostavljaju, ili, ako se već 
odluče na to, spominju besmislene stvari vezane uz njihove vlade i 
gospodare. U takvoj situaciji su alternativni izvori neophodni želimo li saznati 
pravu sliku svijeta i baviti se realnim problemima. 


Jedan od alternativnih izvora informacija predstavljaju i kompjutorske mreže, 
koje Chomsky naziva "elitnom privilegijom". Usporedimo li broj priključenih s 
brojem ljudi na svijetu, vidjet ćemo da, u biti, mali broj ljudi ima pristup 
takvome izvoru informacija. Svejedno, taj je izvor informacija vrlo bitan te je 
u nekoliko slučajeva odigrao ključnu ulogu u širenju relevantnih informacija 
(ponekad baš to 'relevantno' predstavlja problem kad su u pitanju 
kompjutorske mreže). Jedan od tih slučajeve jest slučaj meksičke pokrajine 
Chiapas. U Chiapasu je 1994. izbila pobuna potlačenih Indijanaca i jedini izvor 
koji je permanentno opskrbljivao informacijama su bile kompjutorske mreže. 
Takvih primjera ima mnogo. 


No, nisu kompjutorske mreže jedini alternativni izvor informacija. Mnogi 
pokreti i mnoge grupe posjeduju vlastite knjižnice, arhive, dokumentacijske 
centre koji sadrže građu koju je u mainstream tisku nemoguće pronaći. 
"Izvora je mnogo, samo trebate držati oči otvorenima", kaže Chomsky. 


Ova knjiga predstavlja svojevrstan uvod u analizu i kritiku medija Noama 
Chomskog. On se već tridesetak godina bavi, između ostalog, proučavanjem 
medija, te ovaj zbornik predstavlja radove od 80-ih do današnjih dana. Možda 
je važno napomenuti da su najznačajniji radovi Chomskog vezani uz 
propagandu i medije nastali potkraj 80-ih, od kojih se, pak, ističu 
"Manufacturing consent: the political economy of mass media" te "Necessary 
Illusions: Thought Control In Democratic Societies". 


ŠTO MAINSTREAM MEDIJE ČINI MAINSTREAM 


Iz govora na Z Media Institutu, lipanj 1997. 


Jedan od razloga zašto pišem o medijima jest taj što me zanima cijela 
intelektualna kultura, a dio te kulture koji je najjednostavniji za proučavanje 
su mediji. Pojavljuju se svaki dan. Možete napraviti sustavno ispitivanje. 
Možete usporediti jučerašnju verziju sa današnjom. Postoji puno dokaza koji 
ukazuju na ono što je laž, a što nije, te način na koji su stvari strukturirane. 


Moj dojam je taj da mediji nisu nimalo drugačiji od obrazovanja ili, recimo, 
časopisa intelektualnog mišljenja - postoje određena ograničenja - ali ništa 


bitno drukčije. Oni djeluju jedni na druge, i to je razlog zašto se ljudi vrlo 
lagano izmijenjuju unutar njih. 


Pogledajte medije ili bilo koju drugu instituciju koju biste željeli razumjeti. 
Zanima vas njihova unutarnja struktura. Želite saznati nešto o njihovoj ulozi u 
širemu društvu. U kakvome su oni odnosu s drugim sustavima moći i 
autoriteta? Ako imate sreće, vodeći ljudi u informacijskome sustavu drže 
unutarnji zapisnik koji vam govori što kane (to je jedna vrsta naučnog 
sustava). Taj zapisnik nije nekakav dokument na papiru, nego ono što vodeći 
ljudi u informacijskom sustavu govore jedan drugome o tome što smjeraju. 
Postoji dosta zanimljivih dokumentacija. 


To su tri najvažnija izvora informacija o prirodi medija. Želite ih proučavati kao 
što bi, recimo, znanstvenik proučavao složene molekule. Dobro bi pogledali 
strukturu i na temelju toga izveli hipotezu o tome kako bi medijski proizvod 
trebao izgledati. Nakon toga ispitujete medijski proizvod i gledate kako se 
prilagođava hipotezi. U biti, sav posao oko analize medija se svodi na ovaj 
zadnji dio, pažljivo proučavanje medijskog proizvoda i da li se on prilagođava 
očitim pretpostavkama o prirodi i strukturi medija. 


Što otkrivate? Prvo, da postoje različiti mediji koji rade različite stvari, kao što 
su industrija zabave, Hollywood, sapunice, itd., pa čak i većina novina u 
zemlji (velika većina njih). Oni usmjeravaju masovnu publiku. 


Imamo još jedan sektor medija, elitne medije koji određuju program rada i 
okvir unutar kojega svi ostali djeluju, djeluju zato što su elitni mediji ti koji 
imaju dovoljno sredstava za takve stvari. Mediji kao New York Times i CBS. 
Njihova publika su većinom povlašteni ljudi, ljudi koji čitaju New York Times - 
ljudi koji su bogati ili dio onoga što se ponekad naziva političkom klasom. Oni 
su konstantno uključeni u politički sustav. To su najčešće menadžeri. Politički 
menadžeri, poslovni menadžeri (šefovi korporacija, na primjer), znanstveni 
menadžeri (sveučilišni profesori), ili novinari uključeni u organizaciju načina 
na koji ljudi razmišljaju i vide stvari. 

Elitni mediji su uspostavili okvir unutar kojega ostali djeluju. Pogledajte 
Associated Press koji konstantno stvara obilje vijesti, popodne se vijesti 
pojave i s njima svaki dan dolazi "Priopćenje urednicima: Sutrašnji New York 
Times će imati sljedeće priče na naslovnoj stranici." Svrha toga je da ako ste 
urednik novina u Daytonu, u državi Ohio, i nemate sredstava da saznate nove 
vijesti ili jednostavno ne želite o tome razmišljati, takva priopćenja vam 
govore što su vijesti. To su priče za četvrtinu stranice koju ćete posvetiti 
nečemu što nema veze s lokalnim stvarima ili nečemu što odvlači pažnju 
čitatelja. To su priče koje se stavljaju tamo zato što nam New York Times kaže 
da bi nas to trebalo sutra zanimati. Ako ste urednik u Daytonu, u državi Ohio, 
to ćete i raditi jer sredstava za nešto drugo ni nemate. Ako iskočite iz 
tračnica, ako pišete stvari koje se ne sviđaju velikim novinama, brzo ćete za 
to saznati. Zapravo, baš ono što se desilo u San Jose Mercury 
News (1) dramatičan je primjer toga. Postoji mnogo načina na koje vas igre 
moći mogu vratiti na pravi put ako ste slučajno odmaknuli, jer inače nećete 


dugo trajati. Taj okvir je prilično pouzdan i razumljivo je da je on samo odraz 
očitih struktura moći. 


Stvarni masovni mediji žele odvratiti pozornost ljudi. Neka rade nešto drugo, 
ali neka nam (vodećim ljudima) ne smetaju. Neka se zabavljaju uz 
profesionalne — sportove, na _ primjer. Neka _ svatko postane zaluđen 
profesionalnim sportovima, seks skandalima ili poznatim osobama i njihovim 
problemima, ili nečim sličnim. Bilo čime, samo da nije ozbiljno. Naravno, 
ozbiljne stvari su za glavne dečke. "Mi" se brinemo o tome. 


Tko su elitni mediji, tko su oni koji određuju program rada? New York Times i 
CBS, na primjer. Kao prvo, svi oni su velike, vrlo probitačne korporacije. 
Nadalje, većina njih je ili povezana sa, ili izravno u vlasništvu puno većih 
korporacija, kao što su General Electric ili Westinghouse. Oni su na vrhu 
strukture moći privatne ekonomije, a to je jedna vrlo tiranska struktura. 
Korporacije su u biti tiranije, hijerarhijske, kontrolirane odozgo. Ako vam se ne 
sviđa što rade, izlazite. Komercijalni mediji su samo jedan dio toga sustava. 


Što je sa njihovim institucijskim položajem? Pa to je više-manje isto. Oni i 
druga središta najveće moći međusobno djeluju jedni na druge - vlada, druge 
korporacije ili sveučilišta. Pošto su mediji znanstveni sustavi oni blisko 
surađuju sa sveučilištima. Recimo da ste reporter koji piše priču o 
Jugoistočnoj Aziji ili Africi. Trebate otići na neko veće sveučilište i pronaći 
stručnjaka koji će vam reći što napisati, inače biste trebali otići do nekih 
ustanova, kao što su Brookings Institute ili American Enterprise Institute. Te 
vanjske institucije su vrlo slične medijima. 


Sveučilišta, na primjer, nisu nezavisne ustanove. Postoje ljudi razbacani po 
njima koji djeluju nezavisno, ali tako je i s medijima. Tako je uglavnom i s 
korporacijama. Što se toga tiče, tako je i s fašističkim državama. Ali institucija 
kao takva je parazit. Ovisna je o vanjskim izvorima pomoći, a ti izvori pomoći, 
privatno bogatstvo, na primjer, velike korporacije i vlada (koja je toliko 
povezana s korporacijskom moći da ih je teško razlikovati) - oni su, u biti, ono 
usred čega se nalaze sveučilišta. Ljudi unutar njih koji se ne prilagode 
strukturi, koji je ne prihvate i ne usvoje (ne možeš raditi s njom ako je ne 
usvojiš i ne vjeruješ joj), ljudi koji to ne čine će vjerojatno biti iskorijenjeni 
usput, počevši s vrtićem pa nadalje. Postoji puno vrsta sredstava filtriranja 
pomoću kojih se rješavaju ljudi koji predstavljaju problem i koji misle za sebe. 
Vi koji ste studirali na fakultetu znate da je obrazovni sustav dobro opremljen 
za nagrađujući konformizam i pokornost. Znači, obrazovni sustav je jedan od 
tih sredstava filtriranja pomoću kojega na vidjelo izađu svi koji predstavljaju 
problem, a ostaju oni koji iskreno apsorbiraju okvir mišljenja i stavova 
struktura moći u društvu koje ih okružuje. Elitne institucije, Harvard ili 
Princeton, na primjer, su dobro opremljene za socijalizaciju. Ako ste na 
Harvardu, većina onoga što učite jest ponašanje, kako se ponašati kao član 
višega sloja, kako pravilno razmišljati i slično. 


Ako ste pročitali "Životinjsku Farmu" Georgea Orwella, koja je napisana 
sredinom četrdesetih, znate da je to satira na Sovjetski Savez, totalitarnu 


državu. Knjiga je bila veliki hit. Svima se svidjela. Na kraju se ispostavilo da je 
on napisao uvod u "Životinjsku Farmu" koji je bio zatajen. Pojavio se trideset 
godina kasnije. Netko ga je pronašao među njegovim papirima. Uvod u 
"Životinjsku Farmu", nazvan "Književna cenzura u Engleskoj", govori o tome 
da se knjiga izruguje Sovjetskome Savezu i njegovoj totalitarnoj strukturi. Ali 
Orwell je u tom uvodu također rekao da Engleska nije puno drugačija. Mi 
nemamo KGB za vratom, ali krajnji ishod je skoro isti. Ljudi koji imaju 
samostalne ideje ili koji krivo razmišljaju su isključeni. 


Orwell spominje i institucijsku strukturu, u dvije rečenice. Pita se Zašto se 
takve stvari dešavaju? Prvo zato što su novine u vlasništvu bogatih ljudi koji 
se brinu da samo određene stvari dođu do javnosti. Drugo, kada prolazite 
kroz elitni sustav obrazovanja, kada prolazite kroz škole u Oxfordu, učite da 
postoje određene stvari o kojima nije prikladno govoriti i određene misli o 
kojima nije prikladno razmišljati. To je socijalizacijska uloga elitnih institucija i 
ako se tome ne prilagodite, najčešće ste vani. Te dvije rečenice sve govore. 


Kada kritizirate medije i kažete: "Pogledaj, ovo piše Anthony Lewis, ili netko 
drugi, jako se naljute." Kažu, s pravom, "nitko meni ne govori što da pišem. 
Pišem što god želim. Sve ovo o pritisku i ograničenjima su gluposti jer ja 
nikada nisam pod nikakvim pritiskom". Što je i točno, ali radi se o tome da ti 
ljudi ne bi bili na tim pozicijama da već prije nisu dokazali da slijede partijsku 
liniju. Da su započeli za stolom Metroa, ili nečemu takvom, te radili 
neprikladne priče, nikada ne bi došli do položaja na kojemu sada mogu reći 
što god žele. Isto se može reći za fakultete u okviru više ideoloških disciplina. 
Prošli su kroz sustav socijalizacije. 


Pogledajmo strukturu čitavog sustava. Kakve vijesti očekujete? Prilično je 
očito. Uzmimo na primjer New York Times. To je jedna korporacija koja prodaje 
svoj proizvod. Proizvod je čitalačka publika. Oni ne zarađuju kada mi kupimo 
novine. Čak su i sretni što ih mogu staviti besplatno na internet. Oni, zapravo, 
gube novce kada mi kupimo novine. Proizvod su privilegirani ljudi, baš kao i 
ljudi koji pišu za novine, znate, ljudi najvišega ranga koji donose odluke u 
društvu. Proizvod morate prodati tržištu, a tržište su, naravno, oglašivači 
(druge korporacije). Bili to TV ili novine, ili bilo što drugo, oni prodaju publiku. 
Korporacije prodaju publiku drugim korporacijama. U slučaju elitnih medija, to 
je veliki posao. 


Pa što očekujete da se dogodi? Što bi ste pretpostavili o prirodi medijskog 
proizvoda, uzimajući u obzir dane okolnosti? Što bi bila vaša hipoteza, što 
nagađate? Očita pretpostavka je ta da će medijski proizvod reflektirati interes 
prodavača i kupaca, institucija, sustava moći koji ih okružuju. Bilo bi čudo da 
se to ne dogodi. 


Drugo što možete pretpostaviti je to da je ova cijela tema tabu. Ako idete na 
Kennedy School of Government ili na Stanford i studirate novinarstvo i 
komunikacije ili političke Znanosti, ovakva pitanja se neće pojavljivati. To jest, 
ne smije se uopće raspravljati o dokazima koji potvrđuju taj tabu i o 
pretpostavci da bi netko slučajno mogao postaviti ta pitanja bez ikakvog 


znanja da o tome ne smije govoriti. Ako pogledate institucijsku strukturu, reći 
će te: to se mora tako odvijati jer zašto bi ti ljudi htjeli biti razotkriveni? Zašto 
bi oni dopustili kritičku analizu onoga što namjeravaju? Odgovor je taj da 
nema razloga zašto bi oni to dopustili, i ne dopuštaju. Opet, to nije 
namjeravana cenzura. Vi jednostavno ne možete doći do njihovih položaja. To 
uključuje ljevičare (ono što zovemo ljevičarima), kao i desničare. Jedino ako 
ste bili primjereno socijalizirani i istrenirani tako da neke misli jednostavno ne 
posjedujete, tada možete biti na tim položajima. Tako imamo drugo pravilo 
predviđanja koje kaže da o prvom pravilu nije dozvoljeno razgovarati. 


Zadnja stvar koju ćemo proučiti jest znanstveni okvir u kojemu se sve ovo 
odvija. Da li ljudi na visokim položajima u informacijskome sustavu, 
uključujući medije, oglašavanje i akademske političke znanosti, da li ti ljudi 
imaju jasnu sliku onoga što bi se trebalo dogoditi kada pišu jedni za druge (ne 
kada drže diplomske govore)? Kada držite govor na nekoj svečanosti, 
promociji, to su samo riječi. Ali kada oni pišu jedni za druge, što ljudi kažu o 
tome? 


Tu imamo tri struje koje ćemo pogledati. Prva je industrija za odnose s 
javnošću, znate, industrija za propagandu najvećih poslova. Pa što kažu vođe 
industrije za odnose s javnošću? Druga struja su ono što zovemo javni 
intelektualci, veliki mislioci, ljudi koji pišu opaske autora i takve stvari. Što oni 
kažu? Ljudi kao oni koji pišu impresivne knjige o prirodi demokracije. Treća 
struja je akademska, naročito onaj dio političkih znanosti koji se bavi 
komunikacijama i informacijama, te stvarima koje su dio političkih znanosti 
zadnjih sedamdeset ili osamdeset godina. 


Razmotrite te tri struje i vodeće osobe koje su pisale o tome. Svi oni kažu 
(djelomično citiram) da su masovna populacija "neobrazovani i dosadni 
nestručnjaci". Moramo ih držati izvan javne sredine zato što su preglupi i ako 
ih uključimo samo će stvarati neprilike. Njihov posao je da budu "promatrači", 
ne "sudionici". 


Svako malo im je dopušteno glasati, izabrati jednog od onih pametnih tipova. 
Tada se od njih očekuje da odu doma i rade nešto drugo, gledaju nogomet, na 
primjer. Ali "neobrazovani i dosadni nestručnjaci" moraju biti promatrači, ne 
sudionici. Sudionike zovemo "odgovorni ljudi", a pisac je, naravno, uvijek 
jedan od njih. Nikad se ne postavlja pitanje zašto sam ja "odgovoran čovjek", 
a netko drugi je u zatvoru? Odgovor je očit. To je zato što je ta osoba pokorna, 
a ova druga samostalna. Ali to pitanje se ne postavlja, naravno. Znači, imamo 
pametne ljude od kojih se očekuje da upravljaju svime i ostale od kojih se 
očekuje da budu izvan svega, a mi ne smijemo podleći (citiram iz jednoga 
akademskog članka) "demokratskim dogmatizmima o ljudima kao najboljim 
sucima svojih interesa". Oni to nisu. Ljudi su jako loši suci svojih interesa i 
zato smo mi tu da radimo za njihovo dobro. 


Zapravo, to je jako slično lenjinizmu. Mi radimo za vas i mi to radimo za 


svačiji interes, i tako dalje. Valjda je to jedan od razloga zašto je ljudima kroz 
povijest bilo tako jednostavno prebaciti se od zanesenog staljinista do 


pristalice moći SAD-a. Ljudi se brzo prebacuju s jedne pozicije na drugu, 
budući da je to sve, u biti, ista pozicija. Ne radi se o nekom velikom pomaku, 
već o drukčijoj procjeni pozicije moći. U jednome trenutku pomisliš da je 
ovdje, u drugome da je tamo. Uzimaš istu poziciju. 


Kako se sve ovo razvilo? Ima zanimljivu povijest. Dosta toga proizlazi iz 
Prvoga svjetskog rata koji je bio velika prekretnica. Znatno je promijenio 
položaj SAD-a u svijetu. Kvaliteta života, zdravlja i dug život nije bio postignut 
među višim slojevima u Velikoj Britaniji sve do početka dvadesetoga stoljeća, 
a kamoli negdje drugdje u svijetu. SAD su bile iznimno bogate, s ogromnim 
prednostima, te su krajem devetnaestoga stoljeća postale ekonomski 
najmoćnije na svijetu. Međutim, nisu bile veliki igrač na svjetskoj pozornici. 
Moć SAD-a se proširila na Karipske otoke, dio Pacifika, ali ne i puno dalje. 


Tijekom Prvoga svjetskog rata odnosi su se promijenili. Još su se dramatičnije 
promijenili tijekom Drugoga svjetskog rata. Nakon Drugoga svjetskog rata 
SAD su više-manje zagospodarile svijetom. Promjena je postojala već nakon 
Prvoga svjetskog rata, a Amerika je od dužnika postala zemlja koja daje 
kredite. Nije bila moćna kao Velika Britanija, ali je po prvi put postala bitna u 
svijetu. To je bila samo jedna od nekoliko promjena. 


Prvi svjetski rat je bio doba kada je državna propaganda po prvi put bila 
dobro organizirana. Britanci su imali Ministarstvo Informacija, i bilo im je 
iznimno potrebno jer su morali uključiti SAD u rat, inače bi došlo do neprilika. 
Ministarstvo Informacija je bilo opremljeno za slanje propagande, uključujući i 
velike izmišljotine o okrutnosti njemačkih vojnika. Meta su im bili američki 
intelektualci na osnovanoj pretpostavci da su to ljudi koji su najlakovjerniji te 
da će najvjerojatnije povjerovati propagandi. Oni su također ti koji 
propagandu raznose kroz svoj sustav. Znači, propaganda je najviše bila 
pripremana za američke intelektualce i djelovala je jako dobro. Dokumenti 
britanskog Ministarstva Informacija (mnogo ih je izašlo u javnost) pokazuju da 
im cilj nije bio, kako su sami rekli, kontrolirati misli cijeloga svijeta, već su 
ciljali na SAD. Nije ih bilo briga što misle ljudi u Indiji. Ministarstvo Informacija 
je bilo neobično uspješno u zavaravanju slavnih američkih intelektualaca koji 
su prihvaćali laži propagande. Bili su vrlo ponosni na to. I trebali su biti jer to 
im je spasilo živote. Inače bi izgubili Prvi svjetski rat. 


U SAD-u je postojala kopija tog ministarstva. Woodrow Wilson je 1916. 
izabran za predsjednika zbog svojih antiratnih političkih nazora. Amerika je 
oduvijek bila pacifistička zemlja. Ljudi se ne žele boriti u tuđim ratovima. 
Zemlja se suprostavljala Prvome svjetskom ratu i Wilson je bio izabran zbog 
takvog programa rada. Slogan im je bio "mir bez pobjede". Međutim, Wilson 
je namjeravao ići u rat. Zato se postavljalo pitanje: kako natjerati pacifistički 
narod da postanu pomahnitali luđaci koji žele ubijati Nijemce? To zahtijeva 
propagandu. I tako su oni uspostavili prvu i jedinu važnu državnu agenciju za 
propagandu u američkoj povijesti. Zvala se Odbor za javne informacije 
(prikladno orwellovsko ime), odnosno Creelov odbor. Osoba koja ga je vodila 
zvao se Creel. Zadatak Odbora je bio natjerati narod uz pomoć propagande 


na rodoljubnu histeriju. Djelovalo je nevjerojatno dobro. Unutar par mjeseci 
došlo je do luđačke ratne histerije i Amerika je bila spremna za rat. 


Ljudi su bili impresionirani tim postignućima. Jedna od zadivljenih osoba, a on 
ima i dublju umiješanost u sve to, je bio Hitler. Ako ste pročitali "Mein Kampf", 
on zaključuje, s opravdanjem, da je Njemačka izgubila Prvi svjetski rat jer je 
izgubila bitku u propagandi. Nisu se mogli natjecati s britanskom i američkom 
propagandom koje su ih nadjačale. Obećao je da će sljedeći put imati vlastiti 
sustav propagande, što se i dogodilo tijekom Drugoga svjetskog rata. Za nas 
je važnije to što je i američka poslovna zajednica bila zadivljena nastojanjima 
agencije za propagandu. U to je vrijeme postojao problem. Zemlja je, 
formalno, postajala sve više demokratska. Puno više ljudi je imalo pravo 
glasati i sudjelovati, zemlja je postajala sve bogatija, a pristizalo je i sve više 
novih imigranata. 


I što se radi u takvim okolnostima? Teže će biti kontrolirati stvari djelujući kao 
zatvoreni klub. Prema tome, očito, trebalo bi kontrolirati što ljudi misle. 
Stručnjaci za odnose s javnošću su postojali i ranije, ali nikada nije postojala 
industrija za odnose s javnošću. Postojali su ljudi koji su Rockefellerov imidž 
činili ljepšim, ali velika industrija za odnose s javnošću, inače američka 
izmišljotina, proizlazi iz Prvoga svjetskog rata. Vodeće osobe su bili članovi 
Creelovog odbora. Jedan od glavnih, Edward Bernays, dolazi izravno iz 
Creelovog odbora. Napisao je knjigu "Propaganda". Termin propaganda, 
slučajno, nije imao negativnih konotacija u to doba. Tijekom Drugoga 
svjetskog rata, termin je postao tabu jer je bio povezan s Njemačkom i svim 
tim lošim stvarima. Ali za vrijeme Creelovog odbora, termin propaganda je 
značio samo informaciju. Bernays je knjigu "Propaganda" napisao oko 1925. i 
u njoj je izjavio da primijenjuje lekcije iz Prvoga svjetskog rata. Sustav 
propagande iz Prvog svjetskog rata i taj odbor čiji je on bio član pokazuju da 
je moguće "ustrojavati ljudske umove na način na koji vojska ustrojava svoje 
jedinice". Ove nove metode kontroliranja, rekao je, moraju koristiti 
inteligentne manjine žele li da ostali ostanu na ispravnome putu. Sad to 
možemo jer imamo nove načine. 


Ta je knjiga najvažniji priručnik industrije za odnose s javnošću. Bernays je 
neka vrsta gurua. Bio je autentični Roosevelt/Kennedy liberal. Spretno je 
upravljao i nastojanjima ureda za odnose s javnošću kada je došlo do 
državnog udara pokrenutog od strane Amerike koji je srušio demokratsku 
vlast u Gvatemali. 


Njegov najveći državni udar, onaj koji ga je gurnuo u slavu kasnih 1920-ih, je 
bilo navikavanje žena na pušenje. Žene tada nisu pušile, a on je vodio velike 
kampanje za Chesterfield. Metode su vam već poznate - modeli i filmske 
zvijezde s cigaretama u ustima, i slične stvari. Bio je veličan zbog toga. Tako 
je postao najznačajnija osoba u industriji, a njegova je knjiga postala glavni 
priručnik. 

Jedan od članova Creelovog odbora je bio i Walter Lippmann, najcjenjenija 
osoba američkog novinarstva već pola stoljeća (mislim na ozbiljno američko 


novinarstvo, na ozbiljne članke). Pisao je i ono što zovemo progresivnim 
esejima o demokraciji, smatrani su progresivnima u 1920-ima. Ponovno je 
vrlo jasno primijenjivao lekcije koje je naučio radeći na propagandi. Govori o 
novom umijeću u demokraciji - proizvodnji pristanka. To je njegova fraza. 
Edward Herman i ja smo je posudili za našu knjigu, ali dolazi od Lippmanna. 
Kada proizvodite pristanak, možete zanemariti činjenicu da, formalno, puno 
ljudi ima pravo glasa. To može postati nebitno jer mi možemo proizvesti 
pristanak i osigurati da njihov izbor i stavovi budu strukturirani na način koji 
nama odgovara. Imat ćemo pravu demokraciju. Djelovat će jako dobro. To se 
zove primjenjivanje lekcija propagandne agencije. 


Akademske društvene i političke znanosti proizlaze iz iste stvari. Osnivač 
komunikacija i akademskih političkih znanosti je Harold Glasswell. Njegovo 
najveće dostignuće je knjiga, studija o propagandi. On sasvim iskreno 
izjavljuje stvari koje sam ja maloprije citirao - ono o nepodlijeganju 
demokratskome dogmatizmu koji dolazi iz akademskih političkih znanosti. 
Uzimajući u obzir lekcije i iskustva iz ratnoga doba, političke su ih stranke još 
jednom primijenile, osobito konzervativna stranka u Engleskoj. Njihovi rani 
dokumenti, nedavno objavljeni, pokazuju da su i oni cijenili postignuća 
britanskoga Ministarstva Informacija. Shvatili su da zemlja postaje sve više 
demokratska i da više ne može postojati zatvoreni klub. Zaključak je bio, kako 
su sami rekli, da politika mora postati političko ratovanje koje će primjenjivati 
mehanizme propagande koji su bili jako korisni u kontroliranju ljudskih misli 
tijekom Prvoga svjetskog rata. 


To je okvir doktrine koji se slaže s institucijskom strukturom. Ta doktrina jača 
predviđanja o tome kako bi stvari trebale djelovati. A ta su predviđanja jako 
dobro potvrđena. Međutim, o tim zaključcima nije dozvoljeno pričati. Sve je to 
sad dio mainstream literature, ali samo za ljude iznutra. Kada idete na 
fakultet, ne čitate klasike o kontroliranju ljudskih umova. 


Baš kao što ne čitate ni što je James Madison rekao tijekom Savezne ustavne 
konvencije o tome kako glavni cilj novoga sustava mora biti "Zaštita bogate 
manjine od većine", i mora biti osmišljena na način da postigne cilj. Tako je 
utemeljen ustavni sustav, i to nitko ni ne proučava. Tu činjenicu, osim ako se 
jako ne potrudite, ne možete naći ni u akademskom obrazovanju. 


To je otprilike slika stvari, onako kako je ja vidim, na koji način je sustav 
institucijski, nauke iza njega, način na koji se manifestira. Postoji još jedan dio 
usmjeren prema "neukim i dosadnim nestručnjacima". Tiče se odvračanja 
pozornosti ove ili one vrste. Smatram da je iz toga lako pretpostaviti što 
možete dalje očekivati. 


PROIZVODNJA PRISTANKA 


Nedavno sam s obitelji i prijateljima šetao Nacionalnim parkom. U jednom 
smo trenutku došli do spomenika na kojemu je pisalo: "Ovdje leži Indijanka, 


Wampanoang, čija su obitelj i narod dali sebe i svoj imetak da bi ova 
veličanstvena nacija mogla nastati." 


Naravno, nije baš prikladno reći da su urođenici žrtvovali sebe i svoju zemlju 
za tako plemenitu svrhu. Točnije je da su bili poklani, desetkovani i rastjerani 
u jednome od najvećih genocida u ljudskoj povijesti. Trenutne procjene 
govore da je u vrijeme Kolumbova otkrića - kako mi to kažemo - u Latinskoj 
Americi moglo biti oko dvadeset milijuna Indijanaca plus još dvanaest do 
petnaest milijuna sjeverno od Rio Grandea. Do 1650., kada je oko 95% 
populacije Latinske Amerike bilo izbrisano i kontinentalne granice SAD-a 
uspostavljene, samo je nekih dvjesto tisuća domorodaca preostalo. Ukratko, 
riječ je o masovnome genocidu kojega Amerikanci slave svaki listopad 
veličajući Kolumba - značajna masa je na Kolumbov dan počinila 
samoubojstvo. 


Stotine američkih građana, dobronamjernih i poštenih ljudi, stoje okupljeni 
oko spomenika, pročitali su što piše, očigledno bez reakcije; osim možda 
osjećaja zadovoljstva što barem odajemo dolično priznanje žrtvovanju 
urođenika, jer je vjerojatno spomenik zato postavljen. Možda bi drugačije 
reagirali kada bi bili u posjetu Auschwitzu ili Dachau i pronašli spomenik na 
kojemu piše: "Ovdje leži žena, židovka, čija su obitelj i narod dali sebe i svoj 
imetak da bi ova veličanstvena nacija mogla nastati i prosperirati." 


Istina nije u potpunosti zatajena. Istaknuti Harvardov povjesničar i biograf 
Kolumba, Samuel Eliot Morrison, komentira "da je okrutna politika inicirana od 
Kolumba, a koju su sprovodili njegovi nasljednici, rezultirala potpunim 
genocidom." Ovaj je navod "izostao iz slavne romanse", objašnjava Howard 
Zinn u svojoj knjizi "Peoples history of the USA", ništa od toga nema u 
zadnjem odlomku knjige u kojemu Morrison zaključuje svoje veličanje 
Kolumba: 


Kolumbo je imao svojih propusta i pogrešaka, no to su uvelike pogreške 
kvaliteta koje su ga učinile velikim - njegove neukrotive volje, njegove 
veličanstvene vjere u Boga i njegove vlastite misije kao pronosioca Krista u 
krajevima preko mora, njegove tvrdoglave ustrajnosti unatoč nemaru, 
siromaštvu i teškoćama. No, nije bilo mrlja ni tamne strane njegove 
najizrazitije i najesencijalnije od svih kvaliteta - njegovoga moreplovstva. 


Izostavio sam korespondirajući odlomak koji bi neki akoliti mogli sastaviti o 
ostalim vršiocima "potpunog genocida" ili nekih manje Značajnih zločina, ili 
reakciju koja bi nastala oko nas da su takvi primjeri postojali. 


Sjećanje zapisano na spomeniku Wampanoang ženi nije originalno. Prije 
stošezdeset godina je John Quincy Adams istaknuo u govoru prilikom 4. 
srpnja da je američka vlada superiornija od ostalih zbog toga što je bazirana 
na pristanku, a ne osvajanju: 


Prvi su doseljenici... odmah nakon dolaska kupili od Indijanaca pravo 
naseljavanja. To je bio društveni ugovor formiran na elementarnim principima 
civilnoga društva, u kojemu osvajanje i potčinjavanje nisu postojali. Brutalna 


sila je bila u potpunosti odbačena: sve je bilo dobrovoljno, sve je bio stvarni 
pristanak: sve je bio dogovor duše s dušom. 


Citirajući ove bilješke predsjednika koji se strogo držao zakona i poštovao 
pregovore s Indijancima, T. D. Allman napominje da je "američko nacionalno 
iskustvo genocida nad Indijancima praktički nepostojeće... Oni nisu bili 
ljudska bića, oni su bili samo smetnja nemilosrdnome trijumfu Amerike, 
smetnja koju je trebalo otkloniti da bi se napravilo više mjesta za novu 
američku slobodu." Konsenzus je bio takav da je "naše vlastito dostojanstvo 
koje je javno proglasilo pravo na život, slobodu i težnju za srećom dokinulo 
prava ljudi čije smo živote, slobodu i sreću izbrisali s lica Zemlje". Indijanci su 
bili prvi "agresori" s kojima se trebalo suočiti u našem slavlju slobode; 
definicija agresora je takva da ih moramo napasti, što je kasnije uslijedilo s 
Meksikancima, Filipincima, Vijetnamcima, Nikaragvancima i mnogim drugima. 
Treba dodati da su SAD ovdje jedinstven primjer, sve do današnjih dana. 


Smisao u kojem je urođenička populacija "dala stvarni pristanak u ovome 
dogovoru duše s dušom" je dalje objasnio jedan od ranih američkih sociologa, 
Franklin Henry Giddings, u vrijeme kada smo postizali pristanak s Filipincima. 
On je skovao frazu "pristanak bez pristanka" da bi opisao uspjeh Britanaca u 
širenju "britanske svetosti života" i "potrebu društvenoga poretka" nad "rasno 
podređenim skupinama". "Ako u narednim godinama", napisao je, kolonizirani 
"vide i potvrde da je sporna veza bila namijenjena najvišim interesima, s 
razlogom bi se moglo smatrati da je vlast nametnuta uz pristanak onih nad 
kojima se vladalo" - isto kao i kad dijete daje "pristanak bez pristanka" kada 
ga roditelji spriječe da otrči na cestu. 


Za vrijeme posjeta uglednome i vrlo cijenjenom američkom koledžu, odveli su 
me na obilazak katedrale koledža i pokazali mi seriju obojenih staklenih 
prozora na kojima je zapisana povijest koledža od vremena kada su ga napale 
snage unije pa sve do danas. Jedan je panel bio posvećen osnivanju 
ROTC (1) zračnih snaga. Panel je prikazivao čovjeka koji je sjedio za stolom i 
potpisivao nekakav dokument, dok je pokraj njega stajao oficir zračnih snaga. 
U pozadini se vidio američki bombarder, a na ploči je pisalo E = mc2. Isprva 
nisam mogao vjerovati, obojeni stakleni prozor u katedrali slavi atomsku 
bombu bačenu na Hirošimu i Nagasaki, ono što je Truman u svoje vrijeme 
opisao kao "najveću stvar u povijesti". 


No, nisu svi smatrali da je to baš tako. Istaknuti indijski pravnik, Radhabinod 
Pal, u svome je disidentskom viđenju Tribunala iz Tokyja koji je procjenjivao 
japansku ratnu krivnju napisao da "ako još postoji nelegitimna destrukcija 
civilnog života i vlasništva u ratu, tada je u Pacifičkome ratu to odluka o 
upotrebi atomske bombe jedino blisko priklanjanje direktivama... nacističkih 
vođe tijekom Drugoga svjetskog rata. Ništa poput toga se ne može pripisati 
trenutno optuženima." Pal nije istaknuo što podrazumijeva pod suđenja za 
ratne zločine. Svejedno, takva shvaćanja su izostavljena iz svijesti 
pobjednika, i možda nas ne bi trebalo čuditi što "najveću stvar u povijesti" 
slavi obojeni stakleni prozor u katedrali koledža koji je posvećen humanim 
vrijednostima i religioznoj odanosti. 


Proces kreiranja i učvrščivanja visoko selektiranih, preoblikovanih ili potpuno 
izmišljenih povijesnih sjećanja jest ono što nazivamo "indoktrinacija" ili 
"Propaganda" kada je povezano sa službenim neprijateljima, a kada mi to 
radimo onda je riječ o edukaciji, moralnoj poduci ili građenju karaktera. To je 
vrijedan mehanizam kontrole budući da efektivno blokira bilo kakvo 
razumijevanje onoga što se događa u svijetu. Krucijalni cilj edukacije je 
preusmjeravanje pozornosti na nešto drugo - recimo na Vijetnam ili Centralnu 
Ameriku, ili Srednji Istok, gdje se naši problemi navodno nalaze - odvratiti je 
od naših vlastitih institucija i njihovog sistematskog funkcioniranja i 
ponašanja, od pravog izvora velike količine nasilja i patnje u svijetu. Od 
presudne je važnosti spriječiti razumijevanje i preusmjeriti pozornost s izvora 
našeg vladanja, tako da elitne skupine mogu djelovati bez javnih ograničenja 
i postizati vlastite ciljeve - koji se u akademskoj teologiji nazivaju 
"nacionalnim interesima". 


Važnost onemogućavanja razumijevanja, i uspjeh koji je time postignut, su 
vrlo dobro ilustrirani u današnjim aferama. Prošle je jeseni Svjetski sud 
odbacio američka prepiranja koja nisu imala opravdanje nakon žalbe 
Nikaragve o američkoj agresiji na nju. Problem se pojavio u travnju 1984. 
kada je Nikaragva podnijela žalbu Sudu da Amerika minira njezine luke i 
napada njezin teritorij. U sjajno odabranome trenutku, predsjednik Reagan je 
na taj dan pustio u javnost Predsjedničku proklamaciju, označivši 1. maj kao 
Dan zakona 1984. Reagan je pozdravio naše "dvjesto godina staro 
prijateljstvo između zakona i slobode", dodajući da bez zakona samo "kaos i 
nered" mogu postojati. Dan ranije, kao svoj doprinos vladavini zakona, 
obznanio je da SAD neće priznati ni jednu odluku Svjetskoga suda. 


Ti su događaji izazvali mnogo gnjeva. Anthony Lewis je u New York Timesu 
ponizio Reaganovu "nesposobnost da razumije što vladavina zakona znači 
ovoj zemlji". Lewis je primijetio da je senator Moynihan učinio "veliku stvar" 
kada je u govoru na Školi prava kritizirao Reaganovu administraciju zbog 
"napuštanja stoljećima stare predanosti ideji zakona u vođenju nacije", zbog 
njezine "misteriozne kolektivne amnezije", zbog "gubljenja sjećanja kojima 
smo nekoć bili toliko predani". "Naša delegacija pri UN-u", kazao je Moynihan, 
"ne poznaje povijest svoje zemlje." 


Nažalost, Ronald Reagan i Jane Kirkpatrick su ti koji razumiju što vladavina 
zakona znači ovoj zemlji, dok senator Moynihan i Anthony Lewis pate od 
misteriozne kolektivne amnezije. Slučaj o kojemu raspravljaju je vrlo dobar 
primjer. Ista se stvar dogodila i ranije, praktički na isti način. Priču je ispričao 
Walter LeFeber u svojoj vrijednoj knjizi "Inevitable Revolution". 1907. je Sud 
pravde za Centralnu Ameriku uspostavljen na inicijativu Washingtona, sa 
zadatkom da presuđuje o konfliktima između država te regije. "Kroz devet 
godina", objašnjava LaFeber, "institucija je bila bezvrijedna budući da su SAD 
dva puta - 1912. i 1916. - odbile priznati odluku Suda koja je bila protiv 
njihovih interesa u Nikaragvi." 1912. Sud je osudio američku intervenciju u 
Nikaragvi; a Washington je tu odluku jednostavno ignorirao. 1916. Sud je 
podržao tvrdnju Costa Rice da akcije SAD-a u Nikaragvi krše njezina prava. 


SAD su opet odbacile odluku, efikasno uništavajući Sud. "U uspostavljanju 
kontrole nad Centralnom Amerikom", komentira LaFeber, "SAD su uništile 
instituciju koja je Centralnu Ameriku pokušavala ujediniti." Do konačnoga 
kraha je došlo 1922. kada je državni sekretar Charles Evans Hughes u 
Washingtonu sazvao konferenciju država Centralne Amerike. LaFeber to 
komentira: 


Namjera nije bila da se ponovi konferencija iz 1907., kada su države 
Centralne Amerike trebale same doći do vlastitih zaključaka. Ovaj put su SAD, 
uz pomoć vjerne (i marincima okupirane) Nikaragve, uspostavile agendu koja 
je uključivala opomenu koju kasnije nije nitko spominjao - neoplakani Sud za 
Centralnu Ameriku. 


Postoje razlike između ranijeg slučaja i ovoga sada, doduše ne one koje bi 
naša povijesna amnezija rado predložila. Danas Nikaragva nije pod 
okupacijom marinaca - samo pod napadom američke plaćeničke vojske zvane 
"borci za slobodu", a ni SAD nisu više dovoljno moćne da bi jednostavno 
odbacile Svjetski sud. 


Teško je povjerovati da je senator Moynihan bio ozbiljan kada je govorio o 
našoj predanosti vladavini zakona, vjerojatnije je da je on jedno govorio, a 
drugo mislio, ili je možda u pitanju bila njegova irska duhovitost? U svojim 
memoarima, u kojima opisuje vrijeme svoga mandata, UN-ov ambasador 
Moynihan daje grafičke primjere vlastite predanosti vladavini zakona, 
posebno povelji Ujedinjenih naroda koja zabranjuje upotrebu sile _ u 
međunarodnim sukobima. Tako, kada je Indonezija upala u Istočni Timor 
1975., ilegalno koristeći američko naoružanje i s očitim blagoslovom SAD-a, 
Moynihan se posvetio blokiranju svih poteza UN-a kojima se nastojala 
spriječiti agresija - zbog čega su ljudima sudili u Nurnbergu - te se kasnije 
ponosio svojim uspjehom u toj situaciji, koja je, kako je sam objasnio, vodila 
velikom masakru. Zanimljivo je da to što se ponosio suučesništvom u ratnom 
zločinu nije utjecalo na njegovu reputaciju kao vodećeg zagovornika 
nepovredivosti vladavine zakona među američkim liberalima. 


Incident sa Svjetskim sudom nudi neke lekcije koje se tiču sistema 
indoktrinacije. Lako se ismijavati iz Ronalda Reagana, no to je također 
odvraćanje od same stvari. Nasilje, varanje i bezakonje su prirodne odlike 
države, svake države. Ono što je važno u datome kontekstu jest doprinos 
najoštrijih kritika (unutar mainstreama) jačanju sistema indoktrinacije, kojega 
su i oni sami (kritičari) žrtve - što je pravilo za educirane klase, koje su uvijek 
najdublje indoktrinirane i, u dubljem smislu, najignorantnije grupe, ujedno i 
žrtve i pronosioci dogmatičnosti vjere. Veliki uspjeh kritike jest upravo to što 
onemogućava shvaćanje da ovo što se događa danas nije odstupanje od 
povijesnih ideala i prakse, koje bi se moglo pripisati ovome _ ili onome 
pojedincu. Radije, riječ je o sistematskom prikazivanju načina na koji naše 
institucije funkcioniraju i nastavit će funkcionirati, ukoliko ih ne spriječi 
uzbuđena javnost koja je razumjela njihovu prirodu i njihovu stvarnu povijest 
- upravo ono što edukacijske institucije moraju spriječiti žele li ispuniti svoju 
funkciju, to jest, služiti moći i privilegiji. 


Praktično nam iskustvo govori: ukoliko želite naučiti nešto o propagandnom 
sistemu, pogledajte dobro kritike i njihove prešućene pretpostavke. To u 
pravilu konstruira doktrinu državne religije. 


Pogledajmo još jedan aktualan slučaj. Naš napad na Nikaragvu opravdavamo 
time što je Nikaragva produžena ruka Sovjetskoga Saveza, koja prijeti 
Meksiku a samim time i SAD-u. Vrijedno je naglasiti da se temeljne 
pretpostavke ovoga doktrinarnog sistema šire preko političkoga spektra. 
Prisjetimo se bajke o ruskim MIGovima navodno poslanim u Nikaragvu; priča 
je izmišljena da bi se odvratila pozornost s izbora u Nikaragvi, koje je trebalo 
potkopati, i s činjenice da šaljemo napredno zrakoplovstvo u EI Salvador da bi 
omogučili masakr seljaka; koji je rezultirao poboljšanom efikasnošću 
zahvaljujući direktnom sudjelovanju američkih vojnih snaga smještenih u 
našim —honduraškim i panamskim skloništima, koje su koordinirale 
bombardiranje sela i seljaka u bijegu, dok smo mi debatirali o dubokom 
pitanju - da li je Nikaragva pribavila avione kojima bi se mogla oduprijeti 
napadu naše plaćeničke vojske, ne "gerile", već dobro opremljene vojske koja 
premašuje vojsku Nikaragve po količini i kvaliteti naoružanja. 


Kada je vremenski vrlo vješto odabrana priča puštena iz administracije, 
uspostavljajući tako okvir za daljnju diskusiju o pitanjima unutar ideološkog 
sistema, senatorski su glasnici dali do znanja da ako su MIGovi zaista poslani, 
tada mi imamo pravo bombardirati Nikaragvu zbog njezine prijetnje nama. 
Senator Dodd je izjavio da će SAD "morati ući i riješiti stvar - morat ćete 
bombardirati gajbe". 


Senator Tsongas je dodao: 


Ne možete im dozvoliti da sastave te MIGove, jer MIGovi nisu upotrebljivi 
samo protiv El Salvadora i Hondurasa, već i protiv SAD-a, a Nikaragvanci 
znaju već dugo vremena da ne mogu to učiniti bez povrede američke sfere 
utjecaja. (Boston Globe, 9. studeni). 


Pustimo sada neobičnu ideju da bi Nikaragva nezakonito "postupila" 
pribavivši zrakoplove kojima bi se obranila od našeg napada ili da bi mogla 
napasti Honduras ili El Salvador - a da za to vrijeme SAD stoje sa strane kao 
milostiv bespomoćan div, kako je Nixon jednom zacmizdrio. Razmotrimo 
prijetnju koju Nikaragva upućuje nama. Prema tim standardima, SSSR ima 
pravo bombardirati Dansku, koja nije ništa manja prijetnja njima nego 
Nikaragva nama - u stvari, puno je veća prijetnja budući da pripada 
neprijateljskom vojnom savezu velike moći - također ima pravo bombardirati i 
Tursku granicu i NATO baze uz nju koje prijete sigurnosti Sovjetskoga Saveza. 
Prije pedeset godina Hitler je upozorio da je Čehoslovačka bodež uperen u 
srce Njemačke, neprihvatljiva prijetnja njezinoj sigurnosti. Prema našim 
standardima, Hitler je izgleda bio pri zdravoj pameti. Ponavljam, riječ je o 
doprinosu kritika koje nisu vrijedne spomena. 


Vratimo se tvrdnji da je Nikaragva produžena ruka SSSR-a koja prijeti 
Meksiku. Marinci su ponovno 1926. poslani u Nikaragvu, koju su okupirali veći 
dio stoljeća, da bi suzbili prijetnju boljševika. Tada je produžena ruka SSSR-a 


bio Meksiko, koji je prijetio Nikaragvi a samim time i SAD-u. "Meksiko je prvi 
na kušnji", obznanio je predsjednik Coolidge kada je poslao marince u 
Nikaragvu, u intervenciju koja je dovela do uspostavljanja Somozine diktature 
i njegovih terorista - Nacionalne garde koju su istrenirali Amerikanci - te do 
ubojstva autentičnoga nikaragvanskog nacionalista Sandina. lako su se lica 
izmjenila, uloga ostaje ista: ubiti Nikaragvance. 


Što smo radili ranije kada se nismo mogli potužiti na prijetnju boljševika? 
Woodrow Wilson, veliki apostol samoodređenja, slavio je istu ovu doktrinu 
šaljući ratnike na Haiti i u Dominikansku Republiku, gdje su ponovno 
uspostavili ropstvo, spalili i uništili sela, mučili i ubijali, ostavljajući Haitiju 
nasljeđe koje danas leži u jednom od najbjednijih kutaka jednog od 
najbjednijih dijelova svijeta, a u Dominikanskoj Republici ostavili pozornicu 
diktaturi Trujilla, koja je uspostavljena nakon brutalnog rata pobunjenika, rata 
koji je izostavljen iz povijesti; prva knjiga koja se tim bavi je tek nedavno 
izašla, nakon šezdeset godina. Nije bilo boljševika kojima bi mogli opravdati 
svoje akcije pa smo se zato branili od divljaka. Zapovjednik marinaca Thorpe 
opisao je kako je marincima koji su uplovljavali rekao "da su služili svojoj 
domovini jednako vrijedno kao i njihovi sretni drugovi preko mora, te da će 
rat trajati dovoljno dugo da svaki čovjek dobije priliku boriti se protiv divljaka 
u Europi kao i protiv divljaka u Santa Domingu". Ruka divljaka je bila posebno 
prisutna na Haitiju. Thorpe je objasnio: "Tko god vodi ovu revoluciju, mudar je 
čovjek; sigurno ima mnogo koristi od crnčuga... Vidi se rad Nijemaca." 
"Napravim li dobar posao i očistim ovu... provinciju od pobunjenika te ih 
mnogo ubijem", dodao je, "znači da bih bio dobar njemački ubojica." 


U ranijim smo se godinama branili od drugih agresora. Kada je 
Polk (2) zauzeo trećinu Meksika branili smo se od meksičke agresije, i to 
duboko unutar meksičkog teritorija; također smo morali zauzeti Kaliforniju 
zbog moguće britanske prijetnje. Indijanski ratovi su isto tako bili obrambeni; 
Indijanci su nas napadali iz svojih britanskih i španjolskih skloništa pa smo bili 
prisiljeni Zauzeti Floridu i zapad (s posljedicama po urođeničku populaciju koje 
su, ili bi trebale biti, poznate). Prije toga, doktrina Cotton Mathera je bila 
zadovoljena: on je iskazao svoje zadovoljstvo time što je "šuma praktički 
očišćena od tih štetnih stvorenja pa sada može bolje rasti". To su, slučajno, 
bila štetna stvorenja koja su "dala sebe i svoju zemlju da bi ova veličanstvena 
nacija mogla nastati i prosperirati". Posao je bio tako dobro obavljen da više 
nismo klali Indijance ovdje, već smo nastavili podržavati masakre, koje 
konzervativna katolička crkva naziva genocidom, u područjima u kojima 
zadatak još nije bio uspješno obavljen, kao u Gvatemali, odnosno unutar 
"sfere utjecaja" koju smo morali obraniti, sudeći po senatorskim glasnicima, 
isto kao što smo je branili od vlastite populacije - tako efektivno proteklih 
godina. 


Gledajući stvarnu povijest, vidimo aktualne napade na Nikaragvu u 
perspektivi drugačijoj od one konvecionalne i možemo vidjeti uzroke tih 
napada u normalnom i esencijalno nepromijenjivom funkcioniranju vlastitih 
institucija. Također, možemo razumjeti tehnike ispiranja mozga zadužene za 


prikrivanje onog što naše oči nisu stigle vidjeti. Prilično je lako opovrgnuti 
dokaze administracije, bez obzira što se stalno nalazimo u visoko 
indoktriniranome društvu u kojemu se osnovne istine lako izgube. Ono što 
treba uvidjeti jest to da je ovo još samo jedan doprinos poznatoj povijesnoj 
prijevari, dok su sami događaji još jedno poglavlje u sramotnoj i prljavoj 
historiji, prikriveni od nas pomoću izmišljene povijesti oblikovane terminima 
ideala _ poput vladavine zakona, willsonovskih principa samoodređenja, 
demokracije i ljudskih prava, te ostalih sličnih termina koji američku povijest 
dovode u vezu s irelevantnošću. 


Kako je ova značajna kolektivna povijesna amnezija ostvarena? Da bi bolje 
razumjeli sistem, pogledajmo prvo na koji se način taj proces odvija u 
totalitarnome društvu, po unutarnjemu uređenju prilično različitome od 
našeg. 


U svibnju 1983. značajan se događaj dogodio u Moskvi. Hrabar spiker, 
Vladimir Danchev, u pet je emitiranja izvještavao o ruskoj invaziji u 
Afganistan, pozivajući istodobno pobunjenike na pružanje otpora. To je 
izazvalo veliko divljenje na Zapadu. New York Times je taj događaj proglasio 
"odstupanjem od službene sovjetske propagande" te komentirao da je 
Danchev bio revoltiran dvostrukim standardima i novogovorom (3). U Parizu 
je uspostavljena nagrada za "novinare koji se bore za pravo na informacije". 
Danchev je skinut s radija i poslan u psihijatrijsku bolnicu. U prosincu je 
vraćen na poziciju. Ruski je službenik izjavio da "ga nisu kaznili jer se bolesne 
ljude ne može kazniti". 


Na Zapadu je sve ovo bilo shvaćeno kao provirivanje u svijet "1984". 
Danchev je bio slavljen zbog svoje hrabrosti, zbog trijumfa dobre volje, zbog 
toga što ga nije prestrašilo totalitarno nasilje. Sve je to istina. 


Ono što je bilo osobito značajno u vezi Danchevog emitiranja nije to što je on 
iskazao protivljenje sovjetskoj invaziji i pozvao na otpor, već to što je invaziju 
nazvao invazijom. U sovjetskoj teologiji ne postoji događaj poput ruske 
invazije u Afganistan; radije, postoji ruska obrana Afganistana od bandita koji 
operiraju iz pakistanskih skloništa, a podržava ih CIA i ostali ratni huškači. 
Rusi tvrde da su bili pozvani u Afganistan, i u određenom tehničkom smislu to 
je točno. No, kao što je londonski Economist značajno obznanio: "Upadač je 
upadač ukoliko nije zakonito pozvan od vlade", a vlada koja je postavljena od 
strane SSSR-a, upravo s ciljem da ih pozove, može teško to učiniti izvan 
svijeta Orwellovog Novogovora. 


Prešutno u pokrivanju Danchevog slučaja na zapadu je bila nota 
samočestitanja: tako nešto se ovdje ne bi moglo dogoditi; ni jedan američki 
spiker nije bio poslan u psihijatrijsku bolnicu zato što je američku invaziju 
nazvao "invazijom" ili zato što je pozvao žrtve na pružanje otpora. Mogli bi se 
dalje zapitati zašto se to nikada nije dogodilo. Zbog toga što ni jedan američki 
novinar ne bi nikada oponašao Danchevu hrabrost, ili ne bi nikada shvatio da 
je američka invazija afganistanskoga tipa u biti invazija ili da razumna osoba 
može pozvati žrtve na otpor. Ako je tako, tada bi ovo bilo stanje indoktrinacije 


daleko iznad onoga što je ostvareno pod sovjetskim terorom, daleko iznad 
bilo čega što je Orwell mogao zamisliti. Da li je to samo apstraktna 
mogućnost ili je riječ o neugodnoj istini koja oslikava okolnosti pod kojima 
živimo? 

Razmotrimo sljedeće činjenice. 1962. su SAD napale Južni Vijetnam. Te je 
godine predsjednik Kennedy, poslao američke Zračne snage da napadnu 
ruralni Južni Vijetnam, u kojemu je živjelo više od 80% stanovništva. Sve je to 
bilo u sklopu programa kojim je trebalo dovesti nekoliko milijuna ljudi u 
koncentracijske logore (Zvane "strategijska sela") koji su bili okruženi 
bodljikavom žicom i naoružanim čuvarima da bi se ljude zaštitilo od gerile 
koju su oni, kako smo mi zaključili, dobrovoljno podržavali. Sve sliči onome 
što danas radimo u EI Salvadoru, samo što su u slučaju Vijetnama američki 
piloti bili direktno angažirani u bombardiranju civilnih ciljeva, umjesto da 
samo vode i koordiniraju napade na civile i ostalo od strane snaga koje smo 
mi istrenirali i naoružali. Direktnu invaziju SAD-a u Južni Vijetnam popratila je 
i podrška Francuzima u pokušaju ponovnog osvajanja bivše kolonije, zatim 
naša povreda mirovnoga procesa iz 1954. godine te teroristički rat protiv 
populacije Južnoga Vijetnama koji je iza sebe dotad ostavio sedamdesetpet 
tisuća mrtvih, pozivajući stanovništvo na otpor, kojeg je pružao sjeverni dio 
zemlje nakon 1959. te istodobno prijetio rušenjem terorističkog režima koji su 
SAD postavile. U narednim su godinama SAD nastavile odbijati svaki pokušaj 
mirovnog sporazuma te su 1964. počele planirati Zzastrašujuću invaziju na 
Južni Vijetnam. Invazija se dogodila rane 1965., zajedno s bombardiranjem 
Sjevernoga Vijetnama i intenzifikacijom bombradiranja na jugu - koje je bilo 
tri puta jače od višespominjanog bombardiranja na sjeveru. Rat su SAD 
također proširile na Laos i Kambodžu. 


SAD su uvjeravale da su bile pozvane, no kao što je londonski Economist 
prepoznao u slučaju Afganistana (nikad u slučaju Vijetnama), "upadač je 
upadač ukoliko nije zakonito pozvan od vlade", a izvan svijeta Novogovora 
mušterijski režim SAD-a u Vijetnamu nije ništa legitimniji od ruskog režima u 
Afganistanu. Čak ni same SAD nisu smatrale tu vladu zakonitom, točnije, 
najjednostavnije bi je zbacile i postavile novu kada bi njezini vođe postali 
nezadovoljni američkim planovima o povećanju terora ili kada bi postali 
zabrinuti zbog mirovnog sporazuma. SAD su jednostavno priznale da je 
politički sporazum bio nemoguć budući da bi neprijatelj glatko pobijedio u 
političkom takmičenju, što je za njih bilo neprihvatljivo. Kontakt je trebao biti 
ograničen unutar vojnih dimenzija, u kojima su se SAD mogle nadati pobjedi. 
Riječima američkoga vladinog znanstvenika Douglasa Pikea, trenutno 
voditelja arhiva o Indokini u Berkeleyu i u mainstream novinarstvu 
obožavanog kao jednog od _ novijih — neideoloških — znanstvenika, 
južnovijetnamski neprijatelj je "naglašavao da se borba s [vladom 
postavljenom od strane SAD-a i s] SAD-om treba voditi izvan političkog 
spektra te da je upotreba masovne vojne sile možda sama po sebi bila 
nelegitimna tako dugo dok ih SAD nisu prisilile "da je upotrijebe ne bi li 
preživjeli". 


Proteklih dvadesetpet godina tražim bilo kakve reference u mainstream 
novinarstvu ili Znanosti o američkoj invaziji u Južni Vijetnam 1962. (ili bilo 
kada), ili o američkom napadu na Južni Vijetnam, ili o američkoj agresiji u 
Indokini - bezuspješno. Takav događaj u povijesti ne postoji. Radije, postoji 
američka obrana Južnoga Vijetnama od terorista podržavanih izvana (to jest 
iz Vijetnama), obrana koja nije bila mudra, govore golubovi. 


Ukratko, ovdje nema Dancheva. Unutar mainstreama ne postoji nitko tko bi 
invaziju nazvao "invazijom" ili shvatio činjenice; nezamislivo je da bi bilo koji 
američki novinar pozvao južne Vijetnamce na pružanje otpora. Takva osoba 
ne bi bila poslana u psihijatrijsku bolnicu, no sigurno ne bi bila vraćena na 
svoju profesionalnu poziciju. Čak i danas oni koji spominju invaziju SAD-a na 
Južni Vijetnam 1962., pojačanu 1965., nagrađeni su nevjerovanjem  - 
vjerojatno su zbunjeni ili jako ljuti. Ne možemo se braniti strahom od 
državnog nasilja, kao što to mogu sljedbenici partijske politike u totalitarnoj 
državi. 

Jedna osobna bilješka, u knjizi koju sam napisao odmah nakon ruske invazije 
u Afganistan usporedio sam tu invaziju s američkom invazijom u Južni 
Vijetnam, i opširnije prodiskutirao o odgovornosti obiju velesila za 
hladnoratovski sistem konflikata i intervencija. Američki kritičari nisu uspjeli 
shvatiti moje riječi te su se žalili da, iako možda ima nešto istine u tome što 
sam napisao, bilo bi uvjerljivije da je priča malo "pravednije" ispričana 
(Cristopher Lahmann-Haupt u New York Timesu). Također su pisali da se 
osjećam krivim zbog "dvostrukih moralnih standarda" (James Fallows u 
Atlantic Montly). Ista je knjiga recenzirana i u komunističkom tisku, koji je 
odbacio moj "neuvjerljiv i neosnovan koncept po kojem su obje strane 
ostvarile interese u Hladnome ratu" (James West iz Američke komunističke 
partije, u World Marxist Review), nudeći argumente po kojima je Hladni rat bio 
isključivo američka afera. Interesantno je to što je komunistički komentar, 
iako netočan, barem svrsishodan, dok komentar američkog mainstreama 
odražava neku vrstu nemogućnosti shvaćanja ili razmišljanja o jednostavnim 
pitanjima koja se ponekad mogu pronaći kod fanatičnijih religioznih kultova. 


Sada je normalno ismijavati se svakoj analogiji između sovjetske invazije u 
Afganistan i američke invazije u Gvatemalu; one zaista i jesu radikalno 
različite po opsegu i karakteru. Usporedba s američkom invazijom u Južni 
Vijetnam bi bila prikladnija, no unutar mainstreama ona je nezamisliva. Ovdje 
također vidimo jedan tipičan aparat visoko-indoktriniranog intelektualca 
(nekako redudantan izraz): izaberi ili izmisli jadnu kritiku Svete Države i 
odbaci je s prezirom, tada njome zamijeni racionalnu kritičku analizu i 
rastjeraj mogućnost razumijevanja. 


U značajnoj analizi "Demonstration Elections", Edwarda Hermana i Franka 
Brodheada, nalazi se fotografija Theodora Hesburgha kako promatra glasačku 
kutiju za vrijeme izbora u EI Salvadoru 1982. godine na kojima je bio 
promatrač; izbori su bili najavljivani kao korak naprijed prema onome što mi 
zovemo "demokracija". Opis slike glasi: "Svećenik Theodore Hesburgh 
promatra izbore u El Salvadoru, ali ne vidi glasačku kutiju", jasno prikazanu 


na fotografiji. Jedan od glavnih zadataka uspješnog edukacijskog sustava jest 
obdariti vlastite žrtve mogućnošću promatranja, no ne i uočavanja, 
mogućnošću koja je karakteristika 'odgovornih intelektualaca'. 


Neka vrsta opozicije ratu u Vijetnamu razvijena je i unutar mainstreama, no 
ona je bila pretežno 'pragmatična', tako da je kritiku okarakterizirala kao 


samododvoravanje, distancirajući se od 'emocionalnih' ili 'neodgovornih' 
paranoika koji su prigovarali ratu s principijelnih stajališta. 'Pragmatični' su 
protivnici dokazivali da se rat ne može dobiti uz prihvatljivu cijenu, ili da 


postoje nejasnoće oko ciljeva, ili dvostrukost, ili propusti u provedbi. Slično 
tome, njemački su generali bili bez sumnje kritični prema Hitleru nakon 
Staljingrada. Stav naroda je bio prilično drugačiji. 1982. je preko 70% 
populacije rat smatralo "temeljno nepravednim i pokvarenim", a ne samo 
'pogreškom'. Među 'predvodnicima mnijenja' takvo je stajalište jako rijetko, 
dok među artikuliranom inteligencijom ono u potpunosti izostaje, nije bilo 
prisutno ni na vrhuncu protivljenja ratu 1970. 


Kako je ta značajna podložnost naučnome sistemu ostvarena? Ne možemo 
reći da su činjenice bile nedostupne, što je ponekad slučaj. Devastirajuće 
bombardiranje sjevernog Laosa, bombardiranje 1969. i ostali napadi 
zataškani su od strane medija; te su činjenice unutar mainstreama zatajene 
sve do danas (takve se stvari nazivaju 'tajnim ratovima', što znači da vlada 
čuva tajnu - što je i činila, uz suučesništvo medija). No, u slučaju Vijetnama 
dovoljan broj činjenica je bio uvijek dostupan. One su bile promatrane, ali ne i 
viđene. 


Američko — obrazovanje je posebno zanimljivo. — Službeni — povjesničar 
Kennedyjeve administracije, Arthur Schlesinger, cijenjen kao vodeći golub, 
uistinu je spominjao agresiju. "1962. nije bila loša godina", napisao je u svojoj 
povijesti "A Thousand Days": "agresija je [bila] provjerena u Vijetnamu." 
Znači, godina u kojoj su SAD poduzele direktnu agresiju u južnome Vijetnamu 
je godina u kojoj je agresija provjerena. Orwell bi bio zadivljen. Još jedna 
respektirana figura u liberalnom panteonu, Adlai Stevenson, naglasila je pri 
UN-u da smo se u Vijetnamu borili protiv "unutrašnje agresije", još jedna fraza 
kojoj bi se Orwell divio; znači, borili smo se protiv agresije Vijetnamaca protiv 
nas u Vijetnamu, baš kao što smo se stoljeće ranije borili protiv agresije 
Meksikanaca protiv nas u Meksiku. Isto smo učinili i u Grčkoj kasnih 1940-ih, 
objašnjavao je Stevenson, intervenirajući da bi zaštitili Grčku od "agresora" 
koji je "stekao kontrolu nad većim dijelom zemlje". Ti "agresori" su bili Grci 
koji su vodili otpor nacizmu i koje smo mi smijenili uz masakr, mučenje, 
progon i opće nasilje, činivši tako uslugu našim nacističkim suradnicima. 
Analogija je bila mnogo prikladnija nego je Stevenson - očito vrlo ignorantska 
osoba - mogao zamisliti. Kao i uvijek, američko je stajalište obrambeno, čak i 
kad napadnemo državu na drugoj strani svijeta, nakon što nismo u njoj uspjeli 
uništiti političku opoziciju uz veliku dozu terora i nasilja. 


Malo dublji pogled na debatu koja se razvila oko Vijetnamskoga rata otkriva 
nam neke mehanizme indoktrinacije. Debata je suprotstavila jastrebove 
golubovima. Jastrebovi su, poput novinara Josepha Alsopa, smatrali da uz 


dovoljnu upotrebu nasilja možemo ostvariti svoje ciljeve. Golubovi su to 
smatrali nevjerojatnim, premda, kao što je Arthur Schlesinger objasnio, "svi 
mi molimo da je gosp. Alsop u pravu", i "svi mi pozdravljamo mudrost i 
rukovodstvo američke vlade" ako SAD uspije (suprotno od njegovih 
očekivanja) u ratnoj politici koja je pretvorila Vijetnam u "Zemlju krhotina i 
ruševina". To je knjiga koja je Schlesingera postavila kao "vodećeg protivnika 
rata", riječima Leslie Gelb. 


Jasno je vidljivo da je jedna moguća pozicija izostavljena iz ove žestoke 
diskusije, pozicija koja je navodno podijelila zemlju u tim teškim godinama: 
točnije, pozicija mirovnog pokreta, pozicija koju je zastupala velika većina 
građana, baš kao i 1982: rat nije samo 'pogreška' kako su to službeni 
golubovi navodili, već "temeljno nepravedan i pokvaren". Da razjasnim: ratni 
zločini, uključujući i zločin pokretanja agresivnog rata, su zlo, čak i ako se 
koriste u 'plemenite svrhe'. Takvo stajalište nije bilo prisutno u diskusiji, čak 
niti da bi bilo opovrgnuto; ono je nezamislivo unutar ideološkog maistreama. 


Treba _ naglasiti da su odstupanja od ortodoksnosti bila rijetka među 
artikuliranom inteligencijom. Nekoliko je kritički raspoloženijih novinara od 
Anthony Lewisa koji je zaključio svoje stavove 1975., objašnjavajući da je rat 
počeo s "tapkajućim pokušajima da se učini dobro", no da je već 1969. 
(1969.!) bilo jasno da se radi o "katastrofalnoj pogrešci". U akademskim bi 
mainstream krugovima bilo teško pronaći predanije kritike rata od onih Johna 
Kirka Fairbanka s Harvarda, dekana američko-azijskih znanstvenika, koji je bio 
smatran toliko ekstremnim da su mu predbacivali da je "kronično zaražen 
komunizmom". Fairbank se 1968. obratio Američkome društvu povjesničara, 
godinu dana nakon što je Tet ofenziva obratila većinu korporacijske elite i 
ostalih vodećih krugova u golubove. Fairbank je bio očekivano kritičan prema 
Vijetnamskome ratu: ovo je "doba u kojem smo našu političku moć proširili na 
strane katastrofe poput Vijetnamskoga rata, uglavnom kroz prekoračenja 
pravednosti i nesebične dobrohotnosti". "Naša uloga u obrani juga nakon 
1965." je bila bazirana na analitičkim pogreškama, tako "da smo imali velikih 
problema u uvjeravanju nas samih da postoji svrha vrijedna napora." 
Golubovi su rat smatrali "beznadnim slučajem", što znamo od Anthony Lakea, 
vodećeg goluba koji je napustio vladu u znak protesta protiv invazije u 
Kambodžu. Svi su se složili da je to bio "neuspjeli križarski rat", "plemenit", ali 
"iluzoran", te poduzet s "najuzvišenijim intencijama", kako je to rekao Stanley 
Karnow u svojem najprodavanijem programu na PBS TV, visoko cijenjenom 
zbog kritičke nepristranosti. Oni koji ne poštuju ove bjelodane istine ili on koji 
znatiželjno traže neke dokaze dokazuju da su emocionalni i neodgovorni 
ideolozi, ill možda i otvoreni komunisti. Ili još točnije, njihova se neobična 
stajališta ne mogu čuti, oni su izvan spektra pomišljivog mišljenja. Nekoliko 
se diktatora može pohvaliti tako propisanim prilagođavenjem Višim Istinama. 


Sve ovo vrlo dobro ilustrira bitnu značajku demokratskog sustava kontrole 
misli, koji se izrazito razlikuje od totalitarne prakse. Oni koji vladaju uz pomoć 
nasilja žele sebe prikazati kao "behavioriste". Ono što ljudi misle nije toliko 
važno, važno je ono što rade. Oni moraju biti poslušni, a ta je poslušnost 


osigurana silom. Kazne zbog neposlušnosti variraju ovisno o karakteristikama 
države. U SSSR-u danas, kazna može biti psihička tortura, ili egzil, ili Zatvor 
pod grubim i odvratnim okolnostima. U tipičnoj američkoj koloniji poput El 
Salvadora, disident će vjerojatno biti pronađen u jarku, odsječene glave 
nakon strašnog mučenja; i nakon što ih je dovoljan broj otpremljen na drugi 
svijet možemo imati izbore na kojima će ljudi marširati prema demokraciji, 
odbacujući naciste poput D'Aubuissona u korist Duartea, koji je bio na čelu 
jednog od najvećih masovnih ubojstava u modernom periodu (nužni 
preduvjet za demokratske izbore, koji se očito ne mogu održati sve dok 
civilne organizacije funkcioniraju), te čiji je ministar obrane Vides Casanova 
objasnio da je 1980. zemlja pretrpjela masakr trideset tisuća seljaka te da su 
"danas naoružane snage spremne za ubojstvo dvjesto do tristo tisuća ljudi 
ako je to potrebno da se zaustavi komunizam". 


Demokratski sustavi su prilično drugačiji. Nužno je kontrolirati ne samo što 
ljudi rade, već i što misle. Budući da državi nedostaje mogućnosti da osigura 
poslušnost silom, misli mogu odvesti do djela te stoga prijetnju poretku treba 
uništiti na izvoru. Nužno je uspostavljanje okvira dopustivog mišljenja koji je 
ograničen unutar principa državne religije. Njega ne treba dokazivati, bolje da 
se on podrazumijeva kao neutvrđeni okvir pomišljivog mišljenja. Kritike jačaju 
postojeći sustav prešutno prihvačajući ove doktrine, te ograničavaju svoju 
kritiku na taktička pitanja koja se javljaju unutar njih. Da bi ostvarili ugled, da 
bi bili uključeni u diskusiju, oni moraju prihvatiti osnovno načelo da je Država 
dobrotvorna, da je vođena najuzvišenijim interesima, da prihvaća obrambeno 
stajalište, da nije sudionik u svjetskim aferama, već samo reagira na zločine 
drugih, ponekad ne baš mudro zbog osobnih pogrešaka, naivnosti, 
zamršenosti povijesti ili zbog nemogućnosti shvaćanja zle naravi naših 
neprijatelja. Ako čak i najoštrije kritike prešutno prihvaćaju ove premise, tada 
se obična osoba može zapitati tko je ona da se s tim ne slaže. Sto više bijesni 
diskusija između jastrebova i golubova, to se državna religija čvršče i 
efektivnije uspostavlja. Njihov značajan doprinos kontroli misli je to što drže 
da se kritike toleriraju, čak i prihvaćaju - što i jest tako, kod onih koji igraju po 
pravilima. 


Ovo je sustav kontrole misli kojeg nije shvatio Orwell, nisu ga shvatili ni 
diktatori koji nisu razumjeli koliko su za indoktrinaciju korisne kritike koje 
obznanjuju pogreške i propuste vodstva, dok istovremeno prešutno 
prihvaćaju premise državne religije. 


Ove razlike između demokratskih i totalitarnih sustava kontrole misli se 
približavaju. U stvari, čak i totalitarna država mora biti zabrinuta zbog 
stavova i shvaćanja javnosti, dok je u demokraciji politički aktivan segment 
društva, obrazovaniji i privilegiraniji, od najveće važnosti. To je očigledno u 
SAD-u gdje siromašni nemaju naviku izlaziti na izbore, a značajne forme 
političkog sudjelovanja - oblikovanja i formuliranja političkih programa, odabir 
kandidata, podrška potrebnim materijalom, edukacijski napori ili propaganda 
- su područje relativno malog broja privilegirane elite.  Tri-četvrtine 
stanovništva može podržavati prestanak nuklearnog naoružavanja, i neki od 


njih mogu čak i znati da je to i službena sovjetska politika, no to ne utječe na 
politiku masovnog vladinog subvencioniranja industrije visoke tehnologije 
kroz državno-osigurano tržište za naoružanje, budući da ne postoji ozbiljna 
alternativa u sustavu političke ekonomije. Masovni narodni otpor vojnoj 
agresiji predstavlja problem planerima, kao što se moglo vidjeti proteklih 
godina u Centralnoj Americi. Baš je prošlog prosinca tisak prenio 
memorandum kojeg je napisao ministar obrane McNamara u svinju 1967., 
upozoravajući da bi eskalacija Vijetnamskoga rata _ mogla "polarizirati 
mišljenja do te granice da će golubovi u SAD-u početi izmicati kontroli - 
masovno odbijajući služiti, ili se boriti, ili surađivati, ili još gore?". 'Golubovi' 
koji ga zabrinjavaju nisu službeni 'golubovi' doktrinarnog sustava, već opća 
populacija. No takav otpor, iako ponekad djelotovran u povećanju troškova 
državnoga nasilja, ograničene je efikasnosti tako dugo dok nije zasnovan na 
razumijevanju snaga na djelu i razloga svojeg sistematskog ponašanja, te 
tendira nestanku jednako brzom kao i nastanku. U isto vrijeme, preplašena i 
nesigurna populacija, trenirana da vjeruje kako su ruski demoni i horde 
trećega svijeta naumile zauzeti ono što stignu, sklona je nacionalističkom 
fanatizmu. To se pokazalo dramatičnim u narodnom odgovoru na invaziju u 
Grenadi. SAD su opet "nepokorena veličina", izjavio je Reagan, nakon što je 
šest tisuća elitnih trupa uspjelo svladati otpor šačice kubanskih vojnika i 
nešto grenadske milicije, osvojivši osam tisuća i sedamsto medalja za 
junaštvo, te izazvavši reakciju ovdje koja se ne može podrediti probuđenom 
sjećanju drugih velikih sila koje su ne tako davno ostvarile banalne pobjede. 


Profinjenije metode indoktrinacije, upravo ilustrirane, značajnije su od 
izravnog varanja ili zataškivanja neželjenih činjenica, iako su i ove posve 
dovoljne. Primjera je bezbroj. 


Razmotrimo, na primjer, trenutnu diskusiju o tome postoji li 'simetrija' između 
El Salvadora i Nikaragve _ budući da su u oba slučaja pobunjenici 
potpomognuti izvana i pokušavaju svrgnuti vladu. U jednom slučaju 
administracija tvrdi da su pobunjenici "borci za slobodu", a vlada nezakonita 
tiranija, dok su u drugom slučaju pobunjenici teroristi, a vlada još uvijek 
predstavlja nekakvu napuknutu demokraciju. Kritike se pitaju da li Nikaragva 
još uistinu potpomaže gerilu u EI Salvadoru ili je već podlegla totalitarizmu. 


U diskusiji je izgubljena još očitija sličnost. U obje je države prisutna 
teroristička vojna sila koja masakrira civile, i u obje države mi podržavamo tu 
silu: vladu El Salvadora i kontraše. Da je tako nema sumnje, posebno u EI 
Salvadoru nakon što se Caterova administracija potrudila uništiti narodne 
organizacije koje su se razvile tijekom 1970-ih. Također je to očito i u vezi 
Nikaragve, samo što u ovom slučaju moramo prelistati strani tisak koji piše o 
destruktivnim litanijama kontraša, koji ubijaju, siluju, osakaćuju, teroriziraju i 
brutaliziraju civilno stanovništvo koje padne pod njihove šake. Primarni su im 
ciljevi radnici u zdravstvu i obrazovanju te seljaci u kooperativima (Jonathan 
Stelee i Tony Jenkins, u londonskom Guardianu; Marion Wilkinson, u 
australskom National Timesu; i mnogi drugi izvori kojima su detalji dostupni). 
Glavni zapovjednik 'demokratskih snaga', Adolfo Coleso, citiran je u New York 


Timesu: "Ne postoji nikakva linija, nikakva čvrsta linija između civilne farme 
koju posjeduje vlada i izvidničkih položaja sandinista"; čak i neredoviti 
izvještaji upućuju na posljedice ovakovih pretpostavki, no izvještavanje tiska 
je loše i sporadično, te posvećeno značajnim stvarima, poput protivljenja 
izborima (u Nikaragvi). 


To je prava 'simetrija' između Nikaragve i El Salvadora. Njezin je značaj 
izgubljen u diskusiji o ispravnosti vladinih postupaka, dok sama vlada 
nastavlja funkcionirati pod misterioznom kolektivnom amnezijom koja nas 
sprečava da vidimo kako je malo toga novoga, i zbog čega je to tako. 


Okrenimo se drugome dijelu svijeta i onome što se obično naziva 'mirovni 
proces' na Srednjem Istoku, a veže se uz Camp David sporazume. Sporazumi 
koje vodi Izrael pokazuju da se stanovništvo teritorija koji je pod izraelskom 
vojnom okupacijom uvelike protivi 'mirovnome procesu', smatrajući ga 
štetnim po vlastite interese. Zašto bi to tako bilo? Zasigurno su stanovnici te 
regije jedni od onih koji najviše žude za mirom. Međutim, ni jedan novinar nije 
proučio ovaj čudan paradoks. 


Problem se može vrlo lako riješiti. Mirovni je proces, kao što je bilo vidljivo u 
datom trenutku i kao što bi trebalo biti očigledno pogledamo li unatrag, 
osmišljen na taj način da se glavna arapska vojna sila, Egipat, povuče iz 
konflikta, tako da Izrael može slobodno, uz veliku pomoć SAD-a, pojačati 
naseljavanje i represiju u osvojenim područjima, te napasti svoje sjeverne 
susjede - baš kao što je i učinio te stalno čini. Teško je vjerovati da čuđenje 
može izazvati to što žrtve 'mirovnog procesa' sam proces osuđuju i odbacuju; 
možda je i Začuđujuće što takve elementarne istine, očite na samome 
početku, još uvijek nisu uočene. U međuvremenu, mi moramo nastaviti 
podržavati 'mirovni proces'. Tko se može protiviti miru? 


U ovom bi slučaju, također, bilo korisno nadjačati našu misterioznu kolektivnu 
amneziju koja se tiče činjenica iz nedavne prošlosti. Vremena za pregled 
diplomatskih zapisa nema, no svatko tko to učini ubrzo će uvidjeti da su 
mogućnosti za mir, koji bi uključivao i nešto malo pravednosti, postojale 
petnaest godina te su svaki put bile blokirane od strane SAD-a i Izraela. U 
ranim je 70-ima to odbacivanje bilo toliko ekstremno da je čak blokirana i 
arapska inicijativa (upućena od Egipta i Jordana) za uspostavljanje općeg 
mira, koja je u potpunosti ignorirala prava Palestinaca. Nakon što se 
međunarodnim konsenzusom pristalo na dvo-državni sporazum, svaka takva 
mogućnost je konstantno onemogućavana od strane SAD-a i Izraela, koji 
ustraju u neprihvaćanju tvrdnje da urođenička populacija nesumljivo 
posjeduje prava, bez obzira na židove koji su ih naveliko razmijestili. Amerika 
je slavila ovakav stav, nagovarajući Palestince da prihvate program Radničke 
partije koji je opovrgavao palestinska nacionalna prava te im oduzimao 'bilo 
kakvu ulogu' u bilo kojem sporazumu (radnički golub Abba Eban). Ovdje nitko 
ne protestira, niti čak ne izvještava o činjenicama, kada vlada SAD-a stopira 
mirovnu inicijativu UN-a, s tvrdnjom da će prihvatiti isključivo pregovore 
"između strana direktno uključenih u arapsko-izraelski konflikt", isključujući 
Palestince koji nisu jedna od tih strana (siječanj 1994.). Sličan problem Libije i 


manjine PLO-a se u Americi osuđuje kao rasistički i ekstremistički: jednako 
takvo stajalište SAD-a i Izraela, rasističko u suštini, smatra se uzorom 
umjerenosti. 


Aktualni su izvještaji prikrivani, opovrgavani pa čak i izvrnuti u jednom od 
najuspjelijih djelovanja  agitacijske propagande u modernoj povijesti. 
Komentirao sam u nedavno izašloj knjizi ("The Faitfull Triangle") izvještaj koji 
se odnosio na razdoblje do 1983. Otada se sve ponavlja bez promjena. Da 
spomenem samo jedan nedavni slučaj: u travnju 1984. Jaser Arafat je 
prilikom govora u Grčkoj i Aziji, te putem izvještaja objavljenog u francuskom 
i engleskom mainstream tisku uputio niz zamolbi koje su se odnosile na mir. 
Arafat je eksplicitno pozvao na direktne pregovore s Izraelom, pod 
prisutstvom promatrača UN-a, te na "međusobno priznanje dviju država", 
Izraela i Palestine; što je godinama bio osnovni oblik međunarodnog 
konsenzusa, uključujući i odbacivanje  američko-izraelskog  'mirovnog 
sporazuma:'. Izrael je ponudu odmah odbacio, dok su je SAD jednostavno 
ignorirale. Izvještavanje medija u SAD-u slijedi zanimljiv model. Nacionalni 
tisak - New York Times i Washington Post - nije prenio činjenice. Lokalni 
'kvalitetniji tisak' (Boston Globe, Los Angeles Times, Philadelphia Inquirer) je 
prenio osnovne činjenice, koje su ubrzo prikrivene i zaboravljene, da bi bile 
zamijenjene poznatim kritikama palestinskog ekstremizma. U San Francisco 
Examineru, koji ima reputaciju najgorih novina bilo kojeg glavnog grada, na 
naslovnoj se strani pojavila priča UPI-a (4) s osnovnim činjenicama, a iznad 
nje je preko cijele strane stajao naslov: "Arafat Izraelu: Razgovarajmo." 
Racionalni bi zaključak bio da manje sofisticirani tisak jednostavno ne 
razumije koje činjenice treba odstraniti zbog toga što se ne poklapaju s 
partijskom politikom. 


Ova razlika između tiska je pojačana intrigantnim navodom Warrena Hogea, 
urednika vanjske politike u New York Timesu. Jedan je čitatelj iz Detroita 
poslao kratko pismo Timesu u kojem spominje da Arafatov poziv na 
međusobno priznanje i pregovore nije objavljen, iako je Times "godinama 
citirao Arafata i njegovo navodno odbijanje pregovora i priznanje Izraela". 
Njegovo pismo nije bilo objavljeno, no dobio je odgovor Warrena Hogea (što 
je prava rijetkost) koji glasi: 


Vidjeli smo Arafatove primjedbe koje ste spomenuli u Novel Observateuru i 
usporedili ih s njegovim prijašnjim izjavama. One ne predstavljaju ništa novo 
u njegovu razmišljanju i za nas bi bilo pogrešno objaviti ih kao takve. 


Gosp. Arafatu dajemo mnogo prostora te smo objavili mnoge njegove javne 
izjave i izvještaje o njegovim tajnim pregovorima s predstavnicima SAD-a i 
drugih zapadnih vlada. Kada i ako gosp. Arafat pozove na međusobno 
priznanje i pregovore s Izraelom, čitat ćete o tome na naslovnoj strani New 
York Timesa. (naglašeno dodano) 


Iz ove komunikacije se mnogo može otkriti. Prvi odlomak je blizu istini, iako 
netko to ne može znati čitajući New York Times koji stalo niječe te činjenice. 


"međusobno priznanje i pregovore s Izraelom", svejedno to nismo pročitali na 
naslovnoj strani - ili bilo gdje drugdje u New York Timesu. Times radije ustraje 
sa svojim začuđujućim popisom zataškivanja i falsificiranja, objavljenih ranijih 
godina u mojoj knjizi te citiranih iznad. Teško da je bilo što očitije od činjenice 
da ništa novo neće ući u službenu povijest u kojoj Times vidi sebe - donekle s 
pravom - kao kustosa. Budući povjesničari će se okrenuti arhivima New York 
Timesa da 'odrede' što je povijest, a ne arhivima San Francisco Examinera 
(ako uopće postoje). 


Neću nastaviti s daljnim primjerima. Ključna poanta je da se model širi, da je 
postojan te vrlo efektivan u uspostavljanju okvira pomišljivog mišljenja. 


Prije šezdeset godina je Walter Lippman prodiskutirao koncept "proizvodnje 
pristanka", umjetnost koja se "sposobna vješto rafinirati" i može odvesti do 
"revolucije" u "prakticiranju demokracije". Ideja je s mnogo entuzijazma 
prihvaćena u poslovnim krugovima - postala je glavna preokupacija industrije 
za odnose s javnošću, čija je vodeća figura Edward Bernays opisao 
"izmudrivanje pristanka" kao stvarnu esenciju demokracije. U stvari, kao što 
je Gabrijel Kolko naveo: "Od početka stoljeća pa do današnjih dana, [javno 
mnijenjel je bilo objekt kulturne i ideološke industrije, koliko nepopustljiv 
toliko i raznolik: rasprostranjen od škole preko tiska do masovne kulture u 
svim njezinim oblicima." Razlog tome, kao što je potpredsjednik AT&T-a 
izjavio 1909., je to što je "javno mnijenje... po mome sudu jedina ozbiljna 
prijetnja s kojom se kompanija mora suočiti." Ideja je također odlučno 
preuzeta i u društvenim znanostima. Vodeći je politički Znanstvenik Harold 
Laswell napisao 1933. da moramo izbjeći "demokratski dogmatizam" poput 
onog da su ljudi "najbolji suci svojih vlastitih interesa". Demokracija 
dozvoljava da se glas ljudi čuje, a zadatak je intelektualaca da osiguraju da 
taj glas ima pečat ispravnog kursa. Propaganda je demokraciji isto što i 
nasilje totalitarizmu. Tehnike su izbrušene u visoku umjetnost, daleko iznad 
bilo čega o čemu je Orwell sanjao. Aparat zamišljene različitosti u mišljenju, 
koji inkorporira doktrine Državne religije i eliminira racionalnu kritičku 
diskusiju, jedna je od profinjenijih metoda, premda su i sirovije tehnike u 
uporabi, i također nas efektivno sprečavaju da vidimo ono što gledamo, da 
naučimo i razumijemo svijet u kojem živimo. Potrebno je ponovno naglasiti da 
ono što komunisti nazivaju agitacijskom propagandom ima mnogo veći značaj 
u demokracijama nego u državama koje vladaju uz pomoć nasilja. U Americi 
Dancheva nema, osim na nebitnim marginama političke diskusije. 


Za one koji tvrdoglavo traže slobodu, najvažniji je zadatak da razumiju 
mehanizme i praksu indoktrinacije. Takovi se mehanizmi lako zamijete u 
totalitarnom društvu. Mnogo ih je teže zamijetiti u sustavu 'ispiranja mozga 
pod slobodom', kojem smo izloženi i kojem svi prečesto služimo kao 
dobrovoljni i svjesni instrumenti. 


SUSTAV PROPAGANDE 


David Barsamian s Alternativnog Radija intervjuirao je Noama 
Chosmkog u "Chronicles of Dissent" (24. studeni 1986.) 


P: Mnogo ste pričali o politici jezika i semantike, i govorili ste da, 
želimo li dokučiti istinu, "moramo oljuštiti sloj po sloj iskrivljenosti". 
Moje pitanje je, uzimajući u obzir američki obrazovni sustav u ovom 
orwellovskom dobu, koje intelektualne alate za dekodiranje, 
dešifriranje i prevođenje orwellskih termina taj sustav omogućava 
studentima? 


O: Dopustite mi prvo da kažem ovo. lako svi mi stalno, pa i ja, ovo doba 
nazivamo orwellovskim, činjenica je da je Orwell zakasnio na pozornicu. 
Američka industrija za odnose s javnošću, jedna vrlo sofisticirana industrija, 
već je u 1920-ima razvijala alate i pisala o njima. Zapravo još ranije, tijekom 
Prvog svjetskog rata američki su povjesničari ponudili predsjedniku 
Woodrowu Wilsonu zadatak koji su nazvali "povijesno upravljanje", što je 
značilo dizajniranje povijesnih činjenica tako da one služe državnoj politici. To 
je Orwell davno prije nego što je Orwell pisao. Slavni američki novinar Walter 
Lippman je 1921. rekao da umijeće demokracije zahtijeva proizvodnju 
pristanka, još jedan orwellovski izraz koji u biti znači "kontrola mišljenja". 
Ideja je bila da država koja ne može kontrolirati ljude silom kontrolira ljudske 
misli. Znači, i prije Orwella ovo je bilo jasno, tehnike su bile razrađene i često 
upotrebljavane. 


Što se tiče vašeg pitanja, što škole čine kako bi obranile ljude od toga, 
odgovor je ništa. Zapravo, škole su na suprotnoj strani, one su dio aparata za 
dezinformacije. | to se jako dobro razumije, čak i od strane liberalnih 
intelektualaca i teoretičara demokracije. Na primjer, u važnom istraživanju 
"Kriza demokracije", još jednom orwellovskom terminu koji zapravo znači 
"počeci demokracije", koje je izdala  Trilateralna — komisija, grupa 
međunarodnih, osobito liberalnih elita kojima je Jimmy Carter bio neka vrsta 
predstavnika, oni škole vide kao "institucije odgovorne za poučavanje 
mladih". Naravno, to ostaje između njih, takve stvari se ne govore javnosti. 
Ali tako oni shvaćaju ulogu škole. Institucije za poučavanje, za nametanje 
poslušnosti, za sprečavanje mogućnosti bilo kakvog samostalnog 
razmišljanja. Škole imaju institucijsku ulogu u sustavu kontroliranja i prinude. 
Prave škole bi trebale opskrbiti ljude s tehnikama samoobrane, što bi značilo 
učenje istine o svijetu i društvu. Da to rade, škole ne bi mogle dugo opstati. 


P: C.P. Otero, urednik kolekcije vaših eseja "Radical Priorities", 
napisao je u predgovoru da je "totalitarni sustav kontrole mišljenja 
znatno manje učinkovit nego demokratski sustav kontrole mišljenja, 
s obzirom da se službena doktrina koju stalno ponavljaju državni 
intelektualci može lako identificirati kao čista propaganda, a to 
pomaže oslobođenju uma. Nasuprot tome, demokratski sustav teži 
određivanju i ograničavanju cijeloga — spektra — razmišljanja, 
ostavljajući osnovne pretpostavke neizraženima. One se mogu 
pretpostaviti, ali ne i dokazati." 


O: To je točno. Dosta sam pisao o tim stvarima. Razmislite malo o tome. 
Uzmimo na primjer zemlju koja je na suprotnoj strani spektra od nas, 
Sovjetski Savez. Tom zemljom, zapravo, upravlja batina. To je država 
zapovijedi: država kontrolira, a svi ostali slijede naredbe. Kompliciranije je od 
toga, ali u biti to tako djeluje. Tamo se bez poteškoća može odrediti što je 
propaganda: sve ono što država čini. Takvo nešto opisuje Orwell u "1984" - ne 
baš dobroj knjizi, zapravo, lošoj knjizi. Jedan od razloga njezine popularnosti 
je njezina trivijalnost i to što priča o našim neprijateljima. Da se Orwell bavio 
ozbiljnim stvarima knjiga ne bi bila popularna, vjerojatno ne bi bila ni izdana. 
U zemlji koju Orwell spominje u toj knjizi, u kojoj postoji Ministarstvo Istine, 
lagano možemo identificirati propagandu... Svi znaju što ona jest, može biti 
ponovljena ako želimo, ne pokušava znatno kontrolirati naš um, daje nam 
misao vodilju. Govori nam: "Evo službene doktrine, dok joj se pokoravate 
niste u neprilici. Vaše misli nisu nikome osobito bitne. Ako prekršite naše 
naredbe, bit će te kažnjeni jer mi imamo moć." 


Demokratska društva ne mogu tako djelovati jer država ne može kontrolirati 
ponašanje koristeći silu. Može do neke granice, ali su mogućnosti 
kontroliranja silom ograničene. Zato mora kontrolirati vaše misli. Da ponovim, 
teoretičari demokracije shvaćaju ovo već pedeset ili šezdeset godina i vrlo su 
jasni. Ako se čuje glas naroda, bolje kontroliraj što glas govori, to jest 
kontroliraj što ljudi misle. Metoda koju spominje Otero je jedna od najvažnijih 
metoda. Jedan način kontrole ljudskih misli je stvaranje iluzije o vođenju 
diskusije, ali treba osigurati da ta diskusija ostane unutar određenih granica. 
To jest, moramo osigurati da obje strane u debati usvoje određene 
pretpostavke koje su, u biti, propagandni sustav. Sve dok obje strane 
prihvaćaju propagandni sustav, možemo voditi debatu. 


Klasičan primjer toga je Vijetnamski rat. U mainstream medijima - NY Times, 
CBS, u biti svugdje osim u dalekoj periferiji koja ne dospijeva do nikoga - u 
mainstream medijima koji dosežu većinu populacije došlo je do živahne 
debate između "golubova" i "jastrebova". Jastrebovi su govorili: "Ako se 
držimo toga, pobijedit ćemo." Golubovi su rekli: "Čak i ako se držimo toga 
vjerojatno nećemo pobijediti, a osim toga previše bi koštalo i možda ubijamo 
previše ljudi." Obje strane, i golubovi i jastrebovi, složili su se oko jednoga: 
imaju pravo izvršiti agresiju na Južni Vijetnam, iako nisu priznali da se ona 


odvijala. Agresiju su nazivali obranom Južnoga Vijetnama, i u tipičnom 
orwellovskom stilu zamijenili "agresiju" s "obranom". Amerika je u biti 
napadala Južni Vijetnam isto kako je i Rusija napadala Afganistan. Kao i oni, 
mi smo prvo osnovali vladu koja nas je pozvala k sebi, a sve dok nismo našli 
vladu koja bi nas pozvala k sebi morali smo rušiti vladu za vladom. Napokon 
smo osnovali vladu koja nas je pozvala k sebi, nakon što smo bili tu godinama 
napadajući okolinu i ljude. To je agresija. Nitko to nije smatrao lošim, ili još 
bolje, svatko tko je to smatrao lošim nije sudjelovao u razgovoru. Ako si 
golub, podupireš agresiju, ako si jastreb, podupireš agresiju. To pokazuje da je 
debata između golubova i jastrebova čisto taktičke prirode: da li se možemo 
izvući? Da li je prekrvavo i preskupo? Zapravo, same nebitne stvari. 


Agresija je loša. Kada su Rusi napali Čehoslovačku, izvukli su se. Nisu ubili 
puno ljudi, ali to što su napravili bilo je krivo jer je agresija loša. Očito, takvo 
razumijevanje stvari ne smije biti dopušteno kada se radi o nasilnim djelima 
naše države. Da je ovo totalitarna država, Ministarstvo Istine bi jednostavno 
dalo do znanja da je za nas sve dobro da idemo u Vijetnam; i točka, nema 
daljnje rasprave. Ljudi bi Znali da je to propaganda i mogli bi misliti što god 
žele. Mogli bi znati da napadamo Južni Vijetnam, baš kao što Rusi napadaju 
Afganistan. 


Takvo shvaćanje stvarnosti ne može biti dopušteno u američkoj državi, 
preopasno je. Ljudi su puno slobodniji, smiju se izražavati, mogu svašta raditi. 
Logično je da treba pokušati kontrolirati misli, učiniti problem samo taktičke 
prirode: da li se možemo izvući? Nema pitanja o dobrome ili lošemu. Takvo 
shvaćanje nije djelovalo u potpunosti. Među obrazovanim dijelom populacije 
djelovalo je gotovo savršeno. 


Postoji dosta dobrih istraživanja koja pokazuju, uz nebitne statističke 
pogreške, da je među obrazovanijim krugovima populacije vladina 
propaganda bezuvjetno prihvaćena. S druge strane, nakon duljeg perioda 
protivljenja naroda, razilaženja u mišljenju i organiziranja, masovna 
populacija je izmakla kontroli. Prema najnovijim prebrojavanjima koje sam 
vidio, iz 1982., preko 70% populacije je još uvijek smatralo rat, citiram riječi 
popisa Gallup, "temeljno krivim i nemoralnim, a ne greškom". Drugim 
riječima, velika većina populacije nisu niti jastrebovi niti golubovi, već ljudi 
suprostavljeni agresiji. Obrazovani se dio populacije slaže s propagandom. Za 
njih je to pitanje taktike 'jastreb protiv goluba". 


Ovo nije ništa netipično. Propaganda često bolje djeluje među obrazovanima 
nego neobrazovanima. Slično je s još nekim stvarima. Mnogo je razloga za to, 
na primjer, do obrazovanih će doprijeti više propagande jer više čitaju. Osim 
toga, oni su agenti propagande. Ipak je njihov posao da budu komesari: oni 
su agenti propagandnog sustava tako što mu vjeruju. Teško je reći nešto u što 
ne vjeruješ. Isto tako, većina obrazovanih ljudi je dio povlaštene elite, oni 
dijele svoje interese _ i percepcije, dok je masovna populacija više 
marginalizirana. Masovna populacija ne sudjeluje u demokratskom sustavu 
koji pretežno igra za elitu. Ljudi uče biti skeptični na temelju svojih života, i 
većina ih je takva. Puno je skepticizma i neslaganja. 


Evo jednog zanimljivog slučaja. Dok su tehnike kontroliranja misli bile iznimno 
djelotvorne, čak i apsolutno djelotvorne među obrazovanim dijelom 
populacije, nakon godina okrutnosti, masakra i tisuće ubijenih ljudi, te su se 
tehnike počele raspadati među masovnom populacijom. Ime te pojave je 
"vijetnamski sindrom", smrtonosna bolest - ljudi previše toga razumiju. Vrlo je 
zapanjujuće i prosvjetljujuće vidjeti kako propaganda dobro djeluje među 
obrazovanima. Uzmite knjigu o američkoj povijesti i pogledajte poglavlje o 
Vijetnamskome ratu. Nećete naići na događaj kada je Amerika napala Južni 
Vijetnam. To je kao da u Sovjetskome Savezu kažu da nije došlo do ruske 
invazije u Afganistan, nego da je Rusija branila Afganistan. To se neće 
dogoditi. Ljudi pričaju o ruskoj invaziji Afganistana, možda je brane, a možda i 
ne, ali priznaju da se dogodila. Ali u SAD-u, gdje je naučni sustav puno 
djelotvorniji, obrazovaniji dio populacije ne zna ni da se taj napad dogodio. Mi 
ne možemo vidjeti da se američka invazija Južnog Vijetnama desila. Te 
činjenice nema u povijesti, nestala je u Orwellovoj rupi za pamćenje. 


P: Tko time upravlja, tko uspijeva u tome, tko su vođe, ili da 
upotrijebim Gramscijev termin, tko su stručnjaci za zakonitost? 


O: Stručnjaci za zakonitost su oni koji rade na tome da sve što moćni ljudi 
rade izgleda zakonito, oni su u najvećoj mjeri privilegirana, obrazovana elita. 
Novinari, akademici, učitelji, stručnjaci za odnose s javnošću, ta cijela 
kategorija ljudi ima institucijski zadatak stvaranja vjerovanja koje osigurava 
djelotvorno upravljanje pristankom. Malo je onih koji kritiziraju takvo 
stajalište. Jedan od njih je poznati sociološki znanstvenik Robert Dahl koji je 
istaknuo da se politički sustav u kojemu namećemo opcije s privilegirane 
pozicije i to još zovemo demokracijom ne razlikuje od totalitarizma. Rijetki 
ljudi takvo što ističu. 


U industriji za odnose s javnošću, koja je već oko šezdeset godina najvažnija 
industrija u Americi, takvo što se podrazumijeva. U biti, to je svrha te 
industrije. Jedan od razloga jake podijeljenosti američkog društva jest 
činjenica da korporacije mogu držati svoj prst na pulsu naroda i ustanoviti 
kada treba poraditi na promjeni stavova. Pod tim se podrazumijeva industrija 
za odnose s javnošću. Kada dođete do takozvanih institucija odgovornih za 
"poučavanje mladih", škola i sveučilišta, to postaje jedva zamjetljivo. U 
školama i na sveučilištima ljudi su uvjereni da govore istinu. Ne možete 
završiti te institucije, s rijetkim iznimkama, ako niste prihvatili njihovu 
doktrinu. Moglo bi se reći da ste usput iskorjenjeni. Samostalno možete 
razmišljati u znanosti, ali u ovome polju ste odvraćeni od toga. Ako ljudi to 
čine, iskorjenjeni su jer ih se smatra radikalnima ili problematičnima. To ne 
mora djelovati u potpunosti, zapravo za sustav je i bolje da tu i tamo postoji 
koja iznimka. To stvara iluziju debate ili slobode. Ali u većini slučajeva, takva 
taktika jest djelotvorna. 


U medijima su takve stvari još očitije. Ipak su mediji korporacije integrirane u 
najveće korporacije u zemlji. Ljudi koji ih posjeduju i upravljaju njima 
pripadaju uskoj eliti vlasnika i upravitelja koji kontroliraju privatnu ekonomiju i 


državu, jedan vrlo uzak lanac vlasnika i upravitelja korporacijskih medija i 
države. Dijele jednaka viđenja i razumijevanje stvari. To je bitno jer na taj 
način oni percipiraju probleme, sprečavaju ih, kontroliraju i oblikuju u interesu 
grupe koju predstavljaju - u interesu privatnoga vlasništva. Na tome se, 
zapravo, sve zasniva. Nadalje, mediji imaju tržište jer ljudi moraju kupovati 
novine, a novine su dizajnirane na taj način da dobiju publiku pomoću koje 
mogu podići cijene oglašavanja. Novine se u stvari prodaju oglašivačima 
preko čitalačke publike. S obzirom da ih prodaje korporacija, a njezino tržište 
su druge korporacije, to je još jedan vid preko kojega je korporacijski sustav u 
mogućnosti kontrolirati sadržaj medija. Drugim riječima, ako bi nekom pukom 
slučajnošću mediji skrenuli s pravoga puta, oglašivači bi propali, i ta činjenica 
predstavlja ograničenje. 


Državna moć ima jednaki efekt. Mediji nastoje održati intimni odnos s 
državnom moći. Žele saznati tajne informacije, žele biti pozvani na tiskovne 
konferencije. Žele poznanstvo s državnim tajnikom. Kako bi to postigli, moraju 
igrati igru koja podrazumijeva laganje i služenje državi u formi aparata za 
dezinformacije. Zanemarimo sad činjenicu da bi mediji i bez takvih pritisaka 
to ionako radili zbog svojih interesa i položaja u društvu. To je jedan vrlo uski 
sustav kontrole. 


Tu se postavlja pitanje samostalnog novinara, znate, klinac koji odluči postati 
iskreni novinar. Pa, neka pokuša. Ubrzo će mu urednik javiti da se malo 
udaljio od onog što treba raditi, malo je preemocionalan, previše je upleten u 
priču, trebao bi biti malo objektivniji. Postoji hrpa šifri Za takve stvari, a sve 
znače: "vrati se na pravi put ili izlaziš." Vraćanje na pravi put podrazumijeva 
praćenje partijske misli. Često se dogodi da ljudi tada odustanu. Ostatak koji 
se odluči prilagoditi najčešće počne vjerovati u laži. Ako želiš napredovati 
moraš reći određene stvari - ono što želi tehnički urednik, ono što vam daje 
natrag glavni urednik. Možeš pokušati ne vjerovati, ali to tako neće dugo ići. 
Ljudi jednostavno nisu toliko neiskreni, ne mogu živjeti s takvim stvarima, 
rijetke su osobe s tom sposobnošću. Tako počneš govoriti laži, uskoro i 
vjerovati u njih s obzirom da ih govoriš, i onda si unutar sustava. Za ljude koji 
igraju igru po pravilima, u bogatom društvu kao što je američko postoje 
obilne nagrade. Situirani ste, privilegirani, bogati, imate prestiž, imate udio u 
moći ako želite, ako vam se sviđaju takve stvari možete postati 
glasnogovornik State Departmenta, nalazite se nadomak centru, u najgorem 
slučaju privilegije, ponekad moći, u najbogatijoj i najmoćnijoj državi na 
svijetu. Sve dok ste pokorni, ponizni i disciplinirani možete daleko dospjeti. 
Ljudi koji su ipak malo nezavisniji jednostavno će odustati ili biti izbačeni, ali 
još je mnogo faktora u igri. Malo je iznimaka u ovakvim slučajevima. 


Dat ću vam jedan primjer: u ožujku 1986. izglasana je pomoć terorističkoj 
vojsci u Nikaragvi. Tri mjeseca prije glasanja administracija je podgrijavala 
atmosferu pokušavajući promijeniti ograničenja Kongresa u vezi pomoći 
terorističkoj vojsci (Kontrašima) koja je napadala Nikaragvu. Tu vojsku su oni 
među sobom zvali "službena vojska", službena teroristička vojska, što ona 
zapravo i jest. 


P: Zvali su je i "borci za slobodu". 


O: Naziv "borci za slobodu" je bio za javnost. Ako pogledate tajne dokumente, 
vidjet ćete da su oni bili službena vojska koju je prije par godina Pentagon 
opisao kao terorističku vojsku, ali to nije za javnost pa ću ih ja zvati po točnim 
internim terminima - službena teroristička vojska. 


Dakle, pitanje bi bilo da li mi možemo promijeniti kongresna ograničenja 
vezana uz tu pomoć? To je bio problem vlade. Prva tri mjeseca te godine su 
bila jako zanimljiva u tome pogledu. Kako će mediji odgovoriti na vladinu 
kampanju za promjenu odluke Kongresa? Mene je to zanimalo pa sam uzeo 
dva nacionalna lista, Washington Post i New York Times, i prošao sve članke 
gdje su se iznosila mišljenja, svaku kolumnu njihovih vlastitih kolumnista, 
svaki autorski članak i tako cijeli siječanj, veljaču i ožujak. Bilo ih je 
osamedesetpet. Svih osamdesetpet je bilo protiv sandinista. Nije se tolerirala 
nikakva diskusija o toj temi. Osamdesetpet od osamdesetpet je slijedilo 
službenu politiku - sandinisti su negativci. Jedna osoba od tih osamdesetpet 
je pisala u drugim novinama na malo drugačiji način, ali ne ovdje. Možda je 
znao da nikada ne bi mogao pisati za takve novine da se nije složio. Dakle, 
glavno je pitanje da li smo protiv sandinista? Apsolutna kontrola. Ni traga 
diskusiji. 

Dolazimo do sljedećeg zaključka. Postoje dvije vrlo zapanjujuće činjenice o 
sandinističkoj vladi ako je usporedimo s našim saveznicima u Srednjoj Americi 
- Hondurasom, Gvatemalom, EI Salvadorom, itd. Te činjenice se ne mogu 
poricati bez obzira što mi mislili o njima. Kao prvo, sandinisti su jedinstveni 
među srednjeameričkim državama u tom pogledu što ne kolju svoj narod. O 
tome se ne može ni raspravljati jer je to činjenica. Drugo, Nikaragva je jedina 
takva zemlja gdje je vlada pokušala usmjeriti usluge prema siromašnima, u 
biti se usmjerila prema društvenoj reformi. Ni o tome ne treba diskutirati, to 
možete pročitati u dokumentima Inter-američke banke za razvoj ili gdje god 
želite. Te dvije vrlo Zapanjujuće činjenice razlikuju Nikaragvu od Gvatemale, 
El Salvadora, čak i Hondurasa gdje je oko polovine stanovništva izgladnjelo 
do smrti. Te tri države, osobito Gvatemala i El Salvador, spadaju među 
najgore terorističke države svijeta. Do sada su pobili preko stopedest tisuća 
vlastitih stanovnika, uz veliku američku pomoć i entuzijazam. One su 
jednostavno nasilne terorističke države. Ništa ne rade za svoj narod osim što 
ga ubijaju. Situacija u Hondurasu je malo drugačija. U Hondurasu postoji 
vlada sastavljena od bogatih koja krade od siromašnih. Ne ubija svoje 
najvažnije saveznike, ali je zato velik dio populacije izgladnjen do smrti. 


Nasuprot svemu tome, sandinistička vlada, što god vi mislili o njoj, ne ubija 
svoj narod i odvratila je sredstva u njihovom smjeru. To je velika razlika. 
Sljedeća stvar na koju sam obratio pozornost bila je koliko često su te dvije 
činjenice o Nikaragvi bile spomenute u tih osamdesetpet članaka? Činjenica 
da su sandinisti bitno drugačiji od naših saveznika što se tiče ubijanja 
vlastitog naroda nije bila spomenuta niti jednom. Nije bilo ničega što bi se 
odnosilo na tu činjenicu. Socijalne reforme za siromašne bile su spomenute u 


dvije rečenice, no nekako su bile pokopane. Jedna rečenica je bila indirektna, 
u njoj se objašnjavalo da sandinisti takve stvari više ne mogu raditi zbog rata 
s Kontrašima. Ali nije bilo izraženo što su točno radili. Druga je bila strastven 
napad na sandiniste u kojem ih se nazivalo totalitarnim čudovištima i usput je 
bilo rečeno: "pa naravno, oni su usmjeravali sredstva prema siromašnima." 
Znači, dvije rečenice u osamdesetpet kolumni o toj ključnoj temi. Ni jedna 
rečenica u osamdesetpet kolumni o značajnoj činjenici da sandinisti za razliku 
od naših saveznika nisu pobili svoj narod, nisu ubili stotinu tisuća ljudi. Jedna 
vrlo znamenita struka. 


Nakon toga prošao sam kroz sve uvodnike u New York Timesu od 1980. do 
danas, samo uvodnike o Nikaragvi i Salvadoru. Svugdje ista priča. Na primjer, 
u Nikaragvi je vlada 15. 11. 1985. uvela opsadno stanje. To je zemlja koju je 
napala regionalna superssila i učinili su isto što smo i mi učinili za vrijeme 
Drugoga svjetskog rata na Havajima - uveli opsadno stanje. Ne baš 
iznenađujuće. Došlo je do velike zbrke: uvodnici, prijetnje, sve to pokazuje da 
su oni totalitarna staljinistička čudovišta, itd. Dva dana nakon toga, 17.11., 
Salvador je obnovio opsadno stanje. Prvo opsadno stanje je bilo uvedeno u 
ožujku 1980. i obnavljano je svakih mjesec dana od tada, te je puno okrutnije 
od opsadnog stanja u Nikaragvi. Koči slobodu izražavanja, kretanja, praktički 
sva građanska prava. To je bio okvir unutar kojeg je vojska koju smo mi 
organizirali provodila masovna mučenja i pokolj. Isto se još uvijek radi, 
jednostavno pogledajte izvješće Amnesty Internationala. 


Znači, u dva dana je Nikaragva uvela opsadno stanje, a Salvador ga je 
obnovio i pomoću njega provodio masovna mučenja i ubijanja. NY Times je 
smatrao opsadno stanje u Nikaragvi većom okrutnošću. Opsadno stanje u 
Salvadoru, daleko okrutnije, nije bilo niti spomenuto. Ni riječi o tome u 
stoosamdeset uvodnika koji spominju tu situaciju, jer to su naši i ne možemo 
o tome pričati. Oni su demokracija koja cvjeta, ne mogu oni imati opsadno 
stanje. 


Zapravo, komentari u uvodnicima i izvještaji o Salvadoru prikazivali su taj 
događaj kao umjerenu centralnu vladu napadnutu od strane lijevih i desnih 
terorista. Totalna besmislica. Svaka istraga o ljudskim pravima, crkva u 
Salvadoru, čak i sama vlada u svojim tajnim dokumentima, zaključuju da 
terorizam provodi centralna vlada, da su oni teroristi. Odredi smrti su samo 
snage sigurnosti. Duarte je front za teroriste, kao što on sam zna. Ali to ne 
smije biti rečeno u javnosti jer bi ostavilo krivi dojam. Mogu ići dalje s 
primjerima, ali ovo je već dovoljno dramatično i pokazuje krajnju ropsku 
podložnost medija. Ne dozvoljavaju ni člancima s osobnim mišljenjima, ne 
samo uvodnicima, da skrenu s ispravne linije jer je to preopasno. 


Isto tako, tijekom cijelog Vijetnamskog rata nije bilo članka ni u jednim 
novinama za koje ja znam koji je rekao da Amerika nije imala pravo napasti 
Južni Vijetnam. Evo ideje za nečiji istraživački projekt: pronađite jednu jedinu 
riječ o tome u bilo kojem članku koji iznosi nečije mišljenje u američkim 
novinama ili medijima općenito. Bio bih jako iznenađen da vam to uspije. 


Nisam pročitao sve, naravno, ali pozorno pratim već godinama i nikad nisam 
naišao na nešto takvo. 


P: Da li je kontrola kapitala izvor, temelj moći američke države? 


O: Naravno, u to nema sumnje. Prvi vrhovni sudac Vrhovnog suda i 
predsjednik Ustavne konvencije, John Jay, izrazio se vrlo precizno: "Ljudi koji 
posjeduju zemlju trebaju vladati njome." Tako stvari i stoje. Imamo različitih 
mehanizama. Kao prvo, ti ljudi imaju sredstva pomoću kojih mogu sudjelovati 
u politici. Mogu dobiti informacije, mogu nametnuti pritisak, mogu lobirati, 
mogu stvarati platforme. Oni predstavljaju pravo tržište za političke stranke, 
oni strankama omogućuju preživljavanje. Oni su ti koji uglavnom izabiru 
osoblje guvernera i predsjednika. Nadalje, ako bilo koja vlada krene krivim 
putem, čak i u najmanju ruku, oni to mogu zaustaviti na jednostavan način 
smanjujući im ulaganja. To ovdje u Americi nije takav problem jer korporacije 
u potpunosti posjeduju vladu i ona ne može krenuti krivim putem. Ali kad se u 
drugim zemljama, osobito zemljama trećega svijeta, javi taj problem i ako 
ubrzo nakon toga vlada želi izvesti društvenu reformu, ta reforma je 
zaustavljena. Zašto? Samo malo manje financiranja je dovoljno za takvo 
nešto, a to znači da se zemlja smrvljuje do zastoja. Zato je djelotvorna 
kontrola nad osnovnim odlukama u društvu u privatnim rukama, usko 
koncentrirana i nadzire cijelu državu. 


ZBUNJIVANJE STADA 


P: Uzmimo u obzir prosječnog Amerikanca koji informacije o cijelome 
svijetu dobiva putem, recimo, vijesti na televiziji, mrežnih usluga, 
izvješća iz dnevnih listova, ili ako se osoba osjeća iznimno 
poslušnom - sa CNN-a ili "Nightlinea". Koliko istinitu sliku stvarnosti 
te osobe dobivaju? 


O: Dobivaju onakvu sliku kakvu državno-korporacijska veza u SAD-u 
prikazuje... često i više od toga. 


P: Često i više od toga? 


O: Da. Ali ne u većini slučajeva. U većini slučajeva tisak je vrlo discipliniran. 


P: Ukratko, zanima me koliko dobro mainstream mediji služe 
Amerikance? 


O: Ako pažljivo i skeptično pratite te medije i pristupate im s pravilnim 
razumijevanjem djelovanja propagande, onda možete nešto naučiti. Obični 
gledatelj ili slušatelj povjeruje u propagandu. 


P: Više puta ste izjavili da zapadni mediji tvore najzastrašujući 
sustav propagande koji je ikad viđen u svjetskoj praksi. U isto 
vrijeme, tisak nastoji njegovati mitologiju ili popularni imidž sebe 
kao neumornih, neustrašivih tragača za istinom. Vidjet ćete ih kako 
izazivaju političare na radiju, kao što je Dan Rather izazivao Georgea 
Busha, ili kako ih izbacuju iz ureda, kao što su Woodward i Bernstein 
navodno Nixona. To je javni imidž medija, i mislim da će se dosta 
ljudi iznenaditi kada čuju da je i to propaganda namijenjena njima. 


O: Pa, sumnjam da bi se puno ljudi iznenadilo. Brojni upitnici ukazuju na to da 
većina populacije smatra medije preposlušnima prema moći. Ali istina je da bi 
ta činjenica iznenadila obrazovane ljude. Razlog tome je to što su oni najviše 
izvrgnuti propagandi. Oni su dio indoktrinacije, znači oni su najvjerniji 
sustavu. Spomenuli ste da mediji njeguju imidž zaštitnika boraca za pravdu. 
Pa to je prirodno. Kako bi razumna propagandna institucija sebe prikazala? 
Ako želite pronaći istinu morate pogledati posebne slučajeve. Jedan od 
najboljih zaključaka u sociološkim znanostima je taj da mediji služe funkciju 
propagande, to jest, oni oblikuju opažanja, izabiru događaje, nude 
interpretacije, itd. suglasno s potrebama središta moći u društvu, koji su u biti 
država i poslovni svijet. 


P: Drugim riječima, suprotstavljeni tisak zapravo i ne postoji u ovoj 
zemlji. 


O: Postoji na rubovima, a tu i tamo ćete naći nešto i u mainstreamu. Na 
primjer, slučajevi kada su novine stale protiv jednog dijela moći. Zapravo, oni 
koje ste vi spomenuli - Woodward i Bernstein koji su pridonjeli svrgavanju 
predsjednika - oni su primjer da mediji konstantno pokušavaju prikazati 
medije kao protivnike moći. 


Taj slučaj je bio istaknut više puta i za njega se vežu ozbiljni problemi. 
Zapravo, taj primjer pokazuje koliko mediji ovise o moći. To je jasno vidljivo 
kroz aferu Watergate. Zbog čega je Richard Nixon bio okrivljen? Napao je 
moćne ljude - poslao je bandu malih kriminalaca iz još uvijek nejasnih razloga 
da provale u sjedište demokratske stranke. Znate, demokratska stranka 
predstavlja veliku polovicu poslovnog sustava. Ona je jedan od dva dijela 
poslovne stranke koja upravlja zemljom. I to je prava moć. Ne možeš napasti 
pravu moć zato što se moćni ljudi mogu braniti. Možemo vrlo jednostavno 
pokazati da se to desilo, zapravo, povijest je bila toliko dobra da nam je 
pripremila kontrolirani eksperiment. U trenutku Watergate otkrića postojala je 
još jedna kolekcija otkrića - FBI COINTELPRO operacije koje su bile otkrivene, 
uzimajući u obzir Zakon o slobodi informacija u isto vrijeme. To je bilo puno 
ozbiljnije nego Watergate. To nisu bile akcije grupice lopova koju su 
mobilizirali predsjednik ili njegov odbor nego nacionalna politička policija. I to 
nije bio samo Nixon, ticalo se to niza administracija. Otkrića su počela s 
Kennedyevom administracijom - zapravo ranije, ali primarno s Kennedyevom 


administracijom - i nastavila se sve do Nixona. Otkrića su bila izuzetno 
ozbiljna - puno gore od svega u Watergateu. Na primjer, sadržavala su 
političke atentate, poticanje nereda u getu, dugačak niz provala i 
uznemiravanja legalnih političkih stranaka - najviše Socijalističke radničke 
stranke koja je za razliku od demokrata bila nemoćna i nije imala mogućnost 
obrane. Taj aspekt samog COINTELPRO-a, koji je samo mala napomena svojim 
operacijama, puno je značajniji nego Watergate. Možemo promatrati kako su 
mediji reagirali na ta dva otkrića: jedno relativno neznatna Watergate zloća, i 
drugo važan vladin program uznemiravanja, nasilja, atentata, napada na 
legalne političke stranke i nastojanja da se unište građanske organizacije 
tijekom duljeg perioda. Afera Watergate postala je najveći problem koji je 
oslabljivao temelje republike. COINTELPRO otkrića poznata su neznatnom 
broju ljudi; novine se nisu interesirale. To pokazuje što je točno bilo umiješano 
u Watergate: moćni ljudi se mogu braniti, a mediji će podržavati moćne ljude. 
Ništa drugo. 


P: To je zanimljivo, mediji pojačavaju lažnu sliku onoga što se tada 
događalo. Mislim, nisu... 


O: Ovo što sam ja sad rekao je skoro poznata istina. Evo nečeg sličnog 
kontroliranom eksperimentu. Dva otkrića u isto vrijeme: jedno, otkriće 
nebitnog napada na moćne ljude; drugo, otkriće vrlo važnog napada koji je 
trajao dulje razdoblje i imao za posljedicu probleme za velik dio stanovništva, 
uključujući i političke stranke koje nemaju moć. | kako su mediji reagirali na ta 
dva slučaja? Pa, uglavnom, nisu marili za napad na ljude koji nemaju vlast, ali 
jako su se uznemirili zbog neznatnog napada na moćne ljude. Sto jedna 
razumna osoba može zaključiti na temelju ovoga? Razumna osoba bi mogla 
zaključiti na danom primjeru, koji to ilustrira na vrlo dramatičan način, da 
mediji služe moći. 

P: Mislim da je to iznimno opasno zato što je Watergate tada bio 
primjer valjanog sustava. 


O: To samo pokazuje kako skladno sustav propagande djeluje. Uzme primjer 
koji dokazuje medijsku ovisnost o moći i preokrene ga u dokaz njihove 
neprijateljske uloge. To je briljantno. 


P: Vi smatrate da je prava funkcija medija zataškavanje onog što se 
dešava u svijetu... 


O: Zataškavanje... puno je složenije. Hoću reći, ipak mediji imaju složenu 
ulogu. Ne možete staviti medije u jednu kategoriju. Napravimo prvo grubu 
razliku. S jedne strane imate masovne medije - to uključuje sve od sporta i 
humorističnih serija do vijesti - i njihova uloga je zabavljanje populacije, 
osiguravanje da ona ne dođe do smiješnih ideja o sudjelovanju u javnoj 
politici. S druge strane tu su "elitni" mediji usmjereni prema tzv. "političkom 
sloju": obrazovanima, bogatima, pismenom dijelu populacije, upraviteljima - 


kulturnim, političkim, ekonomskim. Tu mislim na NY Times i Washington Post. 
Ti mediji imaju malo kompliciraniji zadatak. Moraju ulijevati pravilne stavove 
koji služe kao mehanizam indoktrinacije koji je u interesu moći. Ali u isto 
vrijeme moraju prezentirati prilično realnu sliku svijeta jer njihove mete su 
ipak ljudi koji odlučuju, i za te ljude je bolje da shvaćaju stvarnost ako će 
njihova uloga pomoći onima koji drže vlast. 


P: Ali vi mislite na posebnu vrstu stvarnosti. 


O: Pa, morate imati nekakvo viđenje stvarnog svijeta, inače ste u neprilici. 
Uzmimo na primjer bankovne invenstitore ili državnog upravitelja - nekoga 
uključenog u vlast - ako ti ljudi nemaju viđenje stvarnosti, učinit će korake koji 
će biti vrlo štetni za ljude koji upravljaju. Znači, bolje je ipak malo razumijeti 
stvarnost. To mora biti u skladu s interesima moći, a to je vrlo osjetljiv 
zadatak. Sveučilišta imaju isti problem. 


P: Prema tome se odnosite kao prema ideološkim profesijama. Ali 
njihova verzija stvarnosti ne mora biti moja ili vaša verzija. 


O: Ne, zapravo, najčešće su nam verzije drugačije. I na to ćete naići u svakom 
sustavu - u totalitarnoj državi, demokratskoj, itd. Sasvim je normalno da će 
institucije sa određenim stupnjem centralizirane vlasti koristiti tu moć u 
vlastite svrhe. Mislim da u povijesti tome nema iznimke. Mi slučajno živimo u 
sustavu s velikim stupnjem centralizirane vlasti - primarno u poslovnom 
svijetu koji ima ogroman utjecaj na sve institucije, uključujući i vladu i očito 
medije, zapravo mediji su velike korporacije. Imaju svoje gledište, zajedničke 
interese i brige, naravno da među njima ima razlika i oni će pokušati osigurati 
da se sve njihove potrebe na političkom, kulturnom, i ideološkom području 
zadovolje. Bilo bi zapanjujuće da to nije tako, no prevladavaju dokazi koji 
pokazuju da je to tako. 


P: Puno ljudi, W. Lance Bennett na primjer u svojoj knjizi "Vijesti: 
Politika Iluzije", smatra da su mediji bolje tretirali Amerikance na 
počecima republike kada se tisak sastojao od brojnih malih časopisa 
i novina koje bi se danas smatralo pristranima i političkom sjekirom 
za mrvljenje. Što mislite o obožavanju ili kultu objektivnosti koji 
karakterizira mainstream vijesti danas? 


O: Kao prvo, treba biti biti jako pažljiv pri uspoređivanju različitih povijesnih 
razdoblja; to je lukavo pitanje. Istina je da je u ranijim godinama bilo više 
raznolikosti, ne mora se ići daleko da se to potvrdi. S druge strane, tada su 
mediji također naginjali k vlasti. Na primjer Američka revolucija. Slavni 
američki osloboditelji kao što su Thomas Jefferson i osnivači smatrali su da ne 
treba tolerirati položaje neprijateljske njihovima. Granica diskusije koja je bila 
dozvoljena u Nikaragvi u zadnjih deset godina, kada ju je napadala strana sila 
bila je neusporedivo veća nego što bi Jefferson dopustio, ili što su SAD 
dopustile u manje prijetećim okolnostima. Što se tiče kulta objektivnosti, i tu 


moramo biti oprezni. Naravno da mediji sebe opisuju kao duboko vjerne i 
objektivne, ali koja propagandna institucija ne bi to isto radila? Ozbiljna osoba 
bi se pitala da li je to istina. Odgovor je da to nije istina - daleko je od istine. 


P: Srodno pitanje bi bilo zašto se mediji konstantno koncentriraju na 
pojedince uključene u probleme umjesto da se koncentriraju na 
medijske glumce. To je nešto što vi pažljivo izbjegavate. Na primjer u 
skandalu protiv. Irana. mediji su se dobrovoljno prepustili 
Reaganovim nastojanjima da od Olivera Northa i Johna Poindextera 
napravi negativce. 


O: Koncentrirali su se i na samog Reagana. Sjetite se, veliko pitanje je bilo da 
li je Reagan znao ili da li se sjećao politike svoje administracije. Razlog zašto 
se mediji koncentriraju na takve stvari je zato što su nebitne i beznačajne. 
Ono što one prikrivaju su institucijski faktori koji zapravo određuju politiku. U 
aferi protiv Irana je vrlo zapanjujuće bilo za vidjeti način na koji su najvažniji 
problemi skoro pa u potpunosti bili prikriveni. Uzmimo jedno od očitih pitanja: 
zašto to rade? To je u službi njihove propagandne funkcije. Jedan od 
najvažnijih ciljeva ideološkog sustava je skretanje pozornosti s pravih 
djelatnosti vlasti i fokusiranje na marginalne probleme. Pojedinci mogu biti 
zamijenjeni, a te institucije onda mogu nastaviti normalno funkcionirati. Ako 
pogledate aferu protiv Irana ponovo se nameću savršeno očita pitanja koja 
nikada nisu bila postavljena, a za to je potrebna izvanredna disciplina. Na 
primjer, afera protiv Irana se usredotočila na ono što se dogodilo od sredine 
1980-ih, od 1985., 1986. pa nadalje, s posebim naglaskom na američku 
prodaju oružja Iranu. Nameće se pitanje: pa što se događalo prije 1985.? 
Postoji odgovor na to. Prije 1985. Amerika je ozakonila prodaju oružja Iranu 
putem Izraela, baš kao što su radili i nakon 1985. U to vrijeme, sjetimo se, 
nije bilo taoca. Pa što se onda događalo? Ako je cijela operacija trebala biti 
nagodba oružje za taoce, kako to da smo radili apsolutno istu stvar i prije 
nego što je bilo ikakvih taoca? 


Pa, to je još jedno očito pitanje koje također ima odgovor. Nije tajna. Na 
primjer, ja sam o tome pisao 1982. i 1983. godine. Odgovor je taj da su SAD 
ozakonile prodaju oružja Iranu putem Izraela u nadi da će naći elemente 
unutar iranske vojske s kojima bi mogli uspostaviti kontakt i koji bi mogli 
izvesti vojni udar koji bi svrgnuo Homeinija. To su iskreno, otvoreno i javno 
priznali najznačajniji izraelski dužnosnici, uključujući i ljude na visokim 
pozicijama u Mossadu. Svi ljudi koji su kasnije bili otkriveni u aferi protiv Irana 
pričali su javno o tome u ranim osamdesetima. Jedan od njih, Uri Lubrani, 
rekao je da nađemo li nekoga tko je spreman i u mogućnosti ubiti 10 000 ljudi 
na ulici, mogli bi vratiti režim kakav želimo, što je značilo povratak Šaha. To je 
standardna politika kada je u pitanju nesklonost prema nekoj vladi: prekinimo 
pomoć toj vladi, ali naoružajmo vojsku u nadi da će elementi unutar nje 
izvesti udar. To se desilo u Cileu, Indoneziji, zapravo to je normalno. I desilo se 
u Iranu u ranim osamdesetima. Da li je bilo diskusija o ovome u saslušanjima 


o aferi protiv Irana? Ne, zato što, iako je pitanje "što se zbivalo prije 1985.?" 
bilo toliko očito da je teško zamisliti da se nije pojavilo u mislima nekoga tko 
je promatrao problem, jer problem u tome da ako vas zanima što se događalo 
dobit ćete krive odgovore. Bolje da ne pitate. I tako je to postao jedan od 
mnogih aspekata iranske afere koji je bio izbrisan u zataškanoj operaciji 
Kongresa i medija. 


P: Kada pričate o američkoj vladi zapravo mislite na izvršnu vlast. Da 
li smatrate Kongres konfederacijom političkih eunuha? 


O: Pa, raspravljam o Kongresu do neke mjere, ali Kongres puno ne varira. 
Hoću reći, u Kongresu ima malo raznolikosti. Ako se osvrnete na Predstavnički 
dom, naići ćete na razne ljude, kao što su Henry Gonzales iz Texasa, Ted 
Weiss iz New Yorka, ili Ron Dellums i razni ljudi iz Black Caucusa, koji će 
postaviti teška pitanja. Mnogo ljudi postavlja pitanja koja jedva dođu do 
medija. Ali uglavnom Kongres je ograničen istim ograničenim elitnim 
dogovorom. 


P: Znam da ste unaprijedili ove argumente i velik broj drugih ljudi je 
isto unaprijedio te argumente - može ih naći bilo tko tko je voljan 
tražiti ih... ali u isto vrijeme, mislim da u medijima postoji veliko 
nastojanje da se ti dokazi prikažu kao teorija zavjere. 


O: To je jedan od načina na koji se vlast brani - nazivajući bilo koju kritičku 
analizu institucija teorijom zavjere. Nazivamo li je tako, ne moramo obraćati 
pozornost na nju. Edward Herman i ja, u našoj nedavnoj knjizi "Manufacturing 
the consent", idemo u taj pothvat. U toj knjizi raspravljamo o institucijskim 
faktorima koji uspostavljaju ograničenja za izvještavanje i interpretaciju u 
ideološkim institucijama. Nazivanje toga teorijom zavjere je kao da kažemo 
da General Motors sudjeluje u zavjeri kada pokušava povećati udio na tržištu. 
Dio strukture korporacijskog kapitalizma su igrači u igri koji pokušavaju 
povećati profit i udio na tržištu, zapravo, da to ne rade ne bi više bili u igri. 
Svaki ekonomist to zna. Istaknuti takvo nešto nije teorija zavjere; to je samo 
uzeto zdravo za gotovo. Da netko kaže: "Oh, ne, to je zavjera", ljudi bi se 
smijali. 

Pa upravo identična stvar se događa kada diskutiramo o kompleksnijem 
skupu institucijskih faktora koji odlučuju o stvarima koje se tiču medija. To je 
baš suprotno teoriji zavjere. Kao što ste maloprije spomenuli, ja pokušavam 
smanjiti ulogu pojedinaca - oni su nadomijestivi djelovi. To je suprotno teoriji 
zavjere, to je institucijska analiza - analiza koju činite automatski kada 
pokušavate shvatiti kako djeluje svijet. Nazvati to teorijom zavjere je 
jednostavno dio nastojanja da se spriječi viđenje svijeta kakav je. 


P: Ali isto tako mislim da je termin dobio puno različitih značenja. 
Pogledajmo korijen same riječi - CONSPIRE, TO BREATHE TOGETHER, 
BREATHE THE SAME AIR - hoću reći, čini se da pomoću same riječi 
možemo naslutiti neku vrstu zajedničkog interesa ljudi koji "dišu 
zajedno". Čini mi se da je riječ upotrebljena na drukčiji način. 


O: Sigurno, ljudi smatraju da bi ta riječ trebala imati nekakvo opako značenje; 
grupa ljudi koja se sastaje na tajnim mjestima i odlučuje o sadržaju svih 
novina u zemlji. Ponekad to i je tako, ali uglavnom nije. Mi smo to opisali u 
"Manufacturing the consent". Zapravo, model koji smo mi koristili i nazvali 
propagandni model je u biti nekontroverzno vođen model slobodnog tržišta. 


P: Nekontroverzno... 


O: Vođen model slobodnog tržišta - on je gotovo nekontroverzan. 
P: Možete li mi reći kojim stvarima se mediji pouzdano ne bave? 


O: Uzmite na primjer neke od problema koje smo mi spomenuli. Problem - bilo 
što se događa - će mediji oblikovati i izmijeniti na način da služi interesima 
utemeljene moći. Utemeljena moć se može sastojati od nekoliko dijelova, ti 
dijelovi čak mogu biti i u konfliktu tako da ćete dobiti razna taktička mišljenja. 
Na primjer, najveći politički problem osamdesetih: Nikaragva. Među elitom je 
postojala suglasnost da moramo svrgnuti sandiniste s vlasti i podržavati 
ubojstva i teror u Salvadoru i Gvatemali. Unutar tog dogovora bilo je par 
taktičkih varijacija. Na primjer, kako svrgnuti sandiniste? Terorom i nasiljem, 
kako su htjeli Reaganovci? Ili ekonomskim gušenjem i manjom dozom terora i 
pritisaka drugih vrsta, onako kako su to htjeli "galebovi"? To je bila cijela 
debata. Jedina debata. | mediji su se toga držali. Napravio sam detaljnu 
analizu tog problema. U izvješćima, uvodnicima i člancima koji bi trebali 
odražavati raznolikost mišljenja, predanost toj poziciji je bila skoro apsolutna. 
Pogledajte, recimo, članke u New York Timesu i Washington Postu, kao što 
sam ja učinio kada su debate bile u tijeku, i vidjet ćete skoro apsolutno 
slaganje sa stavom da sandiniste treba svrgnuti i kako taj cilj postići 
debatom. Takvu uniformnost nalazimo u totalitarnoj državi, a ista je stvar sa 
svim ostalim problemima na koje sam se usredoočio. Ed Herman, ja i drugi 
proučavali smo širok krug slučajeva, i svugdje je isto. 


P: Za medije kažete da primijenjuju nešto što vi zovete izmišljeno 
razilaženje u mišljenju. Da li je to jedan primjer toga? 


O: Da. Usredotočimo se na pitanje kako svrgnuti sandiniste. 1986. je upitnik 
otkrio da je oko 80% ljudi koje zovemo 'vođe' - što uključuje i šefove 
korporacija - bilo protiv kontraške vojske i smatralo da bi se sandinisti trebali 
uništiti drugim sredstvima koja bi istodobno uspostavili vođe po svojem 
izboru. Neke druge nasilne i nezakonite mjere, ali ne kontraška vojska. Razlog 
je bio novčana isplativost. Uvidjeli su da su vojnici, kako su to liberali rekli, 


"nedostatni instrument" za postizanje ciljeva. Da mediji jednostavno 
odražavaju poslovne interese onda bi oko 80% komentara bilo protiv 
kontraške vojske. Pravi broj je bio oko 50%, što znači da su mediji više 
podržavali vladinu poziciju nego što bi propagandni model pretpostavio. Pa 
naš model je ipak imao manu - podcijenili smo stupanj medijske ovisnosti o 
vlasti. Ali to je bila jedina mana. 


P: Mislite li da nas sada mediji pokušavaju uvuči u rat u Perzijskom 
zaljevu? 


O: Definitivno. To je komplicirana priča, ali opcije su ili rat ili nagodba putem 
pregovora. Da li ima prilika za nagodbu? Bilo je neistraženih prilika. 
Zanimljivo je vidjeti način na koji su ih mediji tretirali. Na primjer, 12. 8. Irak 
se očito ponudio povuči iz Kuvajta kao dio cjelokupnog povlačenja iz 
okupiranih arapskih zemalja. To bi značilo da bi oni uz povlačenje sirijskih 
vojnika iz Libanona, izraelskih iz Libanona i s ostalih okupiranih teritorija 
odustali i od Kuvajta. To nije nerazuman prijedlog; možete smisliti bazu za 
diskusiju. Prijedlog je bio odbijen. NY Times ga je odbio jednom rečenicom, i 
to u nekom drugom članku o nekoj drugoj temi. Televizijske vijesti su se samo 
smijale. 18. 9. Saddam Hussein je predložio opću nagodbu koja bi tretirala 
problem Kuvajta kao arapski problem koji trebaju riješiti arapske države, kao 
što je to Sirija rješila u Libanonu, Maroku i Zapadnoj Sahari. I to je bilo 
odbijeno od prve, ovog puta na temelju uvjerljivih razloga - na tom polju Irak 
ne bi mogao prevladati jer je najjača sila u tom dijelu svijeta. To je točno, ali 
izostavljena je jedna mala činjenica: Saddam nas je kopirao. Svaki put kada 
Amerika intervenira u zapadnoj hemisferi odmah upozorimo svijet da se kloni, 
obrazložavajući da je to pitanje hemisfere i drugi se ne bi smjeli miješati. Čak 
smo stavili i veto na odluke Vijeća sigurnosti UN-a koje osuđuju američku 
agresiju. Pa to mora biti pitanje hemisfere pošto smo mi u hemisferi toliko 
moćniji od drugih da očekujemo da ćemo prevladati. Ako to nije dopušteno 
Saddamu Husseinu, a nije, nije ni nama. Evo jednog još više zapanjujućeg 
slučaja: 23. 8. Irak je Washingtonu predložio ponudu putem bivšeg visokog 
američkog dužnosnika s bliskoistočnim vezama. Ponuda je bila zanimljiva. 
Prema bilješkama i svjedočenjima ljudi koji su bili upleteni u to i koje je 
administracija prihvatila, ponuda je sadržavala potpuno povlačenje iz Kuvajta 
i iračku kontrolu naftnog polja Rumailah koje se nalazi skoro sasvim u Iraku 
osim malog dijela u Kuvajtu. Irak tvrdi, možda točno, da je Kuvajt iskorištavao 
bogatstva naftnog polja i zato su htjeli nagodbu koja bi im garantirala 
kontrolu nad tim poljem - pregovori o pitanjima sigurnosti, itd. Nisu ni 
spomenuli američko povlačenje iz Saudijske Arabije. Zanimljiva ponuda. Koja 
je bila reakcija na nju? Kao prvo, nije bila objavljena. Šest dana kasnije, 
Newsday, koji ne spada u nacionalni tisak, objavio je ponudu kao glavnu priču 
i dao sve detalje. Sljedeći dan, New York Times, ugledne novine, spomenuli su 
je u malom odlomku u nastavku stranice na kojoj se nalazila priča o sasvim 
drugoj temi. The Times su započeli citiranjem vlade koja smatra da je ponuda 
glupost. Onda, nakon što su uobličili priču, drugim riječima ponuda je glupost, 


neprimjetno su zaključili da je priča u Newsdayu bila točna i da je The Times 
imao iste informacije tjedan dana ranije ali ih nisu objavili. | to je bio kraj te 
priče. To nam otkriva par stvari o medijima. Kao prvo, pokazuje da se izvan 
nacionalnog tiska odstupanja događaju slučajno. Na primjer, izvještaj 
Newsdaya je otkrio informacije, a to se nije sviđalo moćnicima koji 
pokušavaju izbjeći pregovore. Ta odstupanja se mogu dogoditi, i kada se 
dogode, sljedi faza kontroliranja štete. Tada se te informacije stavljaju na rub. 
Prvo se prikazuju kao glupost; nakon toga se neprimjetno zaključuje da su 
točne i da se to znalo cijelo vrijeme, ali da ih se zaustavljalo od objavljivanja. | 
to je kraj priče. Što vam to govori? Opet možete birati između rata i nagodbe 
koja bi se ostvarila putem pregovora. A vidimo kako se moć odnosi o 
mogućnosti pregovaranja. Taj problem je slučajno problem Washingtona, što 
znači i medija. 

P: Prioritet Washingtona je rat? 


O: Ne rat, već postizanje naših ciljeva prijetnjom i silom. 
P: To upučuje na drugo pitanje: kolika je zapravo kriza u Perzijskom 
zaljevu? 


O: Da preraste u rat, posljedice bi mogle biti katastrofalne. 


P: Ne mislim na vrijeme nakon što je Bush poslao vojnike u Saudijsku 
Arabiju, već na vrijeme ranije. 


O: Čak i tada je bilo ozbiljno. Invazija Iraka na Kuvajt je bila ozbiljna stvar i 
trebalo je biti učinjeno sve kako bi ih se maknulo od tamo. Na temelju 
principa i međunarodnog zakona ta invazija nije bitno drugačija od američke 
invazije na Panamu ili izraleskog napada na Libanon, ili od puno slučajeva 
kojih se možemo sjetiti jer nas nije bilo briga ili smo podržavali agresiju. Ali na 
temelju, recimo, ljudskih prava ne možemo taj napad uspoređivati s napadom 
Indonezije na Timor koji je vodio do skorog genocida i koji smo mirno 
podržavali. Jedini princip u ovom slučaju jest činjenica da sila ne poboljšava 
stvari osim ako mi to želimo, a u ostalim slučajevima mi smo htjeli. Ali ovo je 
važno jer uključuje energiju. Arapski poluotok je najveća rezerva energije u 
svijetu, i glavni zadatak SAD-a od Drugog svjetskog rata je bio da mi ili naši 
klijenti kontroliramo taj izvor energije te da se niti jednoj domaćoj nezavisnoj 
sili ne dopusti utjecaj. Davno, u vrijeme prve naftne krize, to sam smatrao 
"spoznajom broj jedan" međunarodnih odnosa. Ta prirodna bogatstva 
kontroliraju SAD, američke korporacije i američki klijenti kao što su Saudijska 
Arabija i neće tolerirati nikakvu domaću prijetnju. Veliki dio vanjske politike 
okreće se oko toga. | uopće nema sumnje u to da je Saddam Hussein 
čudovište i gangster. Ali, naravno, on je bio isto takvo čudovište prije šest 
dana kada je bio omiljeni američki klijent. Amerika mu je bila najveći 
trgovački partner i Bushova administracija je napravila više nego što je 
trebala kako bi mu ponudila najam, kredite, itd. Sve ovo su mediji doslovno 
tajili dulje vrijeme. I prije je bio čudovište. I još uvijek je čudovište. Samo ovog 


puta njegova strahovita djela su štetila američkim interesima pa je u 
medijima prikazan kao čudovište. 


P: Imam osjećaj da su stavovi ljudi u zemlji uvjetovani 
demonizacijom Husseina u tisku. Ljudi bi se mogli pitati "zašto da 
prihvatimo ove prijedloge?" 


O: Trebali bismo ih shvatiti ozbiljno jer je Hussein preplašen. Demonizacija je 
ovaj put točna; on je zlikovac isto kao što je bio i onda kada je tisak pisao 
drugačije. Ali činjenica je da se on uvalio preko glave i sada to očito shvaća. 
Mi, slučajno, ne znamo da li su te ponude istinite; postoji samo jedan način da 
saznamo - a taj je da prihvatimo ponude. Washington to ne želi. Ne možete 
ne primijetiti činjenicu da su SAD same u tom pogledu. Tko još ima vojsku u 
toj regiji? 

P: Pa izgleda kao da SAD želi podmititi Egipat da pošalje svoje 
vojnike. 


O: Mi pokušavamo nagovoriti ostale zemlje da sudjeluju, što je samo po sebi 
zapanjujuće. Upravo sada dok nas dvojica razgovaramo, američka vlada - 
Nicholas Brady i James Baker - putuju svijetom dajući sve od sebe kako bi 
nagovorili ljude da sudjeluju. Sto to znači? Do sada su svi odbijali, ali ako ih 
mi moramo tjerati na suradnju to pokazuje našu osamljenost. Jučer, 6. 9., 
Njemačka je objavila da neće platiti ništa američkim snagama u Saudijskoj 
Arabiji - to je bio bilateralni dogovor SAD-a i Saudijske Arabije, i Njemačka 
nema s tim nikakve veze. Japan, još jedna od najvećih ekonomskih sila u 
svijetu, je rekao da će možda ponuditi nekakvu novčanu pomoć zemljama 
pogođenim embargom, ili će, znate, poslati nekoliko džipova. Egipat, velika, 
jako naseljena zemlja s velikom vojskom koja se sastoji od trećine milijuna 
ljudi, je poslao 2000 muškaraca naoružanih laganim oružjem i džipovima. Ja 
mogu skupiti više među ljudima koje znam. Sto se tiče Saudijske Arabije, u 
današnjim jutarnjim novinama piše da je Saudijska Arabija odlučila platiti dio 
troškova američkih vojnika. Kako uzbudljivo. Hoću reći, tu su američki vojnici 
poslani kako bi očuvali Saudijsko-arabijsku monarhiju, a Arapi su voljni platiti 
dio troškova. Nije li to impresivno. 


P: Pa, Amerika želi Egiptu oprostiti dug od 7 milijardi dolara i učiniti 
Sovjetski Savez najomiljenijim trgovačkim partnerom ako rade ono 
što im se kaže. 


O: To, ustvari, znači davanje diplomatskog pokrića. Zašto je Amerika toliko 
očajna za diplomatskim pokrićem? Zapravo, zašto cijeli svijet odbija oružani 
sukob? To su stvari koje bi pravi objektivni mediji istraživali. A o tome nikakve 
diskusije. | onda naiđete na bijesan uvodnik u NY Timesu u kojem se autor 
pita "Zašto svijet glumi negativca?". Pokušajte pronači analizu istinitih stvari. 
Razlozi za to postoje i prilično su očiti. Znate, Amerika je dulje vrijeme bila 
dominantna svjetska sila - i ekonomski i vojno. Sve strane su se složile da je 


intervencija Amerike u zemljama trećeg svijeta bila politički slaba, ali 
ekonomski i vojno jaka. Obično je snaga ta pomoću koje prevladavaš. Mi smo 
imali vojnu i ekonomsku snagu. Sada smo mi samo jedni od troje. S 
ekonomskog stajališta, svijet je podijeljen na tri pola. Ali SAD su još uvijek 
jedinstvene po vojnoj snazi. Nitko nam nije ni blizu; mi smo vojna sila. 
Povlačenjem Sovjetskog Saveza sa svjetske pozornice postali smo slobodniji u 
korištenju vojne snage, s obzirom da je sovjetsko sredstvo zastrašivanja 
nestalo. Sa snagom, u našem slučaju vojnom, dolaze i razna normalna 
iskušenja. Njemačka i Japan imaju drugačije interese, interese koji ne 
uključuju rješenje problema korištenjem sile. 


P: Da li postoji dobar razlog zašto je Bush poslao sve te vojnike u 
Saudijsku Arabiju? 


O: Zapravo i ne. Hoću reći, svjetska zajednica je imala razloge za 
netoleriranje iračke agresije, zauzimanja Kuvajta te bilo kakve prijetnje 
Saudijskoj Arabiji. Razjašnjenje i pojašnjenje tih problema je bilo apsolutno 
opravdano i mislim da Bush zna da se svijet slaže u vezi toga. Pitanje je kako 
krenuti dalje? 


P: Ali moje pitanje je da li postoji ikakav razlog za slanje vojnika 
tamo? I nije li to opasno povisilo uloge? 


O: O tome bi se dalo raspravljati, nisam baš potpuno siguran da je postojao 
razlog. Ali vojno prisustvo je bilo neizbježno. Puno prihvatljivije bi bilo da se 
sve to odvijalo pod zaštitom UN-a. Ali ni to se nije dogodilo. Bolje rečeno, 
trebalo se dogoditi, ali UN to nije htio prihvatiti; to jest ostale svjetske sile 
nisu bile sasvim spremne staviti na snagu embargo. Nakon velikih napora, 
Vijeće sigurnosti UN-a je donijelo rezoluciju koja je bila puna opreza: odbili su 
odobriti i najmanju upotrebu sile. Još jednom, Amerika je ostala sama. 


P: Zanimljivo je u medijima vidjeti drugačiju sliku. Na primjer, 
maloprije ste pričali koliko je sada zapravo Saddam Hussein slab i 
uplašen, u najmanju ruku uplašen. 


O: Pa, tako izgleda. Ali s druge strane, nikad se ne zna da li je to gluma - 
samo pokušaj da dobijemo ono što možemo - ili je on uistinu preplašen. I kao 
što rekoh, samo je jedan način da saznamo, a to je kroz nagodbu. 


P: Mislite li da je Hussein vojno moćan u onoj mjeri u kojoj to 
prikazuju mediji? 


O: Kada se radi o tome, mislim da su mediji prilično točni. Pogledate li bolje 
vojnu analizu, vidjet ćete da je njegova vojna sila djelomično razvodnjena. 
Vojska ima slab moral, ograničene mogućnosti... Ali ovisi o standardima po 
kojima sudite. Po standardima Bliskog Istoka, to je jedna izrazito moćna 
vojska. Ali ako bi slučajno došlo do rata sa SAD-om, Irak bi izgubio. Da želimo, 
mogli bismo ih raznjeti van svemira. 


P: Što je s novim medijskim poštovanjem prema UN-u, sada kada UN 
navodno glasa za nas? 


O: To je zanimljiva priča. UN je dobio pohvale na koje nisu naviknuti. Članci i 
članci su pisali o tome kako sa završetkom Hladnog rata i Rusima skinutim s 
vrata, UN napokon može funkcionirati kako je od početka zamišljeno. Ipak, 
postoji mali problem. Zadnjih dvadeset godina UN nije mogao funkcionirati 
zbog SAD-a. Mi definitivno vodimo u vetoima Vijeću sigurnosti. U puno stvari, 
uključujući Bliski Istok, nadgledanje međunarodnog prava, razoružanje, 
okoliš, bilo što, SAD je stavio veto na odluke Vijeća sigurnosti više puta i 
glasao je sam ili s jednom ili dvije države koje su klijenti u Glavnoj skupštini. 
To se desilo mnogo puta. I što vam to onda govori? Pogledate li stav Amerike 
prema UN-u, vidjet ćete da je u kasnim 40-ima UN bio dosta preferiran. U to 
vrijeme, nakon završetka Drugog svjetskog rata, Amerika je bila gotovo 
najdominantnija u svijetu i UN je slijedio američke naredbe. Znači, tada je UN 
predstavljao dobru stvar, a Rusi, koji su bili nadglasani jer smo koristili UN 
protiv njih, bili su negativci. Kako se američka dominacija u svijetu smanjivala 
tako su se smanjivale simpatije prema UN-u. Pošto su zemlje Trećeg svijeta 
stekle neovisnost i otvorila im se mogućnost priključivanja UN-u, UN je pao u 
"tiraniju većine" inače znanu kao demokraciju jer nije slijedio američke 
naredbe. Tako smo postupno tijekom godina izgubili interes za UN. Oko 1970. 
situacija je došla do točke kada je Amerika postajala sve izoliranija. | tada su 
UN značili lošu stvar jer su bili puni iritantnog anti-amerikanizma. 


Zanimljivo je vidjeti promjenu diskusije tijekom tih godina. U 50-ima se 
postavljalo pitanje zašto su Rusi tako grozni? Do 1985. već se pitalo zašto je 
svijet tako grozan? Dopisnik za NY Times Magazine iz UN-a se pitao kako to 
da se svijet ne slaže. Mislim, koji god problem bio u pitanju, oni glasaju protiv 
nas, pa što se događa sa svijetom? Dosta se razmišljalo o tome. U ovom 
primjeru, UN se više manje ponašao u skladu s američkim prohtjevima. 
Odjednom, UN je prekrasna institucija. Svatko tko pogleda taj problem 
smatrao bi ga komedijom. Svaka razborita osoba. UN se smatra pogodnim 
sve dok slijedi američke naredbe, kada nije tako smatra se beskorisnim. 
Nadalje, zadnjih dvadeset godina Sovjetski Savez je pretežno glasovao kao i 
većina, velika većina. To su činjenice. Pokušajte naći izvještaj u tisku koji to 
opisuje. Ovo još jednom pokazuje da su mediji jedinstvena institucija 
prijevare i izvrtanja. 


P: Ne samo to nego... da li ste nedavno gledali "Nightline"? 


O: Ne gledam ja to. 


P: Pa, Barbara Walters je tiranižzirala njemačkog novinara _ i 
predstavnika japanskog ministarstva gospodarstva pitanjima o tome 
da li će oni dati novac. Barbara Walters je skoro pričala u ime 
američkog naroda i pitala ih gdje je njihov prokleti novac. 


O: Očito pitanje se nameće samo po sebi. Zašto... recimo je ona glas 
američke vlade, a ne američkog naroda... zašto ona mora tiranizirati 
njemačke i japanske predstavnike kako bi nam oni dali svoj novac? Zašto se 
moramo natezati s njima kako bi ih natjerali da plate? Ipak, oni su pouzdaniji 
po pitanju nafte s Bliskog Istoka nego mi. Pa, u čemu je onda problem? Možda 
to govori nešto o nama. Možda nešto ne valja u našoj politici, našoj 
predanosti... takva pitanja se ne postavljaju. Hoću reći, ipak je zakon logike 
takav da smo mi u pravu što god radili. Čak i ako se cijeli svijet ne slaže s 
nama, ne samo po pitanju ovog nego niza drugih stvari, svijet je u krivu. Ako 
se ne slaže snama, svijet nije dio ekipe. | to uzimamo zdravo za gotovo. 


P: Nije da je taj njemački novinar imao ključeve državne blagajne. To 
nisu bile vijesti, to nije bila analiza. To je bilo poziranje. To me navodi 
na moje sljedeće pitanje. Najviše se koncentrirate na tisak; postoji li 
razlog za to? 


O: Nemam sredstva koja bi pokrivala televiziju. Ne zaboravite da s ove strane 
ograde nemamo puno sredstava. Sve što ja radim je pomoću mog vremena i 
pretežno mog novca. S druge se strane ograde nalazi pregršt sredstava. I ako 
stvarno ozbiljno želite pokriti televiziju trebali biste prolaziti kroz transkripte, 
što oduzima puno vremena. Nadalje, pretpostavimo da je bilo proučavanja 
televizije, bilo je nekih, slučaj je taj da je pripremanje vijesti na televiziji 
unutar granica određenih tiskom. Prilično točno možete pretpostaviti što će 
biti na televiziji određenu večer ako pogledate prednju stranicu NY Timesa ili 
Washington Posta. 


P: Naravno, čak i ljudi s televizije to priznaju. Mislite li da postoji 
razlika u djelotvornosti indoktrinacije između televizije i tiska? 


O: Da. Za većinu populacije, televizijsko viđenje stvari je vjerojatno puno 
utjecajnije. 

P: Gore Vidal, između ostalih, smatra da je lakše manipulirati ljudima 
koji su poplavljeni televižijskim vijestima? Da li vjerujete tome? 


O: Mislim da bi ponovo trebali napraviti razliku između političke klase - onih 
koji su aktivniji u političkom, ekonomskom, i kulturnom vođenju - i ostatka 
populacije koji imaju funkciju pasivnih promatrača. Za veliku većinu 
populacije glavni utjecaj ne dolazi kroz televizijske vijesti, već kroz 
mehanizme za odvraćanje njihove pozornosti. Mehanizmi uključuju različite 
programe, sve od sporta i humorističnih serija pa do otmjenih slika života 
kakav bi "trebao" biti. Sve što ima za svoj učinak izoliranje ljudi. Sve što ih 


drži udaljene jedne od drugih i fokusirane na televiziju napravit će od njih 
pasivne promatrače. Sjetite se da je ovo ipak osnovna teorija liberalne 
demokracije, ne izmišljam. Pročitate li, recimo, tekstove Waltera Lippmana, 
starješine američkog novinarstva koji se još smatra i vodećim progresivnim, 
demokratskim teoretičarem, vidjet ćete da za pravilno funkcioniranje 
demokracije postoje dvije različite uloge: jedna je uloga posebne klase 
odgovornih ljudi, male manjine, a druga je uloga javnosti koju je Lippman 
opisao kao "zbunjeno stado". Javnost ima ulogu promatrača, a ne sudionika; 
njihova jedina uloga je promatranje i tu i tamo odobravanje nekakvih odluka. 
Donošenje odluka je u rukama elite. To se zove demokracija. 


P: ito bi trebalo biti svjesno izvedeno. 


O: Pa, ja citiram Lippmana i on smatra da bi trebalo biti svjesno. To možemo 
povezati s utemeljiteljima: šira javnost trebaju biti promatrači. Država je 
utemeljena na ideji... pa, John Jay (predsjednik Ustavne konvencije i prvi 
glavni sudac Vrhovnog suda) lijepo je to sročio: "Ljudi koji posjeduju zemlju 
trebaju vladati njome". Na je taj način utemeljena zemlja i na taj je način ona 
vođena. 


P: Da li stvari idu na bolje ili na gore što se tiče pristupa 
alternativnim izvorima informacija? 


O: Stvari se poboljšavaju. 
P: Kako to? 


O: Kao prvo, mediji su bolji i otvoreniji nego što su bili prije dvadeset, 
dvadesetpet godina. Pričao sam o tome koliko su ograničeni, ali su puno bolji 
nego prije dvadesetpet do trideset godina. 


P: Kako je došlo do promjene? 


O: Najviše načinom kojim se sve mijenja - putem društvene promjene. Zašto 
imamo slobodu govora? Ne zato što je to netko napisao nego zbog stoljeća 
borbe - ljudske borbe. Svaka društvena promjena nastupi nakon duljeg 
razdoblja borbe - bio to mirovni pokret, pokret za ljudska prava, ženski pokret 
ili bilo što drugo. A u 1960-ima je došlo do velikog narodnog buđenja koje je 
poboljšalo kulturni i intelektualni nivo velikog dijela stanovništva. I to je imalo 
svoj učinak. Buđenje se pokušavalo spriječiti, ali mislim da od toga nije bilo 
ništa. Imalo je i svoj učinak na javno disidentstvo tijekom osamdesetih koje je 
bilo veće nego u našoj nedavnoj povijesti. Imalo je učinak i na medije i 
Kongres. Puno ljudi koji su prošli kroz to iskustvo ušlo je u sustav - i to je 
imalo učinak. Sada imate ljude u medijima čiji su se stavovi formirali tijekom 
šezdesetih, i ponekad ćete vidjeti njihov učinak. Ista stvar je i s Kongresom. 
Uzmite na primjer kampanju za ljudska prava koju je inicirao Kongres i koja se 
greškom pripisala Carterovoj administraciji. Velik dio inicijative za tu 


kampanju došao je od strane mladih ljudi koji su sazreli iz iskustva 
šezdesetih. 


P: Znači mislite da ljudi postaju... 


O: Mislim da se situacija malo popravila u mainstream institucijama. Osim 
toga, ima dosta alternativa. Uzmimo na primjer radio baziran na zajednici, 
koji je prilično proširen po cijeloj zemlji, to stvarno nudi alternativu. Zajednice 
koje imaju radio postaju baziranu u zajednici su bitno drukčije od drugih u 
smislu živahnosti i otvorenosti političke diskusije. Puno putujem po zemlji i za 
mene je razlika opipljiva. 


P: Znači, ljudima se sve manje može manipulirati? 


O: Pa da. Mogli ste to vidjeti u osamdesetima. Na primjer, od Reaganove 
administracije se očekivalo da intervenira diljem svijeta kao što je to činila 
Kennedyjeva administracija. Kennedy im je bio model. A Kennedyjeva 
administracija je bila vrlo jasna što se toga tiče, nešto što su radili je bilo 
tajno, ali većina je bila prilično otkrivena. Kada su počeli bombardirati Južni 
Vijetnam, sve je bilo na naslovnicama. Kada su poslali vojnike u Vijetnam, 
također je bilo jasno. Reagan to nije mogao raditi, odmah su se morali 
okrenuti tajnom ratovanju, zapravo vjerojatno su izvršili najveću akciju tajnog 
terora u modernoj povijesti. Opseg tajnih operacija je dobra mjera za javne 
disidente. Tajne operacije nisu skrivene od nikoga osim domaće populacije. | 
one su nedjelotvorne. Svaka država će upotrijebiti otvoreno nasilje ako se 
može izvući, nasilje će se pretvoriti u skriveno ako se ne može izvući. 


P: Možete li nam ponuditi savjete kako izbjeći neprekidnu 
indoktrinaciju koju nam serviraju mediji? 


O: Ljudi moraju shvatiti da se treba primiti nečega što bismo mogli nazvati 
tečajem samoobrane. Trebate razumjeti prirodu materijala koji vam se 
nameće i njegove institucijske izvore. Kada to napravite, možete početi 
ispravljati. Teže je ako ste izolirani pojedinac. Ali u solidarnosti i komunikaciji s 
drugima to može biti postignuto. Na primjer, Pokret solidarnosti Centralnoj 
Americi, koji je bio vrlo učinkovit tijekom 80-ih, anti-apartheid mreža, pokret 
zelenih, ženski pokret, itd. su uspjeli. Na taj se način bori. Izolirani pojedinac - 
osim ako nije iznimno hrabar - ne može pobijediti. 


O SLOBODI TISKA I KULTURE 


P: Često ste u prošlosti navodili da smatrate SAD najslobodnijim 
društvom na svijetu u smislu, na primjer, da je pravo slobode govora 
(kao rezultat prijašnjih napora) danas više čuvano u SAD-u nego u 
bilo kojoj državi na svijetu. Marksisti su takve slobode odbacivali kao 
formalne slobode, slijedeći Marxa kojemu je "pravo jednakosti još 
uvijek buržujsko pravo" u smislu da ono pretpostavlja nejednakost. S 
druge strane, neki anarhisti su slično odbacivali takve slobode s 
obrazloženjem da proizlaze iz institucija moći. S obzirom na 
današnju apsolutnu kontrolu masovnih medija od strane ekonomske 
i političke elite, koju ste vi ispravno opisali u "Manufacturing 
consent", koje značenje možemo pripisati pravu slobode govora u 
SAD-u i djelomice slobodi tiska, kada je, u isto vrijeme, svakome 
glasu koji zastupa disidentsko mišljenje uspješno uskraćen pristup 
masovnim medijima ili je on utišan ili marginaliziran? Što vi mislite o 
stajalištu po kojemu je sloboda tiska u stvari fasada koja je, iako 
možda beznačajna velikoj većini ljudi, vrlo važna eliti u proizvodnji 
pristanka _ i općenito u prikrivanju njihove stvarne uloge u 
ponovnome stvaranju ideologije eksploatativnoga i hijerarhijskoga 
društva? 


O: Da bi bilo jasno, trebamo razlikovati slobodu govora od slobode tiska. 
Prema tome, čak i kada bi sloboda tiska bila fasada, sloboda govora bi bila 
vrijedna obrane i širenja. Smatram da je činjenica, i to važna, da su SAD 
usporedno postigle visoke standarde u zaštiti slobode govora. Sto se tiče 
slobode tiska, iako nema sumnje da velika koncentracija političko-ekonomske 
moći ima golem utjecaj na masovne medije, ne bih to zvao "apsolutnom 
kontrolom". Čak i u totalitarnoj državi, vojnoj diktaturi ili ropskome društvu, 
kontrola nikada nije apsolutna. U društvima poput našega, sloboda tiska je 
daleko od fasade. Postoji mnogo mogućnosti da se vrši pritisak na medije i s 
njima mnogo ostvarenja. Masovni mediji nisu jedini izbor, izbora je mnogo i 
neki od njih su vrlo djelotvorno iskorištavani. 


Jedan nedavni i poučni primjer je Multilateralni ugovor o investicijama 
(Multilateral Agreement on Investments). O MAI-u se pregovaralo prije skoro 
tri godine u OECD-u (Organizacija za ekonomsku suradnju i razvitak), 
uspješno u tajnosti zahvaljujući suučesništvu najvažnijih medija, koji su 
zasigurno znali o tim planovima i također razumijeli njihov Značaj. Osnovne 
činjenice su ispravno izdvojene u naslovu Business weeka ranije ove godine: 
"Eksplozivni trgovački posao o kojemu niste ništa čuli". Doista je bio 
"eksplozivan", a narod uistinu "nikada nije čuo o njemu". Aktivisti i grassroots 
organizacije su napokon bili u mogućnosti iznijeti informacije na vidjelo, širiti 
ih i organizirati opoziciju. Sve je rezultiralo time da su važniji centri moći, 
državni i privatni, bili prisiljeni, na svoju veliku žalost, staviti projekt na 
stranu. Bili su nadjačani od "horde budnih". Tim je riječima žalostan rezultat 


bio podnesen međunarodnom financijskom tisku. Također su _ citirali 
zabrinutost "iskusnih trgovačkih diplomata" da s "rastućim potražnjama veće 
otvorenosti i odgovornosti" postaje "sve teže za ugovarače sklapati poslove 
iza zatvorenih vrata i podložiti ih žigosanju skupština"; sada su "pod pritiskom 
da opravdaju svoja djelovanja, objašnjavajući ih i braneći javno", zadatak 
kojeg se inače groze. Naravno, to je "obrambena pobjeda", i to samo 
djelomična: institucije moći će tražiti druge načine da postignu slične ciljeve. 
Svejedno, to je vrlo važna pobjeda. Korporacijski svijet to dobro razumije, a i 
narodne snage bi također trebale shvaćati što su postigle, čak i s ekstremno 
ograničenim sredstvima i koordinacijom. To je samo jedan primjer od njih 
mnogo. 


Važno je naglasiti, kao što vi naglašavate, ulogu educirane elite "u 
ponovnome stvaranju ideologije eksploatativnoga i hijerarhijskoga društva". 
Shvatimo li to, možemo konstruktivno djelovati - a mogućnosti za to ima 
mnogo. Također sam smeten zbog otpusta "buržujskih prava" i prava koja 
"proizlaze iz institucija moći". Prava koja su stečena narodnom borbom su, 
neizbježno, ukopana u postojeće društvo - "buržujsko društvo", ako hoćete, 
sa svojim specifičnim institucijama moći. Ali ta prava nisu beznačajna. Osim 
toga, ne "proizalze" iz institucija moći. Koliko god puna mana, ta prava su 
stečena borbom PROTIV tih institucija. Polovične pobjede i zadobivena prava 
bi trebali cijeniti, a ne podcjenjivati;j i dalje širiti kao dio procesa 
onesposobljavanja nezakonitih institucija. Vratimo se na SAD, gdje je moć 
prisile ograničena, s usporednim standardima, barem za one s nekim udjelom 
u privilegiji - većinu populacije u jako bogatom društvu. To je najvažniji razlog, 
mislim, zašto su kontrola mišljenja i stavova "izbrušeni" u visoku umjetnost. 
Formiranje mišljenja možemo pratiti od početaka zemlje, a ona su poprimila 
novi oblik kada su društvena i politička prava stečena - ne odobrena. To su 
vrlo dobro razumjeli "stručnjaci za manipulaciju". Jedan od osnivača moderne 
industrije za odnose s javnošću, Edward Bernays, podsjetio je svoje saveznike 
da s "univerzalnim pravom glasa i univerzalnim školovanjem, čak i građanska 
klasa strahuje od običnih ljudi, jer je narod obećao postati kraljem" 
tendencija koju je industrija nastojala obrnuti novim metodama "da bi 
oblikovala mišljenje naroda". 


Privatna moć može prisiliti i kontrolirati, ali indirektno. Potaknuta javnost 
može prouzrokovati značajne promjene u djelovanju sistema moći, a često i 
jest. To uključuje i masovne medije. Uzbuna u 1960-ima je, na primjer, imala 
znatan efekt na način njihova rada, a oni su kao rezultat postali mnogo 
otvoreniji. Relativna slabost _ namjere prave prisile otvara svakakve 
mogućnosti, kao što to čine i bogatstvo društva i također nova tehnologija. 
Još jednom, postoje velika nastojanja od strane institucija moći da ograniče te 
mogućnosti, ali to nije razlog za očaj. Jednako kao što nije bio ni u prošlosti. 


P: Ako prihvatimo da je posjedovanje masovnih medija, posebno 
radija i televizije, od presudne važnosti za slobodu informacija i 
slobodu govora općenito i da, kako je povijest opširno pokazala, niti 
državno niti kapitalističko vlasništvo ne može osigurati tu slobodu, 
koje su alternative? Koja bi mogla biti uloga medija u društvu vaše 
vizije, kao što ste dotakli u vašoj zadnjoj knjizi, "Power and 
prospects"? 


O: Alternativa državnoj ili privatnoj moći je demokracija. Demokracija koja 
stvarno funkcionira pretpostavlja relativnu jednakost. To je činjenica koja 
datira još od Aristotela. To također zahtijeva raspuštanje koncentrirane moći, 
državne ili privatne. Kao i druge institucije, mediji bi trebali biti pod kontrolom 
radne snage i zajednice u kojoj djeluju. Trebali bi biti toliko raznoliki kao što su 
i interesi i potrebe opće populacije, i također bi trebali širiti i produbljavati te 
interese i potrebe: izazivati i istraživati, da bi i ponudili i poticali narodno 
sudjelovanje. Što se tiče detaljnih planova za "društvo naše vizije", ja sam 
uvijek bio prilično skeptičan, i ostat ću. Mi imamo ograničeno razumijevanje 
ljudskih odnosa i ljudskih potencijala. O sebi i o drugima možemo naučiti 
domišljatim istraživanjima i eksperimentima, koje bi trebali poticati. Neki od 
tih eksperimenata mi se stvarno čine nadahnjujućima. Na primjer, prije par 
godina dobio sam priliku gledati televiziju koju je organizirala zajednica na 
javnim trgovima u vrlo siromašnim područjima radničke klase u okolici Rio de 
Janeira. Program je napisalo, režiralo i odglumilo lokalno stanovništvo, a i 
publika je zanimljivo sudjelovala. Uspjesi, koji su se meni činili vrlo stvarnima, 
bili su postignuti nakon nizova neuspjeha, nešto što uopće ne bi trebalo biti 
iznenađujuće. Isto možemo očekivati i od naših uzoraka. U stvari, trebali bi se 
radovati tome, budući da je to jedini način da dobijemo uvid u našu unutarnju 
prirodu i u mogućnosti za značajno oslobođenje. 


P: Kako vidite prijelaz u društvo gdje su mediji demokratski 
kontrolirani? Pitanje ima poseban tematski značaj danas s obzirom 
na činjenicu da je očito da su mali kolektivi, iako rade zadivljujući 
posao u stvaranju alternativnih informacijskih mreža, beznadno i 
neizbježno nejednaki u uzvraćanju udaraca velikim trgovačkim 
organizacijama koje kontroliraju današnje medije. Da li da nastavimo 
podržavati takva nastojanja ili možda da usmjerimo naša nastojanja 
k upotpunjavanju takvih pokušaja u borbi za stvaranjem novoga 
političkog i društvenog pokreta koji će se boriti za alternativne 
sustave društvene organizacije, iznad totalitarne kontrole ekonomije 
i medija, i također iznad njihove oligarhične kontrole u tržišnoj 
ekonomiji? 


O: Čini mi se da su mogućnosti koje vi opisujete vrijedne slijeđenja, i ne bi ih 
trebali smatrati alternativnima. Trebali bi podržavati male kolektive, pomoći 


im da rastu i cvjetaju i da oblikuju šire veze s drugima, da bi na kraju 
zamijenili institucije namijenjene "kontroli javnoga mišljenja". U isto vrijeme, 
trebali bi sudjelovati u narodnim pokretima koji žele stvoriti oblike društvene 
organizacije koji su slobodniji i pravedniji. Naravno, pojedinci će imati vlastite 
prioritete. Vrijeme nije beskonačno. Mogućnosti i interesi su različiti, na sreću 
svih nas. Ali to nisu proturječni ciljevi; radije, obostrano podržana nastojanja 
koja bi trebalo nastaviti. 


P: Izgleda da riječ "kultura" u vašim tekstovima i predavanjima ima 
prilično "šire" značenje nego u mainstream upotrebi, budući da 
naglašavate njezinu političku, društvenu i intelektualnu dimenziju. 
Možete li to malo razraditi? 


O: Nisam svjestan korištenja riječi "kultura" u nekome određenome smislu, ali 
definitivno bih naglasio političku, društvenu i intelektualnu dimenziju. 


P: Što je po Vašem mišljenju veza između klase i kulture? Može li 
elita nametnuti svoju kulturu ostatku svijeta? 


O: Nastavljajući koristiti riječ "kultura" u širemu smislu, mislim da bi bilo 
zavaravanje reći da elita želi nametnuti vlastitu kulturu ostatku društva. 
Politička kultura elite je aktivna i sudjeluje. Oni žele da velika većina bude 
pasivna, ravnodušna, marginalizirana i poslušna, usmjerena prema nevažnim 
problemima. Društvena i intelektualna kultura elite je biti bogat i nagrađivan. 
Velika većina ljudi bi trebala smatrati svoje živote praktički beskorisnima. Oni 
bi trebali biti naučeni da shvaćaju svoju potrebu za konzumacijom dobara 
radije nego potrebu za kvalitetom života i rada. U 1920-ima su poslovni vođe 
objasnili (međusobno) da moraju djelovati da bi "uništili navike doba", slično 
kao što je i učinio zakon o privatnome vlasništvu u Engleskoj par stoljeća 
ranije. To je posebno bio glavni cilj reklamne industrije, ali uglavnom 
znanstvene industrije. | to je razumljivo. Kako drugačije mogu nadjačati 
prijetnju demokracije i slobode ako se udio direktne prisile smanjuje. 


P: Srodno pitanje odnosi se na kvarenje kuiture kao rezultat njezine 
komercijalizacije u tržišnoj ekonomiji. Dennis Potter, pokojni 
britanski TV dramatičar, običavao je govoriti da on nikada ne bi bio u 
mogućnosti doprijeti do javnosti da mu priliku nije pružila TV stanica 
čiji je vlasnik država (BBC) koja je podržavala istraživačke poslove - 
nešto što bi privatne stanice rijetko, ako uopće, pokušale učiniti. 
Trivijaližiranje i ponižavanje svjetske kulture, kao rezultat sadašnjeg 
monopola produkcijskih i distribucijskih mreža od _ strane 
sjevernoameričkih privatnih konglomerata, mogli bi smatrati kao 
jasnu obranu ovoga stava. Što vi mislite, kakve su šanse za 
stvaranjem alternativne kulture u kapitalističkome društvu? 


O: Sumnjam da su sjevernoamerički konglomerati drugačiji od drugih. Na 
primjer, rečeno mi je da su brazilske TV sapunice, koje dominiraju dobrim 
dijelom latinsko-američkog tržišta, možda čak i apsurdnije od američkih. Sto 
se tiče altemativa u  kapitalističkome društvu, mogućnosti ovise o 
uobičajenim faktorima: kako ljudi iskorištavaju dostupne prilike, kojih je 
mnogo - uključujući mogućnost da se onesposobe prisilne institucije 
postojećih kapitalističkih društava. 

P: Pitanje koje slijedi je, pretpostavljajući da je stvaranje 
alternativne kulture moguće, kako vi vidite način za njezino 
stvaranje. U prošlosti su idealisti vjerovali da je čak i bez promjene u 
postojećemau institucijskome poretku promjena u kulturi moguća; to 
vjerovanje još danas mnogo ljudi u ekološkom pokretu drži 
ispravnim. Alternativni pogled je da nova kultura samo može biti dio 
interaktivnog procesa pokušaja da se stvore alternativne institucije 
u sadašnjemu društvu, koje će istinski biti povezane s alternativnim 
vrijednostima. Kakvo je vaše mišljenje o tome? 


O: Ja osobno ne smatram nadu za kulturnom promjenom u postojećemu 
institucijskome poretku "idealističnom". To se dešavalo kroz povijest, 
uključujući i u našim životnim tijekovima, ponekad s velikom koristi. Takve 
promjene su često oblikovale dio svijesnih pokušaja da se potkopa i zamijeni 
postojeći poredak. Bakunjin je imao pravo kada je pozivao na stvaranje 
elemenata budućega društva u ovome sadašnjemu. Vrijednosti i institucije se 
mijenjaju na komplicirani i zamršeni način. Ne postoje jednostavne formule, 
barem ja za njih ne Znam. Da budem precizniji, postoje jednostavne formule, 
ali to su tipične i vjerojatno istinske formule za utemeljivanje novih oblika 
prisile i dominacije. 


P: Nedavna pojava koja proizlazi iz vjerskih pokreta u SAD-u je 
povećanje broja kršćanskih TV mreža itd. na Zapadu, dok u 
državama poput Grčke postoji slično povećanje religijskog ludila 
kojega promoviraju mediji, posebno državne TV stanice. Zašto se ta 
pojava sada pojavljuje? Je li to zbog kolapsa državnog socijalizma 
koji je stvorio ideologijsku prazninu koju religijski pokreti što brže 
žele popuniti, ili mislite da ta pojava predstavlja svijestan pokušaj 
SAD-a (i drugih elita) da kontroliraju stanovništvo s obzirom na 
eksploziju nejednakosti koju podrazumijeva  internacionalizacija 
tržišne ekonomije? 


O: Ljevičari su kolaps "državnoga socijalizma" trebali prihvatiti kao važnu 
pobjedu koja briše granice stvarnoga socijalizma. Nije vrijedno trošiti toliko 
vremena u raspravi o tradicionalnoj terminologiji i možda je sve to bilo toliko 
pokvareno da bi trebalo biti napušteno. Ali ako je termin "socijalizam" išta 
značio, barem je podrazumijevao kontrolu proizvodnje od strane proizvođača 
i eliminaciju nadničarstva. Nije postojao niti trag toga u tzv. društvu 
"državnoga socijalizma", da ne spominjemo osnovne slobode koje su 
zadobivene drugdje. Ne mislim da se rast religijskoga fanatizma može opisati 
kao posljedica kolapsa društava "državnoga socijalizma". Samo vrijeme to 
pokazuje. U SAD-u je vjerski ekstremizam uvijek bio moćna sila, a nije bilo 
primjetnih promjena poput događaja u Sovjetskome Savezu, Kini, ili, 
općenito, u internacionalnome poprištu. Korijeni vjerskoga ekstremizma leže 
negdje drugdje, a tu država igra malu ulogu. Poslovni svijet je uvijek bio 
ambivalentan. Nekada je sponzorirao fundamentalističke težnje kao dio 
pokušaja marginaliziranja i odvraćanja opće javnosti. Ali i poslovni svijet se 
boji tih težnji. | također zahtijeva moćnu državu koja djeluje. Nije skrivao 
zabrinutost kada je ultra-desničarski val želio dominirati Kongresom 1994., s 
idejama o "revoluciji" koja bi napala "veliku vladu" _ i utemeljila 
fundamentalističke vrijednosti. Brzo su uvjerili skorojeviće da im njihove 
izborne pobjede neće omogućiti predstavljanje nove značajne političke 
promjene, i uskoro su se povukli, s određenim strahom, naučivši životne 
činjenice. 

U Latinskoj je Americi _ rast vjerskih pokreta povezan s uspjehom 
Washingtonova ubojitoga rata protiv Crkve Latinske Amerike, nakon što se 
oštro oslobodila njegove ugnjetavane povijesti i preuzela "povlašteni izbor za 
siromašne" u 1960-ima. Konferencija koju su organizirali jezuiti Centralne 
Amerike prije par godina zaključila je, vrlo vjerodostojno, da je dugotrajni 
efekt "kulture terora" bio "umanjiti očekivanja većine u odnosu na alternative, 
koje su različite od alternativa moćnika". Nasilno uništavanje nade može 
dovesti do rasta nerazumnih kultova. U Latinskoj Americi su i njih sponzorirali 
s visokim kapitalom i manipulacijom sjevernoameričkim fundamentalističkim 
grupama. U islamskome svijetu Indije, rast fundamentalizma na ruševinama 
stoljetnoga nacionalizma je pomalo sličan. 


U svemu ima urođenih izvora. Bitna razlika je između porijekla i napretka, i 
prilično povijesnih specifičnosti. Mislim da bi trebali biti pažljivi u daleko 
dosezljivim generalizacijama. 


P: Na kraju, kako vi vidite sadašnju homogenizaciju kulture, gdje 
gradovi postaju sve sličniji, ljudi slušaju istu glazbu, gledaju iste TV 
sapunice, kupuju iste marke konzumentskih proizvoda, itd.? Da li 
mislite da _ je taj fenomen povezan. s oslobođenjem i 
deregularizacijom tržišta i njegova nusprodukta, globalizacije, i, ako 
je tako, da li je homogenizacija reverzibilna unutar poretka tržišne 
ekonomije? 


O: Određene vrste "globalizacije" koje su utemeljene zasigurno su najveći 
faktor u vrlo očitoj homogenizaciji kulture. Međutim, protusile su također 
prilično vidljive. U Europi je, na primjer, nastupio značajan rast regionalnih 
kultura i pritisaka prijelaza u "Europu regija", što je djelomično vjerojatno 
reakcija na središnje sile Europske Unije i "demokratskog deficita" koji ih 
slijedi. Vjerski —fundamentalizam je također djelomice reakcija na 
homogenizaciju kulture i centralizaciju moći, a ima i drugih očitovanja - nekih 
po mome mišljenju zdravih, drugih ponekad ružnih. 


Određeni oblik upravljanih tržišta koji većinom prevladava karakterizira 
nestabilna struktura. Njegovi vlastiti entuzijasti se brinu da bi se on mogao 
srušiti. Veliko povećanje moći financijskoga kapitala smatralo se "krizom" 
proteklih mjeseci jer sada prijeti interesima bogatih i moćnih, a ne samo 
uobičajenim žrtvama. Kako se problemi vraćaju izvoru, ideološke izmišljotine 
od prošlih par godina se preispituju na visokim mjestima. Efekti nisu stabilniji 
niti stalniji od samih _institucijskih struktura. Predviđanje ljudskih odnosa je 
jedva impresivno; u stvarnosti, često je smiješno. To je djelomice zato jer su 
ljudski odnosi jadno razumljeni. Djelomice je tako i jer jedna važna činjenica 
bježi iz kraljevstva predviđanja: ljudska volja. Tvrdnje o "neizbježnosti" ili o 
"neizmjenjivosti" ili o "povijesnim zakonima" bi trebali gledati s određenim 
sumnjama, da blago kažem. Razumljivo je da koncentracija moći želi povećati 
osjećaje bespomoćnosti i pokoravanja unatoč povijesnim silama koje su iznad 
naše kontrole. Covjek može izabrati da li će podleći tim pritiscima, ali to je 
izbor, a svakako ne prisila. 


KONTROLA NAŠIH ŽIVOTA 


Predavanje Noama Chomskog, 26. 2. 2000., Kiva Auditorium, 
Albuquerque, New Mexico 


Ne pretjerujem kada kažem da je želja za kontroliranjem naših života 
dominantna tema svjetske povijesti, naročito u nekoliko posljednjih stoljeća 
dramatičnih promjena u "ljudskim odnosima i svjetskom poretku". Tema je 
preopširna da bi o njoj sada diskutirali i zato ću je malo skratiti. Kao prvo, 
držat ću se sadašnjih manifestacija i korijena te teme, te ću obratiti pozornost 


na ono što bi nas moglo očekivati. Isto tako, držat ću se globalnog prostora 
koji je zasigurno jedina domena u kojoj se ti problemi pojavljuju. 


Svjetski su se problemi definirali, imajući u obziru predodžbu o suverenitetu, 
drugim riječima pravo političkih entiteta da idu svojim putem koji može biti 
dobar ili loš, ali da nema upletanja izvana. U stvarnome bi svijetu upletanje 
izvana značilo visoko koncentriranu moć s glavnim sjedištem u Sjedinjenim 
Američkim Državama. Različite su riječi bile upotrebljavane kako bi opisale tu 
koncentriranu svjetsku silu, ovisno o tome koji aspekt suvereniteta i slobode 


imamo na umu. Ponekad kažemo Washington, ili Wall Street, ili NATO, ili 
međunarodna ekonomska birokracija (WTO, Svjetska Banka, MMF), ili G7 
(bogate zapadne industrijske zemlje), ili G3, ili, najtočnije, G1. Ako tu 


koncentriranu moć želimo temeljitije opisati, reći ćemo da je ona spektar 
megakorporacija, često međusobno povezanih savezom država koje 
upravljaju ekonomijom koja je na neki način korporativni merkantilizam, koji 
sve više prerasta u oligarhiju te se oslanja na državnu moć kako bi 
socijalizirao rizik i cijenu te obuzdao neposlušne elemente. 


Problemi suvereniteta su se javili u dvije domene tijekom 1999. godine. Jedna 
predstavlja suvereno pravo po kojemu smo sigurni od vojne intervencije. Tu 
se postavljaju pitanja o svjetskom poretku baziranom na suverenim 
državama. Druga domena je suvereno pravo u socio-ekonomskoj intervenciji. 
Ovdje se postavljaju pitanja o svjetskoj dominaciji multinacionalnih 
korporacija, naročito financijskih institucija u proteklih par godina, te o 
cijelome okviru konstruiranom da udovolji njihovim interesima. Svi su se ti 
problemi dramatično iskazali u Seattleu u studenome 1999. godine. 


Prva kategorija, znači vojna intervencija, je bila vrlo živahna tema prošle 
godine. Dva slučaja dobila su posebnu pozornost i važnost - Istočni Timor i 
Kosovo, obrnutim redoslijedom što je vrlo zanimljivo jer to onda mijenja i 
vrijeme i važnost. O tim temama bi se dalo puno reći, a imamo i puno novih 
spoznaja o njima. Ako se želite vratiti na to kasnije u svojim pitanjima, dobro. 
Bit ću sretan što mogu razgovarati o toj velikoj, poučnoj i važnoj temi, ali 
vremena je malo. Usredotočit ću se i držati druge teme, iako ću i tu skratiti 
stvari. Radi se o pitanju suvereniteta, slobode, ljudskih prava, pitanjima koja 
se javljaju u socio-ekonomskom kontekstu. To je manji dio cijele ove teme. 


Prvo, općenita misao - suverenitet kao takav nije vrijednost. Vrijednost je dok 
je u vezi sa slobodom i pravima, bilo da ih povećava ili smanjuje. Uzet ću 
zdravo za gotovo nešto što je na prvi mah očito ali je u biti kontroverzno - 
kada pričamo o slobodi i pravima u glavi imamo ljudska bića; drugim riječima 
ljude od krvi i mesa, a ne apstraktne političke i pravne konstrukcije kao što su 
korporacije ili države ili kapital. Ako ti entiteti i posjeduju neka prava, što je 
upitno, tada bi njihova prava trebala proizlaziti iz prava ljudi. To je središnja 
klasična liberalna doktrina. Uz to, to je i stoljećima glavni princip ljudske 
borbe, međutim on ima veliku opoziciju - službenu doktrinu: središta 
bogatstva i privilegije. Ista stvar je na političkom i socio-ekonomskom 
području. Zamolit ću vas da ovo pitanje stavite na stranu nekoliko minuta 
kako bih mogao reći par stvari o cijeloj pozadini. 


Politički je svijet poznat po sloganu "narodni suverenitet u vlasti sastavljenoj i 
izabranoj od ljudi i za ljude", ali u praksi stvari su drugačije. Praksa smatra 
ljude neprijateljima. Ljude treba kontrolirati za njihovo dobro. To možemo 
vidjeti daleko kroz povijest, u najranijim demokratskim revolucijama iz 
sedamnaestoga stoljeća u Engleskoj i u sjevernoameričkim kolonijama 
stoljeće kasnije. U oba slučaja, demokrati su bili pobijeđeni, ne potpuno i 
definitivno _ ne trajno. U Engleskoj u sedamnaestome stoljeću većina 
stanovništva nije htjela da njima vlada kralj ili parlament. Sjetite se da su 
kralj i parlament bili dva suparnika u standardnoj verziji građanskoga rata, ali 
kao u većini građanskih ratova, dobar dio populacije nije htio niti jednoga od 
njih. Dobar dio populacije htio je, kako su se izrazili i u svojim pamfletima, 
vladavinu "seljaka istih poput nas, koji imaju na umu naše potrebe", a ne 
"vitezova i gospode koji prave zakone namijenjene jedino plašenju i tlačenju i 
kojima su ljudske patnje strane". 


Te iste ideje nadahnule su buntovne farmere u kolonijama stoljeće kasnije, ali 
konstitucijski sustav je bio drugačiji. Sprečavao je tu herezu. Cilj 
konstitucijskoga sustava je bio da "štiti manjinu od većine" i osigura da 
"zemljom vladaju oni koji je posjeduju". To su riječi oca ustava Jamesa 
Madisona i predsjednika Kontinentalnoga kongresa, te prvoga vrhovnog suca 
Vrhovnoga suda Johna Jaya. Njihova koncepcija je prevladala, no konflikti su 
se nastavili. Stalno preuzimaju nove oblike; trenutno su živi. Elitna doktrina 
ostaje nepromijenjena. 


U dvadesetome stoljeću (držat ću se ovdje nekakve liberalne, progresivne 
strane spektra - druga strana je puno okrutnija) narod se smatra "neukim i 
dosadnim nestručnjacima" koji imaju ulogu promatrača, a ne "sudionika", 
osim u povremenim prilikama kada mogu birati između predstavnika privatne 
moći. To zovemo izborima. Za vrijeme izbora mišljenje javnosti je nebitno ako 
je u sukobu sa prohtjevima bogate manjine koja vlada zemljom. U biti, te 
stvari se upravo sada događaju. 


Jedan zapanjujući primjer (a ima ih mnogo) tiče se svjetskoga ekonomskog 
poretka - trgovačkih sporazuma. Ankete pokazuju da se većina građana 
strogo protivi stvarima koje se dešavaju, ali se ti problemi ne pojavljuju na 
izborima. Za vrijeme izbora to nije tema jer središta moći, bogata manjina, 
složno podržavaju utemeljenje posebne vrste socio-ekonomskog poretka. 
Zato se takve teme ne pojavljuju. Raspravljaju o stvarima za koje previše i ne 
mare, na primjer pitanja karaktera ili reforme za koje znaju da se neće 
dogoditi. O tome se diskutira, a ne o stvarima koje brinu ljude. Vrlo tipično i 
smisleno ako znamo da je uloga masa, neukih i dosadnih nestručnjaka, 
promatranje. Ako javnost, kao što se često i dogodi, traži način da se 
organizira i uključi u politiku kako bi mogla sudjelovati i predstaviti svoje 
probleme, to je problem. To nije demokracija, već "kriza demokracije" koja se 
mora svladati. Ponovno citiram. Sve su to citati liberalne, progresivne strane 
modernoga spektra, ali su principi dosta rasprostranjeni, i zadnjih 
dvadesetpet godina predstavlja jedan od regularnih perioda kada se 
izvršavala velika kampanja koja bi pokušala nadjačati krizu demokracije i 


vratiti javnost u njihovu pravilnu ulogu apatičnih, pasivnih i pokornih 
promatrača. To je političko područje. U socio-ekonomskom području naići ćete 
na nešto slično. Dugo vremena su trajali paralelni, usko povezani sukobi. U 
ranim danima industrijske revolucije u SAD-u, znači u Novoj Engleskoj prije 
stopedeset godina, postojao je živahan, nezavisan radnički tisak kojeg su 
vodile mlade žene ili gradski obrtnici. Prezirali su "degradaciju i podređenost" 
novonastalih industrijskih sustava koji su prisiljavali ljude da se iznajmljuju 
kako bi preživjeli. Vrijedi se sjetiti, i teško se sjetiti, možda, da se nadničarski 
posao u to vrijeme nije smatrao puno drukčijim od ropstva; i to nisu smatrali 
samo radnici u tvornicama nego i većina mainstreama - na primjer Abraham 
Lincoln, ili republikanska stranka, čak i uvodnici u New York Timesu. Radnici 
su se protivili povratku na "monarhijskim principima" u industrijskome 
sustavu, te su zahtijevali da oni koji rade u tvornicama i posjeduju tvornice - 
duh republikanizma. Prezirali su "novi duh doba - obogaćivanje tako da ne 
misliš na nikoga osim na sebe", ponižavajuću i degradirajuću viziju ljudskoga 
života koja mora biti silom natjerana u ljudski um uz veliki trud, a to se, u biti, 
događalo stoljećima. 


U dvadesetome stoljeću literatura industrije za odnose s javnošću osigurava 
bogate i poučne upute koje kazuju kako uliti "duh novog doba" kreiranjem 
umjetnih potreba, ili (citiram) "ustrojavanjem misli na isti način na koji vojska 
ustrojava svoje vojnike" te poticanjem filozofije ispraznosti i nedostatka 
smisla života tako da se ljudsku pažnju usmjeri na "površne stvari koje 
uključuju modernu potrošnju". Ako se to može izvesti, ljudi će prihvatiti 
besmislene i pokorne živote koji su im namijenjeni te će zaboraviti 
subverzivne ideje o preuzimanju kontrole nad svojim životima. 


To je veliki projekt društvenog izmudrivanja. Traje već stoljećima, ali je u 
zadnjemu stoljeću postao intenzivan i velik. Izvodi se na mnogo načina. Neke 
načine sam spomenuo maloprije, oni su vrlo dobro poznati pa ih neću 
ilustrirati. Neki načini oslabljuju sigurnost, na primjer prijetnja premještanja 
rada. Jedna od glavnih posljedica krivo nazvanih "tržišnih ugovora" 
(naglašavam "krivo nazvanih" jer njih se ne tiče slobodno tržište; imaju jake 
anti-tržišne elemente raznih vrsta i definitivno nisu "ugovori", barem što se 
tiče ljudi jer ljudi im se uglavnom protive) jest promicanje prijetnje 
premještanja rada - to ne mora biti stvarnost, već samo prijetnja (ponekad i 
jest stvarnost), a natjeravanje na disciplinu putem oslabljivanja sigurnosti je 
dobar način. 


Drugo sredstvo, ispričavam se na tehničkoj terminologiji, bi bilo promoviranje 
fleksibilnosti burze rada. Citirat ću Svjetsku banku koja vrlo jednostavno 
objašnjava problem. "Povećanje fleksibilnosti burze rada - unatoč lošemu 
imenu koje je dobila kao eufemizam za smanjenje plaća i izbacivanja radnika 
(što ona, u biti, i jest) je neizbježno u svim regijama svijeta... Najvažnije 
reforme uključuju povećana ograničenja mobilnosti radništva i fleksibilnost 
plaća, baš kao i prekidanje veza između društvenih usluga i radnih ugovora." 
To znači rezanje povlastica i prava za koja smo se generacijama s gorčinom 
borili. 


Kada govore o povećanim ograničenjima fleksibilnosti plaća misle na 
smanjene fleksibilnosti plaća, a ne povećanje. Mobilnost radništva ne znači 
da se ljudi mogu kretati gdje god žele, kako govori teorija slobodnoga tržišta 
još od Adama Smitha, već pravo da se radnici otpuste kada god šefu to 
padne na pamet. A po trenutnoj verziji globalizacije temeljenoj na 
investicijama, kapital i korporacije su ti koji imaju slobodu kretanja, ali ne i 
ljudi, budući da su njihova prava na drugome mjestu. 


Ove "prijeko potrebne reforme", kako ih naziva Svjetska banka, su nametnute 
velikome dijelu svijeta kao uvjeti za ratifikaciju sa Svjetskom bankom i 
MMF-om. Uvjeti za ratifikaciju u bogatim, industrijskim zemljama 
predstavljeni su drugim sredstvima, i imali su efekta. Alan Greenspan je 
svjedočio u Kongresu da je "veća radnička nesigurnost" važan faktor u 
"ekonomiji iz bajke". Na taj način inflacija ne raste jer se radnici boje pitati za 
plaće i povlastice. Nesigurni su. To se jasno vidi u statističkim rezultatima. U 
zadnjih dvadesetpet godina, u periodu vraćanja unatrag, u vrijeme krize 
demokracije, plaće su se smanjile večini radnika, a satnica se povečala - 
postala je najveća u industrijskome svijetu, a to je naravno primijetio i 
poslovni tisak koji je to opisao kao "srdačno dočekan razvitak neizrecive 
važnosti", razvitak koji je radnike primorao da napuste svoje "luksuzne načine 
života", dok je profit korporacija "Zasljepljujući" i "čudesan" (Wall Street 
Journal, Business Week i Fortune). U državama koje ovise o nama, manje 
delikatne mjere su na raspolaganju. Jedna od njih je "kriza duga", koja se 
može povezati s politikom Svjetske banke i MMF-a u 1970-ima, te s 
činjenicom da su bogati iz trećega svijeta, većinom, oslobođeni društvenih 
obveza. Latinska Amerika je dramatičan primjer toga. "Kriza duga" jest nešto, 
ali pažljivo moramo promotriti što. To ni u kojem slučaju nije banalna 
ekonomska činjenica. To je ideološka umna tvorevina. Ono što se zove "dug" 
moglo bi biti riješeno na mnogo jednostavnih načina. 


Jedan način je da se moćnici pridržavaju kapitalističkoga principa po kojemu 
posuđivači moraju platiti, a iznajmljivači su ti koji moraju riskirati. Na primjer, 
ako mi posudiš novac i ja ga pošaljem u svoju banku u Zurich i kupim 
Mercedes, a ti se vratiš i tražiš me natrag novac, ne mogu reći: "Oprosti. 
Nemam ga. Uzmi od mog susjeda." Ako ne želiš riskirati sa zajmom, ne možeš 
reći: "Moj susjed će platiti." Ali tako stvari stoje u svijetu. To je "kriza duga". 
Dug ne plaćaju oni koji su ga posudili - vojni diktatori, njihovi stari znanci, 
bogati i privilegirani u visoko autoritativnim društvima koja smo mi podržavali 
- oni ne moraju platiti. Uzmimo na primjer Indoneziju gdje trenutni dug iznosi 
140% domaćeg bruto proizvoda. Novac su posudili vojni diktatori i njihovi 
prijatelji i možda još nekoliko stotina ljudi, ali dug mora otplatiti narod koji je 
pod oštrim mjerama režima. A vođe su uglavnom sigurni od rizika. Dobivaju 
osiguranje od rizika putem raznih sredstava društvenog osiguranja, 
prebacujući ih na porezne obveznike sa Sjevera. To je jedna od funkcija 
MMF-a. Slično stanje je i u Latinskoj Americi, ogromni južnoamerički dug nije 
puno različitiji od odljeva kapitala iz Latinske Amerike, što ukazuje na 
jednostavan način rješavanja problema duga (ili njegovog velikog dijela), ako 


itko vjeruje u kapitalistički princip, koji je, naravno, neprihvatljiv, jer stavlja 
teret na krive ljude - na bogatu manjinu. 


Ima još dobro poznatih načina za eliminaciju duga koji pokazuju da je on 
ideološka umna tvorevina. Osim kapitalističkoga principa, tu je još jedna 
metoda, a to je međunarodni zakon kojeg su predstavile SAD kada su, kako 
kažu povijesne čitanke, "oslobodile" Kubu, što znači da su je osvojili kako se 
ona sama ne bi 1898. oslobodila od Spanjolske. Tada su ukinuli dug Kube 
Španjolskoj na temelju savršeno razumnih razloga - dug je bio nametnut 
narodu. Dug je bio nametnut prisilnim metodama. Taj događaj je ušao u 
međunarodni zakon i to najviše uz američku inicijativu. Zove se princip 
neprihvaćenog duga. Takav dug mora biti onesposobljen, ne treba biti plaćen. 
Američki izvršni direktor MMF-a je primijetio da bi dug trećega svijeta bio 
poništen da je taj princip na raspolaganju žrtvama, a ne bogatima. 


Ali tako ne može biti. Neprihvaćeni dug je moćno oružje kontrole i ne može 
biti oprošten. Zahvaljujući toj metodi, ekonomija oko polovice svjetskoga 
stanovništva je u rukama birokrata u Washingtonu. Isto tako, polovica 
svjetske populacije (ne ista polovica, preklapaju se) je podvrgnuta 
jednostranim američkim sankcijama, a to je vrsta ekonomske prisile koja, 
opet, jako oslabljuje suverenitet i stalno se osuđuje, nedavno ju je UN 
proglasio neprihvatljivom, ali ni to ne pravi razliku. 


U bogatim je zemljama mnogo sredstava pomoću kojih se dobiva isti rezultat. 
Vratit ću se na to, ali prije toga par riječi o stvarima koje nikako ne smijemo 
zaboraviti - sredstva koja se koriste u satelitskim državama su brutalna. U 
Salvadoru su prije par godina Isusovci organizirali konferenciju na kojoj se 
razmatrao projekt državnog terorizma u 1980-ima i njegov nastavak kojeg su 
pobjednici nametnuli socio-ekonomskom politikom. Konferencija je posebnu 
pažnju posvetila preostaloj "kulturi terora" koja traje i nakon što pravi teror 
nestane, te ima učinak "umanjivanja očekivanja većine", većine koja 
odbacuje bilo kakvu pomisao o "alternativi zahtjevima moćnika". Naučili su 
lekciju Nema Alternative (There Is No Alternative) - TINA - okrutan izraz koji je 
izmislila Maggie Thatcher. TINA je sada već poznati slogan korporacijske 
verzije globalizacije. U satelitskim je državama veliki uspjeh terorističkih 
operacija bilo uništavanje svake nade koja je nastala u Južnoj i Srednjoj 
Americi u 1970-ima, a bila je inspirirana organiziranjem ljudi u regiji te "boljim 
izborom za siromašne" u crkvi koja je bila grubo kažnjena zbog odstupanja od 
svoga primjerenog ponašanja. 


Opet bih mogao puno toga reći, ali nemamo puno vremena. Ponekad su 
lekcije o raznim događajima objašnjene dosta točno, no imaju svoje granice. 
Trenutno sami sebi laskamo o našemu uspjehu u poticanju vala demokracije u 
južnoameričkim satelitima. U važnom stručnom osvrtu kojega je napisao 
vodeći stručnjak na tu temu, Thomas Carrothers, stvari su prikazane malo 
drugačijima i točnijima. Carrothers tvrdi da piše iz perspektive osobe koja je 
unutar budući da je za vrijeme Reaganove administracije služio State 
Departmentovom "programu unapređivanja demokracije". Vjeruje da su 
namjere Washingtona _ bile _ dobre, ali primjećuje da je Reaganova 


administracija u praksi tražila način na koji bi očuvala "osnovni poredak... vrlo 
nedemokratskih društava" i izbjegla "populistički temeljenu promjenu", te 
usvojila, isto kao i njegovi prethodnici, "prodemokratsku politiku kao sredstvo 
smanjivanja pritisaka za radikalnijom promjenom, ali je neizbježno tražila 
ograničene, top-down oblike demokratskih promjena koje nisu riskirale strku 
u tradicionalnim strukturama moći s kojima su SAD bile u savezu". Gotovo 
točno - najtočnije bi bilo reći "tradicionalne strukture moći s kojima su 
tradicionalne strukture moći unuta SAD-a dugo vremena već u savezu", ito je 
ispravno. Sam Carrothers je nezadovoljan s ishodom, ali "liberalnu kritiku" 
opisuje kao temeljno pogrešnu. Ta kritika ostavlja stare diskusije 
"neriješenima", kaže Carrothers, zbog "njihovih trajnih slabih točaka". Trajna 
slaba točka je ta što ona ne pruža alternativu politici jačanja tradicionalnih 
struktura moći, u ovome slučaju putem ubojitog terora koji je u '80-ima 
ostavio iza sebe nekoliko stotina tisuća mrtvih tijela i milijune izbjeglica, 
osakaćenih, djece bez roditelja u uništenim društvima. Ponovo, TINA - Nema 
Alternative. 


Ista dilema se javlja na drugome kraju, suprotnome kraju političkoga spektra, 
kod Carterovog glavnog stručnjaka za Južnu Ameriku, Roberta Pastora koji 
spada u golubove - progresivni i prihvatljivi spektar. U jednoj zanimljivoj knjizi 
objašnjava zašto je Carterova administracija morala podržavati ubojiti i 
korumpirani Sormozin režim skroz do gorkog kraja. Kada su se čak i 
tradicionalne strukture moći okrenule protiv diktatora, Amerika (Carterova 
administracija) je pokušavala održati nacionalnu vojsku koju je osnovala i 
obučavala i koja je onda napadala stanovništvo "brutalnošću koju narod inače 
čuva za neprijatelje", kako je on sročio. Sve se to desilo s dobrom namjerom i 
po TINA principu - nema alternative. Evo razloga: "Sjedinjene Države nisu 
htjele kontrolirati Nikaragvu ili neki drugi narod u regiji, ali isto tako nisu 
htjele da stvari izmaknu kontroli." Htjele su da se stanovnici Nikaragve 
ponašaju nezavisno, osim (njegov naglasak) "kada bi to loše utjecalo na 
Sormozine interese". Drugim riječima, imaju pravo izabrati svoj put, osim ako 
izaberu nešto što nama ne odgovara. U tom slučaju moramo jačati 
tradicionalne strukture moći - ako je potrebno i nasiljem. To je liberalna i 
progresivnija strana spektra. 


Ima glasova i izvan spektra, ne želim to zanijekati. Na primjer, tu je ideja da 
bi "ljudi trebali imati pravo sudjelovati u odlukama koje često bitno utječu na 
njihov život", nade im ne bi trebale biti "okrutno slomljene" u svjetskome 
poretku u kojemu je "politička i financijska moć koncentrirana", a financijska 
tržišta se "hirovito mijenjaju" uz pogubne posljedice za siromašne; "može se 
manipulirati izborima", a "negativni apekti koji utječu na druge smatraju se 
apsolutno nevažnima" od strane moćnika. To su citati radikalnog ekstremista 
u Vatikanu čija je novogodišnja poruka jedva spomenuta u nacionalnom tisku, 
i to je sigurno jedna alternativa koja nije na rasporedu. Zašto postoji 
sporazum o činjenici da južnoamerikancima, u biti cijelome svijetu, ne smije 
biti dopušteno da prakticiraju suverenitet, drugim riječima kontrolu nad 
svojim životima? To je globalna analogija strahu demokracije iznutra. 


Zapravo, pitanje se često puta postavilo na vrlo poučne načine, najviše u 
unutarnjim zapisima (slobodna zemlja - imamo obilnu zbirku tajnih 
dokumenata i vrlo su zanimljivi). Tema koja se provlači kroz te dokumente je 
zapanjujuće ilustrirana u jednome od najutjecajnijih slučajeva, hemisfernom 
sastanku koji su SAD sazvale u veljači 1945. kako bi nametnule Ekonomski 
sporazum za Amerike, jedan od kamena temeljaca za poslijeratni svijet, koji 
je još uvijek čvrsto na svome mjestu. Sporazum je zahtijevao kraj 
"ekonomskog nacionalizma (drugim riječima suvereniteta) u svim njegovim 
oblicima". Južnoamerikanci su morali zaobići "ekscesivni industrijski razvoj" 
koji bi se natjecao s interesima SAD-a, međutim mogu imati "komplementarni 
razvoj". Brazil može proizvoditi jeftini čelik koji američke tvrtke ne zanima. 
Najvažnije je bilo "Zaštititi naša bogatstva", čak i ako to zahtijeva "policijske 
države" kako je rekao George Kennan. 


Međutim Washington se suočio s problemom kada je pokušavao nametnuti taj 
sporazum. State Department je to ovako objasnio, potajno: južnoamerikanci 
krivo izabiru. Zahtijevali su "politiku kreiranu na način da rezultira većom 
distribucijom bogatstva te da podigne životni standard masa", i bili su 
"uvjereni da bi prvi uživaoci razvoja prirodnih bogatstva te zemlje trebali biti 
njeni stanovnici", a ne američki investitori. To je neprihvatljivo, i iz tog je 
razloga suverenitet nedopustiv. Mogu imati slobodu, ali slobodu za pravilan 
izbor. 


Ta poruka je redovito i prisilno ponavljana iz slučaja u slučaj pa sve do danas. 
Dat ću još par primjera. Gvatemala je imala kratki interludij demokracije. 
Završio je američkim vojnim udarom. Javnosti je to bilo prikazano kao obrana 
od Rusa. Pomalo egzotično, ali takva je bila priča. U unutrašnjosti je udarac 
bio drugačiji, a opasnost se shvaćala realnije. Evo kako se ona shvaćala: 


"Socijalni i ekonomski programi izabrane vlade su ispunili želje" radnika i 
seljaka, te su "inspirirali odanost i prilagodili se interesima većine politički 
svijesnih Gvatemalaca." Još gore, vlada Gvatemale je postala "sve veća 
prijetnja — stabilnosti Hondurasa_ i Salvadora. Njezina —(Gvatemalina) 
poljoprivredna reforma i moćno oružje propagande, njezin široki socijalni 
program pomoći radnicima i seljacima u pobjedonosnoj borbi protiv viših 
klasa i velikih stranih tvrtki jako privlači narode susjedne Srednje Amerike 
gdje slične stvari prevladavaju". 


Zato je vojno rješenje bilo neizbježno. Trajalo je četrdeset godina i za sobom 
je ostavilo jednaku kulturu terora kao i u Srednjoj Americi. 


Ista stvar se dogodila i na Kubi, još jedan slučaj koji je trenutno živ. Kada je 
SAD donio tajnu odluku o svrgavanju kubanske vlasti 1960-te, razmišljalo se 
na sličan način. Objasnio ga je povjesničar Arthur Schlesinger koji je 
predsjedniku Kennedyju sažeo studiju o misiji u Južnoj Americi u tajnom 
izvještaju. Po toj je misiji prijetnja Kube predstavljalo "širenje Castrove ideje o 
uzimanju stvari u svoje ruke". Ta bolest bi mogla zaraziti ostatak Južne 
Amerike, objasnio je Schlesinger, gdje "i siromašni i povlašteni", znači skoro 
svi, "inspirirani primjerom Kubanske revolucije sada zahtijevaju priliku za 


normalnim životom". Nešto se treba poduzeti, a možete pretpostaviti što je to 
bilo. Što je sa "sovjetskom vezom"? U izvještaju je ona bila spomenuta na 
ovaj način: "U međuvremenu, Sovjetski Savez lebdi, uspijeva dobiti velike 
zajmove za razvitak i predstavlja se kao model za postignuće modernizacije u 
jednoj jedinoj generaciji". Eto, to je ta prijetnja - prijetnja uzimanja života u 
svoje ruke, i ta prijetnja se mora uništiti terorizmom i ekonomskim gušenjem 
koje još uvijek traje. Sve to nema veze s hladnim ratom, kako je već i 
očigledno, čak i bez tajnih zapisa. Isti problemi su u posthladnoratnome 
razdoblju doveli do podcjenjivanja haićanskoga kratkog eksperimenta 
demokracije koji su izveli predsjednici Bush i Clinton, nastavljajući ranija 
postignuća. 


Jednaki se problemi kriju i iza tržišnih ugovora - NAFTA, na primjer. Za vrijeme 
usvajanja NAFTA-e, sjetit će te se, propaganda nam je poručivala da će to biti 
prekrasan dar radničkoj klasi u sve tri zemlje - Kanadi, SAD-u i Meksiku. Ta 
činjenica je ubrzo potiho odbačena. | ono što je cijelo vrijeme bilo očito, 
postalo je napokon i javno priznato. Cilj je bio "Zaključati Meksiko u reforme" 
'80-ih, reforme koje prilično smanjuju plaće i obogaćuju mali krug ljudi te 
strane investitore. Stvari u pozadini su bile objašnjene na Južnoameričkoj 
konferenciji o strateškom razvoju u Washingtonu, radionici iz 1990. godine. 
Konferencija je upozoravala da bi "otvaranje demokracije u Meksiku mogao 
biti test za poseban odnos tako što bi na vlast doveli vladu više 
zainteresiranu za izazivanje SAD-a na temelju ekonomskih i domoljubnih 
razloga". Primijetite da je to ista prijetnja kao i u 1945. pa nadalje, koja je 
prebrođena zaključavanjem Meksika u ugovorne obveze. Ali isti razlozi se 
kriju iza pola stoljeća mučenja i terora, ne samo u zapadnoj hemisferi. Oni su 
jednako tako i srž ugovora o pravima investitora koji se nameću putem 
posebnog oblika globalizacije kreiranog od strane državno-korporacijske 
moći. 

Vratimo se temi za koju sam vas zamolio da je stavite na stranu neko 
vrijeme. 


Polazište je sljedeće: osporavano pitanje slobode i prava, od sada 
suvereniteta kojeg je potrebno procijeniti. Da li su oni svojstveni osobama od 
krvi i mesa ili samo malome krugu bogatstva i privilegije? Ili se nalaze u 
apstraktnim konstrukcijama kao što su korporacije, kapital ili države? U 
prošlome je stoljeću ideja da takvi entiteti imaju posebna prava bila čvrsto 
zastupana. = Najpoznatiji primjeri su  boljševizam, fašizam, privatni 
korporatizam, koji je oblik privatizirane tiranije. Dva su se sustava raspala. 
Treći je živ i cvjeta pod sloganom TINA - Nema Alternative sve raširenijem 
sustavu < državno-korporativnog — merkantilizma — sakrivenom iza maski 
globalizacije i slobodnoga tržišta. 


Prije jednog stoljeća, tijekom ranih etapa korporacijske Amerike, diskusija o 
tim pitanjima je bila otvorena i iskrena. Tada su konzervativci zaprijetili 
proceduri, opisujući je kao "povratak feudalizmu" i "oblik komunizma", što 
nikako nije potpuno netočna usporedba. Iste intelektualne korijene nalazimo 
u neohegelovskim idejama o pravima organskih entiteta, i u uvjerenju da je 


potrebno imati centraliziranu administraciju kaotičnih sustava - kao što su 
tržišta, koja su bila potpuno izvan kontrole. Važno je zapamtiti da se u 
današnjoj tzv. "ekonomiji slobodnoga tržišta" veliki dio transakcija preko 
granice (trgovanje koje krivo nazivamo prometom), vjerojatno njih 70%, 
odvija, zapravo, unutar _ određenih institucija, unutar korporacija i 
korporativnih —_ udruživanja, ako uključimo — vanjske izvore. i druge 
administracijske alate. To je prilično odvojeno od ostalih radikalnih tržišnih 
iskrivljenosti. 


Konzervativna kritika - primijetite da koristim termin "konzervativan" u 
tradicionalnome smislu - takvi konzervativci jedva postoje danas - 
konzervativna kritika se citirala u liberalno-progresivnom krugu u ranim 
godinama dvadesetoga stoljeća, najviše od strane Johna Deweya, vodećega 
američkog socijalnog filozofa, čiji je rad bio usredotočen najviše na 
demokraciju. Smatrao je da demokratski oblici imaju malo stvarnosti kada 
"životom određene zemlje - proizvodnjom, trgovanjem, medijima - upravljaju 
privatne tiranije u sustavu" koje je on zvao "industrijski feudalizam" u kojemu 
su radnici podređeni kontroli upravitelja, a politika postaje "sjena velikih 
biznisa na društvu". Primijetite da je objašnjavao ideje koje su kovali radnici 
godinama ranije, a i ja sam ih spominjao. Isto se može reći za njegov poziv na 
eliminaciju, zamjenu industrijskog feudalizma samoupravljačkom 
industrijskom demokracijom. Zanimljivo, progresivni intelektualci koji su 
preferirali proces korporatizacije manje-više su se slagali s tim opisom. Tako 
je, na primjer, Woodrow Wilson napisao da su "većina ljudi sluge 
korporacijama", koje sada upravljaju "većim dijelom poslova u zemlji" u 
"dosta različitoj Americi od one stare... koja više nije poprište individualne 
poduzetnosti, individualne prilike i individualnog uspjeha", nego nove 
Amerike u kojoj "male grupe ljudi, koji upravljaju velikim korporacijama drže 
moć i kontrolu nad bogatstvom i poslovnim mogućnostima zemlje", postaju 
"protivnici same vlasti" uništavajući suverenitet naroda. 


Ovo je bilo napisano kao podrška procesu. Dewey je opisao proces kao možda 
nesretan, ali prijeko potreban, slažući se s poslovnim svijetom, osobito nakon 
što su destruktivni padovi na tržištu prijašnjih godina uvjerili poslovni svijet i 
progresivne intelektualce da se tržištima jednostavno mora upravljati i da se 
financijske transakcije moraju regulirati. Slična pitanja, ona najsličnija su i 
danas prisutna na međunarodnoj pozornici, tiču se reforme financijske 
arhitekture i sličnih stvari. Stoljeće ranije, korporacije su dobile prava ljudi 
putem radikalnoga sudbenog aktivizma i ekstremnim kršenjem klasičnih 
liberalnih principa. Korporacije su također bile oslobođene od ranijih obveza 
da se drže aktivnosti za koje su povlaštene. Nadalje, u važnome potezu, 
sudovi su preusmjerili moć prema gore, od dioničara u trgovačkom društvu 
do središnjeg _ menadžmenta koji je bio identificiran s besmrtnom 
korporacijskom osobom. Oni koji su upoznati s poviješću komunizma, 
prepoznat će sličnost s procesom koji se dešavao u to vrijeme, a predvidjeli 
su ga lijevi kritičari, lijevi marksisti i anarhistički kritičari boljševizma, ljudi 
poput Rose Luxembourg, koji su upozoravali da će centralizirana ideologija 


preusmjeriti moć s radnika na partiju, središnji odbor te do najvećeg vođe, što 
se ubrzo i dogodilo nakon pobjede državne moći 1917., koja je odjednom 
uništila svaki ostatak socijalističkih principa i formi. Propagandisti s obje 
strane preferiraju drugačiju priču zbog interesa koji će služiti njima samim, ali 
mislim da je ova priča točna. 


Zadnjih su godina korporacijama dodijeljena prava koja premašuju prava 
ljudi. Po pravilima WTO-a, korporacije mogu zahtijevati pravo "nacionalnog 
tretmana". To znači da General Motors, ako djeluje u Meksiku, može zatražiti 
da se prema njima postupa kao prema meksičkoj tvrtki. To je pravo jedino 
besmrtnih osoba, a ne ljudi od krvi i mesa. Meksikanac ne može doći u New 
York, tražiti nacionalni tretman i dobro proći, ali korporacije mogu. 


Ostala pravila zahtijevaju da investitori, iznajmljivači i teoretičari moraju 
prevladavati nad pravima ljudi od krvi i mesa općenito, na taj način oni 
oslabljuju narodni suverenitet i demokratska prava. Siguran sam da znate da 
korporacije mogu tužiti suverene države, a takvi zanimljivi slučajevi i postoje. 
Na primjer, prije par godina Gvatemala je pokušavala smanjiti smrtnost 
novorođenčadi regulirajući prodaju potrepština (proizvoda multinacionalnih 
korporacija) za novorođenčad. Mjere koje je zahtijevala Gvatemala bile su u 
skladu s uputstvima Svjetske zdravstvene organizacije i s međunarodnim 
zakonom, ali je tvrtka Gerber zahtijevala eksproprijaciju, što je uz prijetnju 
tužbom WTO-a bilo dovoljno da se Gvatemala povuče plašeći se osvetljivih 
američkih sankcija. 


Prvu takvu tužbu po pravilima WTO-a su podignule Venecuela i Brazil protiv 
SAD-a. Venecuela i Brazil su tvrdili da po EPA pravilima o petroleju SAD krši 
njihova prava i prava izvoznika petroleja. Taj put se Washington povukao jer 
se isto tako bojao sankcija, ali ja sam skeptičan prema takvoj interpretaciji. 
Sumnjam da se SAD boji sankcija Venecuele i Brazila. Više je za povjerovati 
da Clintonova administracija nije imala privlačan razlog za čuvanjem okoliša i 
zaštitom zdravlja. 


Ta pitanja se sada očituju na dramatičan i sramotan način. Deseci milijuna 
ljudi diljem svijeta umire od izlječivih bolesti zbog zaštitničkog elementa koji 
piše u pravilima WTO-a, a dozvoljava privatnim megakorporacijama pravo na 
monopolističko određivanje cijena. Tako na primjer Tajland i Južna Afrika, koje 
imaju farmaceutske tvrtke, mogu proizvesti lijek koji može spasiti život za 
malu cijenu, ali se boje to izvesti zbog trgovinskih sankcija koje bi uslijedile. U 
bit, u 1998. SAD su čak prijetile i Svjetskoj zdravstvenoj organizaciji 
prestankom financiranja ako bi Svjetska zdravstvena organizacija samo 
nadgledala efekte trgovačkih uvjeta na zdravstvo. To su stvarne prijetnje. 
Pričam o današnjici. 

Sve to su "trgovačka prava". Nemaju veze s trgovinom. Imaju veze s 
prakticiranjem monopolističkog određivanja cijena, podržanim zaštitničkim 
faktorima koji su uvedeni u takozvane sporazume o slobodnoj trgovini. Faktori 
su dizajnirani tako da osiguraju korporacijska prava. Osim toga, naravno, 
reduciraju rast i inovaciju. A samo su dijelić cijeloga spektra pravila uvedenih 


u te sporazume. Radi se zapravo o pravima investitora, a ne o trgovini. 
Trgovina kao takva nema nikakvu vrijednost. Vrijedna je jedino ako poveća 
ljudsku dobrobit. 


Općenito, glavni princip WTO-a i sličnih institucija je da suverenitet i 
demokratska prava budu podređena pravima investitora. U praksi su to prava 
velikih besmrtnih osoba, privatnih tiranija kojima ljudi moraju biti podređeni. 
Ovo su samo neke stvari koje su dovele do znamenitih događaja u Seattleu. 
No na neki način konflikt između narodnog suvereniteta i privatne moći je 
više došao do izražaja par mjeseci nakon Seattlea u Montrealu gdje je 
sklopljena dvosmislena nagodba o takozvanom "protokolu životne sigurnosti". 
Tamo je sve izašlo na površinu. Citiram NY Times: "Sklopljen je dogovor nakon 
teških pregovora koji su često suprostavljali SAD svima drugima." Sto je to? 
Glavni pregovarač za Europsku Uniju opisao je to ovako: "Zemlje moraju imati 
slobodu, suvereno pravo za poduzimanjem zaštitnih mjera s obzirom na 
genetski modificirane sjemenke, mikrobe, životinje, usjeve koji bi mogli biti 
štetni." Amerika je međutim inzistirala na pravilima WTO-a. Po njima, uvoz 
može biti zabranjen samo na temelju znanstvenih dokaza. 


Da li shvaćate o čemu se ovdje radi? Da li ljudi imaju pravo odbiti da budu 
predmeti eksperimenta. Malo ću to približiti; recimo da vam dođu studenti i 
profesori biologije i kažu: "Ljudi, bit će te nam predmeti eksperimenta kojeg 
provodimo, stavit ćemo vam elektrode na mozak i promatrati što će se 
dogoditi. Možete odbiti, ali samo ako pribavite znanstveni dokaz da će vam to 
škoditi." Najčešće ne možete pribaviti znanstvene dokaze. Postavlja se pitanje 
da li imate pravo odbiti? Po pravilima WTO-a ne možete. Morate biti predmeti 
eksperimenta. To je oblik "suvereniteta proizvođača", kako to zove moj 
suradnik Edward Herman, inače ekonomist. Proizvođač vlada; potrošači se 
moraju nekako zaštititi. Recimo, kemijska i industrija pesticida nisu obvezne 
demonstrirati, dokazati da su njihovi proizvodi sigurni i neškodljivi. Javnost je 
obvezna to znanstveno dokazati i to putem premalo plaćenih javnih agencija 
koje su lobiranjem i drugim pritiscima pod utjecajem industrije. To je bila 
glavna tema u Montrealu i dogovorilo se oko nekakve dvosmislene nagodbe. 
Da pojasnim, pitanje principa se nije postavljalo. To je očito čak i ako samo 
pogledamo sudionike pregovora. Na jednoj strani Amerika, pridružile su joj se 
zemlje s udjelom u biotehnološkom i visoko-tehnološkom poljoprivrednom 
izvozu, dok su na suprotnoj strani svi ostali - znači oni koji nisu očekivali profit 
od toga. Na temelju sudionika možete zaključiti da se nije radilo o principu. Iz 
istih razloga Europska Unija preferira visoke carine na poljoprivredne 
proizvode, ali više nije tako i to ne zato što su se principi promijenili, već zato 
što se vlast promijenila. 


Spomenimo i tlačiteljski princip po kojemu moćni i povlašteni moraju imati 
mogućnost da rade što žele (naravno, zauzimajući se za visoke motive). 
Prirodna posljedica je ta da suverenitet i demokratska prava ljudi moraju 
nestati, u ovom slučaju - i to ga čini dramatičnim - njihovo odupiranje da 
budu predmeti eksperimenta putem kojeg korporacije mogu profitirati. Zalba 
SAD-a na pravila WTO-a je savim normalna pošto su oni ozakonili taj princip. 


Ove stvari, iako stvarne i utjecajne na ogroman broj ljudi širom svijeta, 
zapravo su sporedne u usporedbi s ostalim uvjetima koji reduciraju 
suverenitet u korist privatne moći. Najvažnije je bilo, barem ja tako mislim, 
razaranje Bretton Woodsovog sustava u ranim '70-ima od strane SAD-a, 
Velike Britanije i drugih. Sustav su kreirale SAD i Velika Britanija u '40-ima. To 
je bilo doba velike podrške naroda programima društvene dobrobiti i 
radikalnim demokratskim mjerama. Bretton Woodsov sustav je u srednjim 
'40-ima regulirao tečajeve i dozvoljavao kontrolu protoka novca. Ideja je bila 
smanjiti rastrošno i štetno teoretiziranje te ograničiti odljev kapitala. Razlozi 
su bili dobro shvaćeni i artikulirani - slobodni protok novca stvara "virtualni 
parlament svjetskog kapitala koji može staviti veto na vladinu politiku ako je 
smatra nerazumnomr". Vladina politka koja se smatra nerazumnom doticala bi 
se radničkih prava, obrazovnih programa, zdravstva, pokušaja stimuliranja 
ekonomije, zapravo bilo što što bi pomoglo ljudima, a ne profitu (i zato je ona 
nerazumna u tehničkom smislu). Bretton Woodsov sustav je manje-više 
funkcionirao dvadeset godina. Mnogi ekonomisti ga smatraju "zlatnim dobom 
modernog kapitalizma" (modernog državnog kapitalizma, zapravo). Period je 
trajao jedva do 1970. i bio je doba povijesno nečuveno brzog ekonomskog i 
trgovinskog rasta, proizvodnje, ulaganja novca, proširenja dobrobiti, 
jednostavno zlatno doba. U ranim '70-ima stvari su se promijenile. Bretton 
Woodsov sustav je uništen i došlo je do liberalizacije financijskog tržišta i 
fluktuirajućih tečajeva. 


Taj period se često opisuje kao "olovno doba". U njemu je došlo do eksplozije 
kratkoročnoga sumnjivog kapitala koji je u potpunosti zasuo produktivnu 
ekonomiju. Došlo je do pogoršanja u svakome aspektu - primjetno slabiji 
ekonomski rast, slabiji rast produktivnosti, ulaganja novca, puno veće 
kamatne stope (koje usporavaju rast), veće tržišne nestabilnosti i financijskih 
kriza. Sve je to jako utjecalo na ljude, čak i u bogatim zemljama: opadanje 
plaća, dulje radno vrijeme, posebno zapanjujuće u SAD-u, smanjenje usluga. 
Dat ću vam jedan primjer iz današnje ekonomije o kojoj svi pričaju - srednji 
prihod se vratio na onaj iz 1989., što je dosta ispod onog iz sedamdesetih. 
Osim toga, to je bio period uništavanja društvenih demokratskih faktora koji 
su znatno poboljšali ljudsko dobro. Općenito govoreći, novonametnuti svjetski 
poredak dozvoljavao je veću moć veta "virtualnom parlamentu" privatnog 
kapitala investitora što je dovelo do primjetnijeg nestajanja demokracije i 
suverenih prava (kako je bilo i smjerano) te primjetnijeg pogoršanja u 
zdravstvu. 


Dok se te posljedice osjećaju u bogatim društvima, one su prave katastrofe u 
siromašnima. Taj problem ne radi razliku među društvima i zato je nevažno da 
li je samo društvo bogatije ili siromašnije. Važniji su cijeli dijelovi svjetske 
populacije. Na primjeru nedavnih analiza Svjetske banke, uzmemo li 5% 
svjetskoga stanovništva pri vrhu i usporedimo njihove prihode i bogatstvo s 
5% onih na dnu, omjer bi bio 78:1 u 1988., i 114:1 u 1993. (to je zadnji 
vremenski period za koji postoje brojke), te je danas nedvojbeno omjer još 


veći. Iste brojke pokazuju da 1% svjetskog stanovništva pri vrhu ima isti 
prihod kao i 57% stanovništva na dnu, što bi značilo oko dvije milijarde ljudi. 


Za bogate zemlje sve je jasno rečeno, da citiram poznatog ekonomista Barrya 
Eichengreena iz njegove visoko cijenjene povijesti o međunarodnom sustavu. 
Kao i mnogi drugi, on je naglasio da je trenutna faza globalizacije vrlo slična 
periodu prije Prvoga svjetskog rata. Međutim, razlike postoje, na primjer u to 
vrijeme Eichengreen objašnjava da politika vlade još uvijek nije bila 
"izpolitizirana općom muškom patnjom i napredovanjem trgovačkih sindikata 
i parlamentarnih radničkih stranaka". Zato se velike ljudske cijene 
financijskog poštenja nametnute od strane virtualnog parlamenta mogu 
primijeniti na cijelo stanovništvo. Taj luksuz nije više bio dostupan u 
demokratičnijoj eri Bretton Woodsovog sustava u 1945., i zato su "granice 
kretanja kapitala zamijenjene granicama demokracije kao izvorom odvajanja 
od tržišnih pritisaka". 

To ima svojih posljedica. Posve je prirodno da bi se uništavanje poslijeratnoga 
ekonomskog poretka trebalo udružiti sa značajnim napadom na postojeću 
demokraciju - slobodu, suverenitet i ljudska prava - pod sloganom TINA 
(There Is No Alternative). Na neki način to je apsurdno oponašanje vulgarnog 
marksizma. Nije potrebno napominjati da je slogan podvala koja služi 
privatnim interesima. Socio-ekonomski poredak koji se nameće je rezultat 
ljudskih odluka i ljudskih institucija. Odluke mogu biti izmijenjene, institucije 
mogu biti promijenjene. Ako je potrebno, mogu biti uništene i zamijenjene, 
baš kao što su radili iskreni i hrabri ljudi tijekom cijele povijesti. 


David Barsamian i Noam Chomsky 
MEDIJI, ZNANJE I OBJEKTIVNOST 


Izvadak (od 147. do 175. strane) iz "Keeping the rabble in line", AK 
press, 1994., Edinburgh 


P: Ovdje u Bouilderu je oko 7.00, kod vas u Lexingtonu je 9.00. Kako 
izgleda vaše jutro? Počinjete li s čitanjem Boston Globea i New York 
Timesa? 


O: Da, i s Wall Street Journalom. Financial Timesom. Bilo čime. 


P: Da li vam je jutro pogodno za rad ili ste ometani masom 
telefonskih poziva poput ovoga? 


O: Većinom imam mnogo poziva. 


P: Boston Globe, vaše dnevne novine, je upravo preuzeo New York 
Times. Globe su jedne od zadnjih velikih novina u zemlji koje ne 
pripadaju lancu. Što mislite o tome? 


O: To je prirodni nastavak tendencije koja se odvija već dugo vremena. Ben 
Bagdikian je dokumentira godinama. To je prirodni fenomen. Kapital tenderira 
koncentriranju. Iskreno sumnjam da će biti velike razlike kad je riječ o 
novinama, barem ne uskoro. Svejedno, s vremenom će vjerojatno biti. 


P: Vrlo je dobro dokumentiran trend koncentriranja vlasništva nad 
medijima. Vidite li neke kontra-trendove? 


O: Ovo što trenutno vi radite jest kontra-trend. Isto je i sa svime ostalim što 
se odvija u svijetu. Postoji trend prema centralizaciji moći na sve višim i višim 
razinama, ali isto tako postoje i kontra-trendovi okrenuti regionalizaciji, 
uključujući i ono što se u Europi naziva "Europa regija", stvaranje grassroots 
pokreta, konstruiranje alternativa. Kabelska televizija, recimo, nudi 
alternative. Dakle, stvari se odvijaju u oba smjera. Institucionalno, glavna 
tendecija je centralizacija. Druga tendencija koja se odvija u suprotnome 
smjeru, i koja jedina, po meni, pruža nadu, je mnogo raspršenija, difuznija i 
nema mnogo toga zajedničkog s organiziranim insitucionalnim formama. No, 
sigurno je da se odvija na svim nivoima. 


P: Postoje također i kompjutorske mreže. 


O: One nude mnoštvo mogućnosti. Postoje desetine tisuća priključenih, 
možda i stotine tisuća priključenih na razne mreže, i mnoge se diskusije 
odvijaju te pristiže masa informacija. Razne su kvalitete, no mnoge 
predstavljaju alternativu mainstreamu. Trenutno je to još uvijek elitna 
privilegija. 

P: Nedavno sam dobio pismo od jednog slušatelja iz Lafayette, 
država Colorado. On je čuo vaš govor "Proizvodnja pristanka" koji ste 
održali prilikom Harvardovog Trade Union programa u siječnju. 
Nakon slušanja programa, slušatelj se osjećao "politički izoliranim, 
na isti onaj način na koji nam to čini industrija za odnose s 
javnošću". Njegovo je pitanje: " Kako da se organiziramo? Nismo li 
previše privezani mjesečnim računima koje treba plaćati?". Dakle, 
prisutno su višestruko pitanje i zabrinutost. 


O: Kako se organizirati? Odgovor je jednostavan: jednostavno to učinite. Ljudi 
su se organizirali i pod puno gorim uvjetima od ovih. Pretpostavimo da ste 
zemljoradnik u EI Salvadoru u kršćanskoj zajednici koja pokušava postati 
seljačkom zadrugom. Uvjeti tamo prisutni su daleko od bilo čega što mi 
možemo zamisliti. Naravno, problemi postoje, ljudi su privezani računima, 


imaju osobne probleme... No većina nas živi pod jako privilegiranim uvjetima 
po komparativnim standardima. Problem organiziranja je problem volje. 


P: Nije li jedna od funkcija medija da marginaližzira ljude, poput ovog 
slušatelja, te da ih uvjeri da stvari moraju biti prepuštene 
stručnjacima? 


O: Naravno. Ali primijetite da se u El Salvadoru to drugačije radi. Tamo šalju 
odrede smrti. Ovdje te pokušavaju navući na komedije. Istina je da su i jedno 
i drugo tehnike kontrole, no ipak su to prilično različite tehnike. 


P: Vi ste znanstvenik, što mislite o ideji objektivnosti i ravnoteže u 
medijima i obrazovanju? Tko određuje takve stvari? 


O: Postoji velika razlika između znanosti, isto tako i između humanističkih ili 
društvenih znanosti i medija. U prirodnim znanostima ste suočeni s prirodnim 
činjenicama kao vrlo tvrdim nadzornikom. Ne možete doći daleko s 
besmislicama. U razvijenim znanostima pogreške ne mogu trajati. Teorijska 
greška može trajati jer ju je teško otkriti. Napravi li netko eksperiment i krivo 
navede rezultate, to će se vrlo brzo otkriti kod ponavljanja eksperimenta. 
Postoji kruta internacionalna disciplina koja nipošto ne garantira da ćete 
pronaći istinu, ali naglašava standarde koje je jako teško izbjeći. Prisutni su i 
vanjski uvjeti koji određuju kako znanost funkcionira: fondacije i sl. 
Kvalitativno se oni razlikuju od ostalih područja, kod kojih vanjske prisile i 
ograničenja nisu toliko snažne. Mnogo je manje shvaćenog, empirijska 
opovrgnuća puno teže prolaze. Mnogo je jednostavnije ignorirati ono što ne 
želimo čuti. 

No, vratimo se početnome komentaru o preuzimanju Globea od strane 
Timesa. Tisak na istočnoj obali to slavi jer smatra da se zbog visokih 
novinarskih standarda Timesa ništa loše neće dogoditi Globeu. Postoje tisuće 
dokumentiranih strana koje pokazuju da su standardi Timesa sve samo ne 
visoki. Točnije, groteskni su. No, to nije važno budući da se kritička analiza 
može jednostavno ignorirati. Poruka joj je kriva i Zato je ignorirate. Ovakve su 
stvari vrlo jednostavne u novinarstvu i ostalim ideološkim disciplinama. 
Ignorirate ono što vam se ne sviđa, a ako ste na strani moćnih onda se toga 
lako i riješite. 

Neki sam dan čitao sažetak članka u Washington Postu kojeg je napisao 
dobar reporter koji zna mnogo o Centralnoj Americi. Clanak je o izgubljenom 
desetljeću u Centralnoj Americi. Tekst tog reportera je prepun zabuna o tome 
zašto je Centralna Amerika u puno goremu stanju danas nego 1980., unatoč 
ogromnoj količini američke pomoći toj regiji. Reporter se pita da li je ta 
američka pomoć bila dobro potrošena, kome je bila upućena, da li je dospjela 
u pravo područje. Također se postavlja pitanje što je otišlo krivo u našem 
velikom trudu da Centralnoj Americi omogućimo demokraciju i socijalni 
razvoj. Autor članka (Douglas Farah), kada ne piše za Post, zna odgovor jako 
dobro. SAD su vodile devastirajući teroristički rat u toj regiji s ciljem da 


spriječe demokraciju i socijalni razvoj. Bilijuni dolara pomoći o kojima reporter 
govori su bilijuni dolara potrošenih na uništavanje tih zemalja. To je razlog 
zašto su one u puno gorem stanju danas nego 1980. No, Post to ne smije reći. 
Bez obzira na to koliko su dokazi moćni, apsolutno ih je moguće odbaciti i 
pričati fantazije koje puno više odgovaraju interesima moći i nama samima. U 
novinarstvu i u većini onog što nazivamo "meko školstvo", dakle ono što ne 
spada u tvrde znanosti (prirodne znanosti), takve je stvari lako učiniti. 
Kontrole su vrlo slabe i jako je jednostavno ignorirati ili odbaciti kritičku 
analizu. U tvrdim Znanostima to ne prolazi. Učinite to i bit ćete izbačeni. 
Netko će drugi otkriti stvari i letite iz igre. Prije nekoliko godina je C. P. Snow 
govorio o nečemu što on naziva dvjema kulturama humanističkih i tvrdih 
znanosti. Zbog toga je bio jako kritiziran, no ima nešto u tome. One su prije 
različite u osobinama. Postoji još stvari koje je ovdje potrebno razjasniti, no 
grubo govoreći razlika je realna. 


Dakle da odgovorim na pitanje. Unutar razvijenih prirodnih znanosti, iako 
nitko nema nikakvih iluzija o objektivnosti, prisutna je neka vrsta stalnoga 
pritiska, kontrole koja reflektira ograničenja nametnuta od prirode. Unutar 
drugih područja, ono što odražava interese moćnih se jednostavno smatra 
objektivnim. 


P: Koncept objektivnosti u novinarstvu izgleda poput nečega što je 
nestalno i određeno okolnostima. 


O: Pogledate li ozbiljan monografski rad kroz diplomatsku povijest, vidjet ćete 
da je situacija nešto drugačija. Međutim, i tamo su također odabir, fokus, 
koncentracija i oblikovanje često ideološki određeni. Iskreniji ljudi će to 
prepoznati i naznačiti jasnim. Oni manje iskreniji će tvrditi da je riječ o 
objektivnosti. 


P: Da, ali jedan od glavnih mitova medija je da su mediji objektivni i 
uravnoteženi. 


O: Naravno. To je jedna od funkcija propagande. Očito je da te riječi ne znače 
apsolutno ništa. Što mislite pod uravnoteženost? Što je odgovarajuća mjera 
ravnoteže? Ne postoji odgovor na to pitanje. Ako su mediji iskreni, oni će reći: 
Gledajte, ovo su interesi koje mi predstavljamo i to je okvir unutar kojeg mi 
gledamo na stvari. Ovo je ono u što mi vjerujemo i čemu smo predani. To što 
bi rekli je tada slično onome što govore njihovi kritičari. Na primjer, ja ne 
skrivam svoje stajalište pa tako ni Washington Post ni New York Times ne bi 
trebali. No oni to moraju raditi jer su maske objektivnosti i ravnoteže 
presudne kod funkcioniranja propagande. 


U biti, oni idu i iznad toga. Pokušavaju sebe predstaviti kao protivnike moći, 
kao nekoga tko potkopava moćne institucije. Akademska profesija igra istu 
igru. Pogledajte akademske konferencije o medijima. Jedna kojoj sam ja u 
potpunosti prisustvovao se održala na Georgetown sveučilištu, a vodio ju je 
liberalni kveker. Tema konferencije je bilo medijsko izvještavanje o Centralnoj 


Americi i Srednjem Istoku. Prvo je išla serija iskaza koja je otvorila diskusiju 
od strane ljudi koji su naveli da su mediji i novinari uvelike okrenuti protiv 
vlade, da lažu, da pokušavaju potkopati američku vladu, da su praktički 
komunistički agenti. Nakon ovih oštrih napada na medije uslijedio je drugi niz 
radova koji je govorio: Gledajte, činjenica jest da je loše, slažemo se, ali ipak 
nije tako loše kako vi kažete. Naš je posao da budemo subverzivni. S time se 
trebate suočiti u demokratskome društvu. Tada se raspravljalo s tih dviju 
pozicija. 

Postoji i treća pozicija: mediji podržavaju interese moći. Da bi održali te 
interese, mediji lažu i izokreću stvari. No, to se ne smije izjaviti. Ipak, 
cjelokupno izvještavanje o Centralnoj Americi koje je održano na toj 
konferenciji bilo je unutar granica koje sam opisao. Kada je riječ o Srednjemu 
Istoku, gdje su mediji groteskni, samo je 96% izvještaja bilo unutar tih 
apsurdnih granica. Razlog tome je to što je bilo dopušteno izlaganje Erica 
Hoaglanda, poznavaoca Srednjeg Istoka, koji je dao točne navode, i to je 4% 
na koje nitko kasnije nije referirao. Na taj način mediji prezentiraju sami sebe 
i zbog toga akademska profesija želi to vidjeti. Predstavljate li medije kao 
kritičke, kao protivnike moći, pa čak i kao subverzivne, tada radite veliku 
uslugu propagandi. Nakon toga će oni reći: Pogledajte koliko smo kritički 
okrenuti prema moći. Može li netko više od toga? 


P: U članku o Timesovom preuzimanju Globea spominje se da su 
Globe prve novine u zemlji koje su povele križarski rat protiv 
američke intervencije u Vijetnamu. Čitali ste Globe u to vrijeme, da li 
je to točno? 


O: Da, to je točno. Oni su prvi objavili uvodni članak u kome se traži 
povlačenje iz Vijetnama. Urednik je u to vrijeme bio moj osobni prijatelj tako 
da sam prilično upoznat s time. Oni su prije objavljivanja članka napravili 
veliku studiju da vide mogu li članak objaviti i nastaviti s time. Sjećam se da 
je to bilo kasne 1969., otprilike godinu i pol nakon što se Wall Street okrenuo 
protiv rata. Mislim da je to bio vjerojatno prvi mainstream zahtjev za 
povlačenjem američkih postrojbi. Naravno, nije se tražilo povlačenje 
američkih postrojbi koje su napale Vijetnam, već se tražilo povlačenje jer to 
više nema smisla, nešto kao moramo otići, nema smisla... To također govori 
ponešto o američkim medijima. Govori vam da je riječ o godinu i pol nakon 
što je poslovna zajednica odredila da bi vlada trebala prestati sa svojim 
naporima jer štete američkim ekonomskim interesima. U to je vrijeme već i 
ohrabren tisak počeo povremeno isticati da bi možda bilo vrijeme da se učini 
ono što je poslovna zajednica odredila prije godinu i pol, ne uzimajući pritom 
u obzir jednostavnu istinu: da je riječ o američkoj agresiji, najprije na Južni 
Vijetnam, a kasnije i na cijelu Indokinu. Neke elementarne istine su 
presramotne da bi bile otisnute. 


P: Smatrate li znanje privilegijom? Da li je znanje nešto čime se 
trguje, nešto što se kupuje i prodaje? Očito je da se prodaje: netko 
prodaje samog sebe na tržnici. 


O: Bio bih malo oprezniji kad je riječ o znanju. Prodaje se ono što se izdaje 
pod znanje. Uzmimo Henryja Kissingera kao primjer. On je sigurno prodavao 
sam sebe na tržnici. No, tu trebamo biti skeptični da li je riječ o znanju ili ne, 
budući da je ono što se prodaje na tržnici većinom bezvrijedno. Riječ je o 
znanju ili razumijevanju prilagođenom i iskrivljenom da bi služilo interesima 
moći. Vratimo se tvrdim znanostima, njihovo znanje se definitivno prodaje. 
Pogledajte američku industriju visoke tehnologije, ili farmaceutsku industriju. 
Jedan od načina na koji javnost subvencionira korporacijski sektor je kroz 
sveučilišne laboratorije u kojima se odvijaju ozbiljna istraživanja. Dobrobit od 
toga, ako izađe što komercijalno isplativo, ide privatnim korporacijama. Ne 
znam za ni jedan sveučilišni odjel koji je ugovorom povezan s industrijom, no 
neke stvari nisu daleko od toga. 


P: Dali je informacija privilegija? 


O: Ljudi izjavljuju takve stvari, no ja sam pomalo sumnjičav prema takvim 
izjavama. Kada kažete da je informacija privilegija Znači da se može prodati 
na elementaran način, poput novina udruženih u Associated Press koje 
izbacuju članke ili kada odete u knjižaru i kupite knjigu. Ne vidim u tome ništa 
duboko, ne mislim da je informacija privilegija. 


P: Što je sa stjecanjem znanja van konvencionalnih struktura koledža 
i sveučilišta? 


O: Kao prvo, čak i unutar konvencionalnih struktura, koledža, sveučilišta, New 
York Timesa i sl., ako pažljivo čitate, možete naučiti puno. Sve te institucije 
posjeduju važnu unutarnju kontradikciju: s jedne strane, one ne bi preživjele 
da ne podržavaju temeljne interese bogatih i moćnih. Ne služite li tim 
interesima, nećete živjeti dugo. Zbog toga su prisutni iskrivljavanje i 
propaganda. S druge strane, te institucije imaju unutar sebe nešto što ih vodi 
potpunosti i iskrenosti te točnome prikazu svijeta. Djelomično to dolazi od 
ljudi unutar samih institucija, bez obzira da li su oni novinari ili povjesničari. 
Djelomično i stoga što ti ljudi ne bi radili svoj posao za moćne da nemaju 
mogućnost dati barem približno točnu sliku svijeta. Tako, na primjer, poslovni 
tisak daje prilično dobre i točne izvještaje, u većini slučajeve je slično i s 
ostatkom tiska. Razlog tome je što moćni ljudi moraju znati činjenice da bi 
mogli donositi odluke u svoju korist. Upletete li se među te dvije suprotne 
tendencije, imate mogućnost da mnogo naučite. 


Da se vratim pitanju: van tih institucija postoji puno stvari koje možete učiniti. 
Vratimo se članku u Washington Postu o Centralnoj Americi. Aktivisti ovdje u 
Boulderu koji se bave Centralnom Amerikom, kao i u mnogim drugim 
mjestima, umiru od smijeha kada vide taj članak. Oni znaju činjenice. Ta 


činjenice nisu spoznali čitajući Washington Post, pronašli su ih kroz druge 
izvore. Pokret solidarnosti Centralnoj Americi ima pristup ogromnim 
količinama informacija i još ih uvijek prikuplja kroz direktne kontakte, 
alternativne medije, preko ljudi koji putuju tamo, i sve to van mainstream 
medija. Na primjer, u članku se spominje da su SAD primorale marksističke 
sandiniste da održe prve slobodne izbore 1990. Svi u Pokretu solidarnosti 
Centralnoj Americi, kao i mnogi drugi, znaju da je to obična glupost te da su 
prvi slobodni izbori održani 1984., samo što su dali krive rezultate pa su ih 
SAD izbacile iz povijesti. Autor članka u Postu to zasigurno zna, samo što je 
za njega to reći u Washington Postu isto što i stajati nasred Vatikana i urlati 
da Isus Krist nije postojao. Unutar duboko totalitarne intelektualne kulture 
poput naše, neke se stvari ne smiju reći. Zato autor članka može reći to što je 
rekao, pa čak i to u što možda vjeruje, iako mi je to teško zamisliti. Ljudi u 
narodnim pokretima dobro znaju da to nije istina i znaju zašto nije istina, 
budući da su pronašli druge puteve razumijevanja svijeta. 


Ukoliko ste čuli tresak u pozadini, to je nekoliko mojih knjiga palo na pod, što 
se redovito događa. 


P: Mogu vas zamisliti okruženog gomilom papira i knjiga. 


O: Povremeno odluče da zakoni fizike neće izdržati i padnu na pod, što se sad 
dogodilo. 


P: Komentirali ste prijatelju kako je količina materijala koju ste 
izgubili ogromna, no čini mi se da je i količina koju ste zadržali 
također ogromna. 


O: Ne izgleda mi tako. Čini mi se da sam većinu izgubio. Mučno mi je kad 
vidim kako nestaje. Znam da će materijal o kojem ne pišem kroz par godina 
nestati, izgubit će se u ovim zbirkama, ispast će iz povijesti. Na primjer, izbori 
u Nikaragvi pripadaju povijesti zahvaljujući Edwardu Hermanu koji je napravio 
jako dobro istraživanje o toj temi. Washington Postu to nije bitno, za njih su ti 
izbori van povijesti jer su tako naredili oni koji sjede visoko. No, ljudi koji žele 
to znati mogu pogledati Hermanov rad. 


P: Nešto što godinama govorite mi se čini nekako kontradiktornim. 
Kada govorite o povezanosti američke pomoći s kršenjem ljudskih 
prava, govorite da je veza očita; u isto vrijeme govorite da nema 
načina da otkrijete te stvari osim ako niste fanatik, kao što ste sebe 
opisali. Ne ostavlja li to ljude zastrašenima i obeshrabljenima? 


O: Ako sam tako rekao onda sam vas pomalo odveo na krivi put. Kao 
pojedinac vi morate biti fanatik da biste otkrili te stvari. Ako ste dio nekog 
poluorganiziranog pokreta, poput Pokreta solidarnosti Centralnoj Americi, ne 
morate biti fanatik budući da imate pristup alternativnim izvorima 
informacija. 


Pogledajmo opet Edwarda Hermana, mog kolegu i prijatelja, koji je radio 
široka istraživanja o povezanosti američke pomoći i torture. Ustanovio je da 
su te stvari jako povezane. Te smo informacije objavili u našim zajedničkim 
knjigama i drugdje. Da bi to opisao u detalje, Herman je objavljivao i vlastite 
knjige. 

Vodeći latinsko-američki akademski stručnjak za ljudska prava, Lars Schoultz 
s North Caroline, objavio je 1980. članak o američkoj pomoći i kršenju ljudskih 
prava, i to posebno o torturi u Latinskoj Americi. Schoultz je otkrio upravo iste 
stvari kao i Herman. On u članku ističe da je pomoć dolazila do najistaknutijih 
kršitelja ljudskih prava u hemisferi, koji su redovito primali najviše pomoći. 
Schoultz je također pokazao da ta pomoć nema ništa s potrebama tamošnjih 
ljudi, da uključuje vojnu pomoć te da je dolazila za vrijeme Carterovog 
perioda. Za vrijeme Reagana je to još pojačano. Takve stvari se mogu pronaći. 
Ja sam ih objavio. Herman ih je objavio. 


Ukoliko izoliran pojedinac želi to otkriti, on mora biti neka vrsta fanatika. Da 
se uopće otkrije da je netko pisao o tome, bilo bi potrebno golemo 
istraživanje. To nećete pronaći u kazalu New York Timesa. Ono što ćete tamo 
pronaći su članak za člankom o našoj beskrajnoj predanosti ljudskim pravima. 
S druge strane, ako ste član nekog pokreta ne trebate biti nikakav fanatik 
budući da imate pristup materijalu. Samo morate držati oči otvorenima. 


P: Da li se u golemoj količini pošte koju primate osjećaju ta stajališta 
izoliranosti? Kakav je karakter pošte? 


O: Pretežno se osjeća. Mark Achbar i Peter Wintonick su napravili film 
"Proizvodnja pristanka" koji se prikazuje po cijelome svijetu, često na 
nacionalnim televizijama, i mislim da je malo preistaknut. Dobivam mnogo 
pošte, stotine pa i tisuće pisama, i često je ton kao u one osobe koju ste 
spomenuli. Isto se događa kada se pojavim na televiziji u SAD-u. Dobijem 
mnogo pisama u kojima me ljudi pitaju otkud mi te stvari i kako da se 
priključe mome pokretu. Ponekad se sledim kada to čujem. 


P: Uporno odbijate pogledati taj film. Zašto? 


O: Djelomično zbog toga što bez obzira koliko se autori trudili, postoji nešto 
inherentno u mediju koji personalizira te daje krivu i ridikuloznu impresiju koja 
dovodi do pitanja poput: "Kako se mogu priključiti tvome pokretu?" 


P: Znam da su ljudi apsolutno oduševljeni kada dobiju pismo od vas. 


O: Pisma su većinom jako ozbiljna i promišljena. Na jednu temu sam morao 
pisati samo formalno pismo u kojem je pisalo: "Oprosti, ali ne mogu 
odgovoriti." 


P: O čemu se radilo? 


O: Probajte pogoditi. 


P: J.F.K. 


O: Tako je. Pristizalo mi je toliko pisama da unutar dvadesetčetiri sata nisam 
jednostavno stigao odgovoriti na njih. Na moju žalost, morao sam pisati: 
"Oprosti, ali ne mogu odgovoriti." 

P: Nedavno sam se vratio iz Amsterdama gdje sam držao govore i 
radio neke interviewe. Vrlo pretenciozna pitanja su mi bila 
postavljana... 


O: Isto sam i ja doživio u Nizozemskoj. To su načini na koje se intelektualci 
mogu separirati od trenutnih borbi i još uvijek biti ljeviji od tebe. Za 
Nizozemce nitko nije dovoljno radikalan. Na taj način možete unaprijediti 
svoju karijeru, jednostavno se separirate od stvari koje se trenutno odvijaju. 
Nije potrebno da se uključite u javne aktivnosti, ne trebate učiti o svijetu, a 
kamoli da nešto radite u vezi njega. Pretjerujem, ne želim reći da je to 
apsolutna istina, no elementi toga su prisutni. Riječ je o drugačijim načinima 
reagiranja na činjenicu da je bavljenje svjetskim problemima teško i 
nezahvalno. Počnete li to raditi efektivno, imat ćete i osobnih gubitaka. 

P: To će također stvoriti veliku razliku između njih (intelektualaca) i 
"običnih ljudi". 


O: Sigurno da hoće. Nitko to ne može razumjeti, to straši ljude, posebno 
mlade ljude koji dođu na fakultet, vide takve stvari i kažu: "Moj Bože, da bih 
bio radikalan moram razumjeti svih tih deset jasno izgovorenih riječi. To je 
beznadno, bolje da radim nešto drugo." 


P: Da li vam ljeto, kada ste daleko od interviewa, telefonskih poziva i 
predavanja odgovara za rad? 


O: Kao što znate, telefon isključim. To je jedino vrijeme kada se mogu 
potruditi i napraviti nešto. 


P: Potkraj godine ćete navršiti šezdesetpetu. 


O: Ne vjerujete valjda toj propagandi? 
P: Da li razmišljate o usporavanju, o smanjenju planova? 


O: Mnogo je još stvari koje želim učiniti, a jednostavno ne stignem. Nemam 
toliko vremena. 


P: Znate li za anegdotu Mikea Alberta u Poljskoj? Tamo je sreo ljude 
koji su mislili da postoje dva Noama Chomska, jedan koji se bavi 
lingvističkim radom, a drugi političkim. 


O: Vjerojatno zato što njima to ime ne zvuči tako strano. 


P: Ozbiljna eksplozija reaktora se dogodila u centralnoj Rusiji u 
gradu Tomsku. Da li je ime grada povezano s Chomsky? 


O: Moguće da jest. Nitko ne zna etimologiju. Veliki slavenski lingvist Roman 
Jakobson mi je uvijek govorio da je uvjeren kako je Thomas izopačeni Tomsk, 
da je Tomsk originalno. 


P: Da li je Avram vaše stvarno ime? 


O: Avram jest moje ime, no moji ga roditelji nikada ne koriste pa ja koristim 
svoje srednje ime. Ono je praktički postalo moje legalno prvo ime. Da vas 
podsjetim na dobre stare dane pravog seksizma, kada sam jednom dizao 
kopiju svoga rodnog lista otkrio sam da je svećenik prekrižio moje ime i iznad 
njega kemijskom olovkom napisao "Avrame Naomi". Hm, zašto Avrame? Pa 
zato što djevojke mogu imati luda imena, ali dečki ne. 


16. lipanj 1993. 
MEDIJSKA KONTROLA 


Započet ću suprostavljanjem dviju različitih koncepcija demokracije. Jedna bi 
bila ta u kojoj demokratsko društvo posjeduje sredstva pomoću kojih bi moglo 
sudjelovati na neki razuman način u upravljanju svojim poslovima, a 
informacije bi bile svima dostupne i besplatne. Druga koncepcija je ta u kojoj 
je javnost spriječena u upravljanju svojim poslovima, a informacije su strogo 
kontrolirane. Možda zvuči čudno, ali važno je znati da je druga koncepcija 
demokracije ona koja prevladava. 


RANA POVIJEST PROPAGANDE 


Wilsonova administracija je utemeljila vladin odbor za propagandu, Creel 
Odbor, koji je u razmaku od šest mjeseci uspio pretvoriti miroljubivi narod u 
histeričnu populaciju koja je opsjednuta ratom i koja želi uništiti sve 
njemačko, ubiti sve Nijemce, otići u rat i spasiti svijet. Ovo najvažnije 
dostignuće vodilo je daljnjim dostignućima. U isto vrijeme, i točno nakon rata, 
iste su se metode primjenjivale kako bi ulile histerični strah od komunizma, 
Crveni Strah kako su ga zvali, što je uspjelo uništiti sindikate i eliminirati 
opasne probleme kao što su sloboda tiska i političke misli. Mediji i 
korporacijske vlasti su pružali veliku potporu, promovirali i organizirali veliki 
dio rada, sve u svemu bio je to veliki uspjeh. 


Među onima koji su aktivno i puni entuzijazma sudjelovali bili su i progresivni 
intelektualci, ljudi iz kruga Johna Deweya koji su bili iznimno ponosni na svoje 
tekstove o "inteligentnijim članovima zajednice", znači o njima samima, koji 
su mogli natjerati nesklon narod na rat, ulijevajući im strah u kosti i 
izmamljujući borbeno domoljubni fanatizam. Sredstva upotrebljena u tom 
pothvatu bila su raznolika. Na primjer, veliki broj izmišljotina o njemačkim 
zločinima, belgijske bebe otrgnutih ruku, svakojake strahote koje se još uvijek 
mogu pročitati u povijesnim knjigama. Sve _ ih je izmislilo britansko 
ministarstvo propagande čija je zadaća u to vrijeme bila, kako su oni rekli u 


svojim tajnim vijećanjima, kontroliranje misli čitavoga svijeta. Ono što je 
važnije, oni su htjeli kontrolirati misli inteligentnijih članova američke 
zajednice, koji bi onda širili pripremljenu propagandu i tako preobratili 
miroljubivu zemlju u ratnu histeriju. Uspjelo je. Itekako je uspjelo. A to nas je 
naučilo lekciju: državna propaganda može imati iznimno jak učinak kada je 
podupiru obrazovani slojevi i kada odstupanje od nje nije dozvoljeno. To su 
naučili i Hitler i mnogi drugi, a prakticira se i dan danas. 


PROMATRAČKA DEMOKRACIJA 


Walter _Lippman, starješina američkoga novinarstva, najvažniji kritičar 
unutarnje i vanjske politike i najvažniji teoretičar liberalne demokracije, 
smatrao je da "revolucija u umjetnosti demokracije" može poslužiti za 
"proizvodnju pristanka", drugim riječima, donošenje suglasnosti putem novih 
tehnika propagande kod dijela javnosti koji se nije slagao s određenim 
idejama. Smatrao je da u demokraciji koja ispravno funkcionira postoje slojevi 
građana. Prvi sloj je onaj koji ima aktivnu ulogu u vođenju općih poslova. To je 
poseban sloj. Ljudi koji analiziraju, izvršavaju, donose odluke i upravljaju svim 
političkim, ekonomskim i ideološkim sustavima. To je mali postotak 
populacije... Ostali koji se nalaze izvan te grupe su "zbunjeno stado", kako ih 
je Lippman zvao. Moramo se zaštiti od bijesa i gaženja zbunjenog stada... 


Zato nam treba nešto što bi ukrotilo zbunjeno stado, a to je nova revolucija u 
umjetnosti demokracije: proizvodnja pristanka. Mediji, škole i popularna 
kultura moraju biti podjeljeni; jer im politički sloj i oni koji odlučuju moraju 
dati nekakvu podnošljivu sliku stvarnosti, iako i oni moraju ulijevati pravilna 
uvjerenja. Zapamtite, tu se nalazi neizrečena pretpostavka - čak je i 
odgovorni ljudi moraju sakrivati od samih sebe, a odnosi se na pitanje kako ti 
ljudi dospiju na pozicije na kojima imaju autoritet u odlučivanju. Tako što služe 
prave moćnike, naravno. One koji posjeduju cijelo društvo, jedan vrlo uzak 
krug. Ako poseban sloj dođe i kaže: "Mogu služiti vašim interesima", postat će 
dio izvršne grupe. O tome se mora šutjeti. To znači da su oni morali prihvatiti 
uvjerenja i doktrine koje će služiti interesima privatne moći. Ako ne uspiju 
svladati tu vještinu, nisu dio posebnoga sloja. Vrijednosti i interesi privatne 
moći i veza između države i poslovnoga svijeta koja predstavlja te vrijednosti 
moraju biti duboko indoktrinirani u njih. Ako mogu proći kroz to, mogu biti i 
dio posebnoga sloja. Ostatak zbunjenoga stada treba jednostavno biti 
zaokupljen drugim stvarima. 


To je lagano izvesti u državama koje danas smatramo totalitarnima _ ili 
vojnima. Jednostavno im prijetiš batinom i ako naprave nešto krivo, dobit će 
po glavi. Kako je društvo postalo slobodnije i demokratskije tako se izgubila i 
ta sposobnost. Zato se treba posvetiti tehnikama propagande. Logika je 
jasna. Propaganda je u demokraciji ono što je batina u totalitarnoj državi. 


ODNOSI S JAVNOŠĆU 


Amerikanci su bili pioniri industrije Za odnose s javnošću. Obveza industrije je 
bila "kontroliranje uma javnosti", kako bi to rekli vođe. Puno toga su naučili na 
uspjehu Creel odbora i uspjehu kreiranja Crvenog Straha te njegovih 


posljedica. Industrija za odnose s javnošću je u to vrijeme iskusila veliku 
ekspanziju. Tijekom 1920-ih je bila uspješna u stvaranju skoro potpune 
podređenosti javnosti poslovnim pravilima... 


Odnosi s javnošću su velika industrija. Godišnje potroše oko milijardu dolara. 
Cijelo to vrijeme zadaća im je nadzirati mišljenje javnosti... 


Šef korporacije i čistač imaju iste interese. Svi možemo raditi zajedno, za 
amerikanizam, voljeći jedni druge. To je bila poruka. U prezentaciju te poruke 
uložen je veliki trud. Ipak je ovo poslovna zajednica, tako da oni kontroliraju 
medije i imaju ogromna sredstva... Mobiliziranje mišljenja zajednice u korist 
plitkog i praznog koncepta kao što je amerikanizam. Tko bi se protivio tome? 
Ili da malo moderniziram ovo što sam rekao, "podržavajmo naše trupe". Tko 
bi se protivio tome? Ili žuta odlikovanja. Tko bi se protivio tome? Svrha 
slogana kao što su "podržavajmo naše trupe" jest ta da oni ne ne znače 
apsolutno ništa. Oni znače isto koliko znači slogan "podržavajmo ljude u lowi". 
Naravno, riječ je bila o nečemu drugome, a to je "da li podržavate našu 
politiku?" Ali ne želite da ljudi razmišljaju o tome. To je cijela svrha uspješne 
propagande. Potrebno je smisliti slogan protiv kojega neće nitko biti i koji će 
se svima svidjeti jer nitko ne zna što on znači zato što on jednostavno ni ne 
znači ništa, ali njegova najveća vrijednost je što skreće pozornost na nešto 
drugo... 


To je sve iznimno djelotvorno. | odvija se po pravilima sve do danas. Naravno 
da je sve jako pažljivo promišljeno. Ljudi iz industrije za odnose s javnošću 
nisu tamo da bi se zabavljali. Oni rade. Pokušavaju uliti pravilne vrijednosti. 
Uostalom, imaju koncepciju demokracije kakva bi trebala biti: sustav u 
kojemu je poseban sloj naučen raditi u službi gospodara, u službi ljudi koji 
upravljaju društvom. Ostatku populacije mora biti uskraćen bilo kakav oblik 
organizacije jer organizacija samo stvara neprilike. Neka sjede sami ispred TV 
ekrana i upijaju poruku koja kaže: "Jedina vrijednost u životu je živjeti što 
udobnije, živjeti kao ta bogata obitelj srednjega sloja koju gledaš i posjedovati 
lijepe vrijednosti kao što su sklad i amerikanizam." To je sve što život pruža. 
Možda pomisliš da postoji nešto više od toga, ali budući da samo gledaš 
televiziju pretpostavljaš da si lud jer to je jedino što se tamo dešava... 


Tako je to ideal. Mnogo truda se uložilo u ostvarivanje tog ideala. Očito da iza 
njega postoji nekakva koncepcija. Na primjer, koncepcija demokracije koju 
sam naveo na početku. Zbunjeno stado je problem. Trebali bi zaustaviti njihov 
bijes i divljanje. Moramo im skrenuti pažnju. Neka gledaju Superbom! ili 
humoristične serije ili filmove pune nasilja. Svako malo zovemo ih da pjevaju 
besmislene pjesmice kao što je "Podržavajmo naše trupe". Treba ih držati 
uplašenima, jer ako se nedovoljno boje svakakvih zlikovaca koji će ih uništiti 
izvana_ili iznutra mogli bi početi razmišljati, što je opasno jer nisu 
kompetentni za razmišljanje. Zato im je potrebno skrenuti pažnju i 
marginalizirati ih. 


IZMUDRIVANJE MIŠLJENJA 


Isto je tako potrebno natjerati populaciju da podupire vanjske pustolovine. 
Uglavnom je populacija miroljubiva, baš kako je bila i tijekom Prvoga 
svjetskog rata. Javnost ne vidi razlog za uplitanje u vanjske pustolovine, 
ubijanje, mučenje. Zato ih treba natjerati. A da bi ih natjerali, trebamo ih 
uplašiti... 


Ideal je bio postignut do određene granice. Neke institucije nije bilo moguće 
uništiti. Crkve, na primjer, još uvijek postoje. Veliki dio disidentskih aktivnosti 
proizlazi iz crkve, iz jednostavnoga razloga što one postoje. Ako idete u neku 
europsku državu održati politički govor, to će se najvjerojatnije odvijati u 
prostorijama sindikata. Takvo što se neće dogoditi ovdje, kao prvo zato što 
sindikati jedva postoje, a ako i postoje nisu političke organizacije. Ali postoje 
crkve i zato se govori tamo često održavaju. Solidarni rad za Centralnu 
Ameriku nastao je u crkvama, najviše zato što one postoje. 


Zbunjeno stado nikada nije dovoljno ukroćeno tako da je to konstantna borba. 
U '30-ima su ustali i bili ušutkani. U '60-ima je došlo do novog vala 
nezadovoljstva. Imalo je ime. Poseban sloj ga je zvao "krizom u demokraciji". 
Smatralo se da je u '60-ima demokracija zakoračila u krizu. Kriza je bila toliko 
velika da su se dijelovi populacije počeli organizirati te su postali aktivni i 
pokušavali sudjelovati na političkoj pozornici. Ovdje se vraćamo na ona dva 
koncepta demokracije. Po definiciji u rječniku, to se zove napredak u 
demokraciji. Po prevladavajućoj koncepciji demokracije, to predstavlja 
problem, krizu koju treba nadjačati. Populaciju treba vratiti natrag u stanje 
apatije, pokornosti i pasivnosti. Zato trebamo poduzeti korake da bi nadjačali 
krizu. Uložen je veliki napor. Ništa nije djelovalo. Kriza demokracije je još 
uvijek živa i zdrava, na sreću, ali baš ne utječe na promjenu u politici. Zato je 
uspješna u promjeni mišljenja, što god većina ljudi mislila. Svašta se 
poduzimalo nakon '60-ih kako bi se promijenila i preboljela ta bolest. Zvala se 
"vijetnamski sindrom". Termin "vijetnamski sindrom" se pojavio oko 1970-e i 
bio je slučajno definiran. Reaganski intelektualac Norman Podhoretz definirao 
ga je kao "bolesne zapreke protiv upotrebe vojne sile". Te bolesne zapreke 
protiv nasilja bile su prisutne u velikom dijelu populacije. Ljudi jednostavno 
nisu mogli razumjeti zašto bi oni trebali ubijati i mučiti i bombardirati ljude. 
Opasno je kada narod postane zanesen tim bolesnim zaprekama, a to je i 
Goebbels shvatio, jer onda postoji ograničenje vanjskim pustolovinama. Bitno 
je, kako je Washington Post ponosno napisao neki dan, "uliti u ljude 
poštovanje prema ratnim vrlinama". To je važno. Ako želiš nasilno društvo 
koje koristi silu diljem svijeta kako bi ostvarilo ciljeve svoje domaće elite, 
važno je imati pravilnu procjenu ratnih vrlina bez onih bolesnih zapreka o 
korištenju sile. To je, znači, vijetnamski sindrom. Važno ga je svladati. 


PREDSTAVA KAO STVARNOST 


Također je važno potpuno falsificirati povijest... Ta povijest se pokušala 
rekonstruirati nakon Vijetnamskoga rata. Previše ljudi je počelo shvaćati što 
se zapravo događa, uključujući vojnike i mlade ljude koji su bili dio mirovnoga 
pokreta. To je bilo loše. Zločeste misli su se morale srediti i morala se 
nadoknaditi nekakva pamet, a naručito se morala nadoknaditi spoznaja da je 


sve što radimo dobro. Ako bombardiramo Južni Vijetnam to je zato što ga 
branimo od nekoga. Od Vijetnamaca jer nikog drugog ni nema. Kennedyevi 
intelektualci su to zvali "obrana od unutarnje agresije u Južnome Vijetnamu". 
Frazu je koristio i Adlai Stevenson. Važno je da takva slika događaja postane 
službena i dobro shvaćena slika. I djelovalo je. Jer imate apsolutnu kontrolu 
nad medijima i obrazovnim sustavom, i bez prevelike veze sa stvarnošću. 
Istina pokopana ispod hrpa i hrpa laži. S toga stajališta, sve je to bio veliki 
uspjeh u otklonjavanju prijetnje demokraciji, postignut u uvjetima slobode, 
što je jako zanimljivo. To nije kao totalitarne države koje koriste silu. Ova 
dostignuća su postignuta u uvjetima slobode. Ako želimo shvatiti naše 
društvo moramo razmisliti o ovim činjenicama. One su bitne za ljude kojima 
je stalo do toga u kakvome društvu živimo. 


DISIDENTSKA KULTURA 


Unatoč svemu ovome, disidentska kultura je još uvijek živa. Proširila se od 
1960-ih. Kao prvo, u '60-ima je bila vrlo spora u svome razvoju. Nije bilo 
prosvjeda protiv rata u Indokini sve do godina nakon što je Amerika počela 
bombardirati Južni Vijetnam. Taj pokret je bio vrlo malen, sastojao se 
uglavnom od studenata i mladih ljudi. Do '70-ih stvari su se promijenile. 
Razvili su se važni pokreti... U '80-ima je došlo do još veće ekspanzije pokreta 
solidarnosti, a to je nešto novo i važno u povijesti američkoga, ako ne i 
svjetskoga, disidentstva. Ljudi u tim pokretima nisu samo prosvjedovali nego 
su uključivali i sebe same, često i intimno, u živote ljudi koji pate. Svašta su 
od toga naučili i imali vrlo civiliziran utjecaj na mainstream Ameriku. Sve ovo 
je napravilo golemu razliku... 


Sve su to znakovi civiližziranoga utjecaja, unatoč propagandi, unatoč 
nastojanjima da se kontroliraju misli i unatoč proizvodnji pristanka. Bilo kako, 
ljudi stječu mogućnost i volju za razmišljanjem. Skepticizam prema moći je u 
porastu, a promijenili su se i stavovi prema puno stvari. Sve se dešava sporo, 
ali je vidljivo i važno. Drugo je pitanje da li je ono dovoljno brzo da napravi 
značajnu promjenu u svijetu... Organizacija ima svoje posljedice. Shvatite da 
niste sami. Drugi razmišljaju kao ti. Možeš produbiti svoje misli i naučiti više o 
onome u što vjeruješ. Ti pokreti su vrlo neformalni, nisu kao organizacije gdje 
postoji članstvo, samo raspoloženje koje uključuje interakciju među ljudima. 
Organizacije imaju jedan vrlo primjetljiv efekt. To je opasnost u demokraciji: 
ako se organizacije mogu razviti, ako ljudi više nisu samo priljepljeni za TV, u 
glavi im se mogu javiti čudne misli, bolesne zapreke protiv upotrebe vojne 
sile. To treba biti svladano, ali nije bilo. 


PARADA NEPRIJATELJA 

U Americi se trenutno odvija jedan vrlo karakterističan razvoj. Amerika nije 
prva država u svijetu koja je to učinila. Domaći socijalni i ekonomski problemi, 
zapravo katastrofe, su u porastu. 

Moćnici nemaju namjeru ništa učiniti s time. Pogledate li domaće programe 


administracija u zadnjih deset godina - ovdje uključujem i demokratsku 
opoziciju - nećete uočiti ozbiljne planove za ublažavanje problema zdravstva, 


obrazovanja, beskućnika, nezaposlenosti, kriminala, zatvora, propadanja u 
gradovima - cijela sfera problema. Svima su vam poznati i pogoršavaju se... U 
takvim uvjetima morate skrenuti pažnju zbunjenoga stada, jer ako oni počnu 
primjećivati te probleme neće biti dobro, jer oni su ti koji pate. 


Gledanje Superbowla i humorističnih serija možda nije dovoljno. Morate ih 
natjerati na strah od neprijatelja. U '30-ima ih je Hitler natjerao na strah od 
židova i cigana. Morali ste ih uništiti kako bi se obranili. Mi isto tako imamo 
svoje načine. U zadnjih deset godina svaku godinu ili dvije smišljeno je 
nekakvo grozno čudovište od kojega se moramo braniti. Rusi su uvijek bili na 
raspolaganju. Ali oni kao neprijatelji gube svoju privlačnost i sve ih je teže 
gledati kao neprijatelje i zato moramo izmisliti nove... Svijet će pokoriti 
međunarodni teroristi, preprodavači droge, zaluđeni Arapi i Saddam Hussein, 
novi Hitler. Neprijatelji se moraju neprestano pojavljivati, jedan za drugim. 
Preplašiš narod, teroriziraš ih, ulijevaš im strah u kosti tako da se svi boje 
putovati i sakriju se. Onda se desi veličanstvena pobjeda nad Grenadom, 
Panamom, ili nekom trećom vojskom trećega svijeta koju smo u stanju 
pretvoriti u prah prije nego li se potrudimo pogledati je, a to se upravo 
dogodilo. Olakšanje. Spasili smo se u zadnji čas. Ovo je samo jedan od načina 
kako spriječiti zbunjeno stado da obraća pozornost na stvarne događaje i 
kako ih držati po strani i pod kontrolom... 


SELEKTIVNA PERCEPCIJA 


U svibnju 1987. članovi grupe za ljudska prava iz El Salvadora, koji su 
preživjeli - vođe su bili ubijeni - bili su uhapšeni i maltretirani; uključujući i 
Herberta Anayu koji je bio direktor. Odvedeni su u zatvor La Esperanza 
(nada). U zatvoru su nastavili sa svojim poslom. Bili su odvjetnici, i nastavili 
su očitovanja. U zatvoru je bilo 432 zatvorenika. 430 ih je potpisalo iskaze u 
kojima su pod prisegom opisivali mučenja. Mučenja strujom i slične 
okrutnosti, uključujući u jednome slučaju mučenje koje je počinio 
sjevernoamerički general u uniformi, koji je opisan u nekim detaljima. 
Svjedočenje je bilo eksplicitno i opsežno, vrlo vjerojatno jedinstveno u 
detaljnome opisu događaja u sobi za mučenje. Ovaj izvještaj koji sadrži 
stošezdeset stranica je bio tajno iznešen iz zatvora zajedno s videokazetom 
na kojoj se prikazuje svjedočenje pod prisegom o mučenjima. Marin County 
Interfaith Task Force ju je distribuirao. Nacionalni tisak je odbio pisati o tome 
događaju. TV postaje su odbile prikazati sadržaj videokazete. Clanak se 
pojavio jedino u lokalnim novinama okruga Marin i u San Francisco 
Examineru, ali čini mi se da je to bilo sve. Nitko drugi to nije htio. To je bilo 
doba "nepromišljenih zapadnjačkih intelektualaca" koji su slavili Josea 
Napoleona Duartea i Ronalda Reagana. Anayu nitko nije slavio. Nije dobio 
počast ni na dan ljudskih prava. Nije imenovan za ništa. Pustili su ga za 
vrijeme izmjene zatvorenika i nakon toga je na njega izvršen atentat, očito od 
strane snaga sigurnosti koje su bile potpomognute od SAD-a. Malo se zna o 
tome događaju. Mediji nikada nisu upitali da li bi otkrivanje okrutnosti - 
umjesto zataškavanja - moglo spasiti njegov život. 


U veljači, usred kampanje za bombardiranje, libanonska vlada zatražila je od 
Izraela da promotri rezoluciju 425 Vijeća sigurnosti UN-a koja je tražila od 
Izraela da se neposredno i bezuvjetno povuće iz Libanona. Rezolucija je iz 
ožujka 1978. Nakon toga donesene su još dvije uzastopne rezolucije koje su 
zahtijevale neposredno i bezuvjetno povlačenje iz Libanona. Naravno da 
Izrael nije promotrio rezolucije jer ih Amerika podupire u okupaciji. U 
međuvremenu, južni Libanon je teroriziran. Velike sobe za mučenje u kojima 
se odvijaju stravične stvari. Korišten je i kao baza za napadanje ostalih 
dijelova Libanona. Tijekom tih trinaest godina Libanon je napadnut, Beirut 
bombardiran, oko dvadeset tisuća ljudi ubijeno, oko 80% civila, bolnice 
uništene, a teror, pljačke i razbojstva sve prisutniji. Sve je u najboljemu redu, 
ipak to Amerika potpomaže. Ovo je samo jedan primjer. U medijima nije bilo 
ništa o tome, nije bilo diskusije o tome da li bi Izrael i SAD trebali promotriti 
rezoluciju 425 Vijeća sigurnosti UN-a ili bilo koju drugu rezoluciju... Ovo je 
samo jedan slučaj. Ima ih gorih. U indonezijskoj invaziji Timora ubijeno je oko 
dvjesto tisuća ljudi. Sve je neznatno naspram ovome. Napad je bio čvrsto 
potpomognut od Amerike, i još uvijek traje uz američku diplomatsku i vojnu 
pomoć... 


ZALJEVSKI RAT 


Taj događaj nam pokazuje kako djeluje dobar propagandni sustav. Ljudi 
povjeruju da upotrebljavamo silu protiv Iraka i Kuvajta zato što iskreno 
pazimo na princip da se ilegalna okupacija i kršenje ljudskih prava trebaju 
suočiti sa silom. Ne uviđaju što bi značilo primijeniti te principe na politiku 
SAD-a. To je spektakularan uspjeh propagande. 


Pozabavimo se pitanjem razloga za ratovanjem. Razlozi za rat su ponuđeni. 
Jedan od razloga bi bio da agresori ne mogu biti nagrađeni i agresija mora biti 
obrnuta brzim posezanjem za nasiljem. To je bio razlog za rat. Drugog razloga 
nije bilo. Da li je moguće da je to razlog rata? Da li SAD podupiru te principe? 
Da li su se SAD protivile _ svojoj agresiji na Panamu i inzistirale na 
bombardiranju Washingtona kako bi je obrnule? Kada je 1969. južnoafrička 
okupacija Namibije proglašena nezakonitom, da li su SAD stavile sankcije na 
hranu i lijekove? Da li je došlo do rata? Da li su bombardirali Capetown? Ne, 
već je dvadeset godina trajala "tiha diplomacija". Tih dvadeset godina nije 
bilo ugodno. Samo za vrijeme Reaganove i Bushove administracije, Južna 
Afrika je ubila oko milijun i pol ljudi u okolnim zemljama. Zaboravite što se 
događalo u Južnoj Africi i Namibiji. Nekako naše osjećajne duše nisu postale 
bešćutne. "Tiha diplomacija" se nastavila i sve je završilo obilnom nagradom 
za agresore. Dobili su glavnu luku u Namibiji i hrpu prednosti u vezi njihovih 
siguronosnih problema. Gdje je taj princip koji podupiremo? Nisu nam dali 
razlog za odlazak u rat. Niti jedan. Sve razloge za rat koje su nam dali mogao 
je opovrgnuti pismeni tinejdžer u roku od dvije minute. To je jedan od 
pokazatelja totalitarne države. Trebala bi nas plašiti spoznaja da smo toliko 
duboko totalitarni da nas mogu natjerati u rat bez ijednog razloga i da to 
nitko čak ni ne primijeti, niti je ikog briga. Zapanjujuća činjenica. 


Radi se o tome da je Irak zemlja trećega svijeta s vojskom koja se uglavnom 
sastoji od seljaka. Priznalo se da je bilo puno dezinformacija o tvrđavama, 
kemijskom oružju, itd. Primijetite da se ovo dogodilo godinu dana nakon što 
se ista stvar dogodila Manuelu Noriegi. On je nebitan lopov u usporedbi s 
prijateljem Georgea Busha Saddamom Husseinom ili Bushovim prijateljima u 
Pekingu ili samim Bushom. U usporedbi s njima, Manuel Noriega je neznatan. 
Zao, ali ne i svjetski lopov na kakve smo mi naviknuti. Napravili su od njega 
osobu veću od života. Htio nas je uništiti, bio je vođa preprodavača droge. 
Trebali smo brzo djelovati i ubiti ga, ubijajući nekoliko stotina ili tisuća ljudi 
usput, postaviti na vlast malenu, možda osampostotnu bijelu oligarhiju, a 
američke vojne dužnosnike da upravljaju svakim nivoom političkog sustava. 
Sve smo to morali napraviti jer smo se morali spasiti od zvijeri koja bi nas 
inače uništila. Godinu dana kasnije istu stvar je napravio Saddam Hussein. Da 
li je itko to naglasio? Da li je itko naglasio što se dogodilo i zašto? Morat ćete 
duboko kopati. 


Ovo se bitno ne razlikuje od onoga što je Creel Odbor napravio u 1916.-1917. 
kada je unutar šest mjeseci pretvorio miroljubivu populaciju u histerične 
divljake koji su imali namjeru uništiti sve njemačko kako bi se spasili od 
divljaka koji su belgijskim bebama trgali ruke. Današnje tehnike su vjerojatno 
sofisticiranije, imamo televiziju i hrpu novaca koji se ulažu u nju, ali još uvijek 
tradicionalne. Mislim da problem nisu samo dezinformacije i Zaljevska kriza, 
da se vratim na početak. Problem je puno veći. Da li mi želimo živjeti u 
slobodnome društvu ili nečemu što doseže oblik totalitarizma nametnuga od 
samoga sebe, sa zbunjenim stadom totalno marginaližiranim i upućenim 
nekamo drugdje, prestrašenim, koje viče domoljubne slogane, bojeći se za 
svoje živote i dive se vođi koji ih je spasio od uništenja dok obrazovane mase 
paradiraju po naredbi, ponavljaju slogane koje moraju ponavljati, društvo se 
raspada doma, završavamo kao država koja postaje plaćeno pojačanje. 
Nadamo se da će nam drugi platiti da razorimo svijet. To su dva izbora. | 
morate se suočiti s njima. Odgovor na to pitanje nalazi se u ljudima kao što 
smo ti i ja. 

